ישיבת מליאה, כנסת 24, פרוטוקול מספר 28, 2021-06-13 00:00

יריב לוין: חברות וחברי הכנסת, נא לשבת, בבקשה, נא לשבת במקומות.

יריב לוין: נא לשבת.

יריב לוין: מכובדיי, נא לשבת.

יריב לוין: אנא, לשבת, בבקשה.

יריב לוין: נא לשבת.

יריב לוין: חברות וחברי הכנסת, אני מתכבד לפתוח את ישיבת הכנסת לכינון הממשלה השלושים-ושש.

יריב לוין: היום יום ראשון, ג' בתמוז התשפ"א, 13 ביוני 2021.

ירדנה מלר-הורוביץ: לכניסת הנשיא אבקש את חברי הכנסת והאורחים לקום.

ירדנה מלר-הורוביץ: כבוד הנשיא! (חברי הכנסת מכבדים בקימה את פני נשיא המדינה.

ירדנה מלר-הורוביץ: ) נא לשבת.

יריב לוין: חברות וחברי הכנסת, בפתח הדיון אני מתכבד להזמין את ראש הממשלה המיועד.

יריב לוין: הודעה למזכירת הכנסת.

יריב לוין: בבקשה.

ירדנה מלר-הורוביץ: ברשות יושב-ראש הכנסת, הינני מתכבדת להודיעכם, כי הונחו היום על שולחן הכנסת – הסכם קואליציוני לכינון ממשלת אחדות שנערך ונחתם ביום חמישי, ל' בסיוון התשפ"א, בין סיעת יש עתיד לבין סיעת ישראל ביתנו, והועבר למזכירות הכנסת ביום שישי, א' בתמוז התשפ"א, 11 ביוני 2021; הסכם קואליציוני לכינון ממשלת אחדות שנערך ונחתם ביום 2 ביוני 2021 בין סיעת יש עתיד לבין סיעת רע"ם, והועבר למזכירות הכנסת ביום שישי, א' בתמוז התשפ"א, 11 ביוני 2021; הסכם קואליציוני לכינון ממשלת אחדות שנערך ונחתם ביום 11 ביוני 2021, א' בתמוז התשפ"א, בין סיעת יש עתיד לבין סיעת כחול לבן, והועבר למזכירות הכנסת ביום שישי, א' בתמוז התשפ"א, 11 ביוני 2021; הסכם קואליציוני לכינון ממשלת אחדות שנערך ונחתם ביום 10 ביוני 2021, ל' בסיוון התשפ"א, בין סיעת יש עתיד לבין סיעת העבודה הישראלית, והועבר למזכירות הכנסת ביום שישי, א' בתמוז התשפ"א, 11 ביוני 2021; הסכם קואליציוני לכינון ממשלת אחדות שנערך ונחתם ביום חמישי, ל' בסיוון התשפ"א, בין סיעת יש עתיד לבין סיעת מרצ, והועבר למזכירות הכנסת ביום שישי, א' בתמוז התשפ"א, 11 ביוני 2021; הסכם קואליציוני לכינון ממשלת אחדות שנערך ונחתם ביום 11 ביוני 2021, א' בתמוז התשפ"א, בין סיעת יש עתיד לבין סיעת תקווה חדשה, והועבר למזכירות הכנסת ביום שישי, א' בתמוז התשפ"א, 11 ביוני 2021; הסכם קואליציוני לכינון ממשלת אחדות שנערך ונחתם ביום 11 ביוני 2021, א' בתמוז התשפ"א, בין סיעת ימינה ובין סיעת יש עתיד, והועבר למזכירות הכנסת ביום שישי, א' בתמוז התשפ"א, 11 ביוני 2021.

ירדנה מלר-הורוביץ: כמו כן הונחו נספח ג', נספח ג'1 ונספח דרכי עבודת הקואליציה; קווי יסוד להקמת ממשלת אחדות בתקופת כהונת הכנסת העשרים-וארבע; התקנון לעבודת הממשלה כנספח להסכמים הקואליציוניים.

ירדנה מלר-הורוביץ: תודה.

יריב לוין: אם כן, חברות וחברי הכנסת, בפתח הדיון אני מתכבד להזמין את ראש הממשלה המיועד, חבר הכנסת נפתלי בנט, לעלות לבמה ולהציג את קווי היסוד של מדיניות הממשלה, שהיא ממשלת חילופים – –

משה אבוטבול: בושה.

יריב לוין: – – הרכבה וחלוקת התפקידים בין השרים.

משה גפני: נוכל, נוכל – – –

מיכאל מלכיאלי: – – – המצביעים שלך.

מיכאל מלכיאלי: תתבייש לך.

יריב לוין: חברי הכנסת, מכובדיי – – –

מאי גולן: רמאי, רמאי, נוכל – – –

משה גפני: נוכל.

מיכאל מלכיאלי: איך אתה לא מתבייש – – –

קריאות: – – –

מאי גולן: רמאי, רמאי – – –

יריב לוין: טוב, אני אאפשר עוד – –

קריאות: – – –

קטי קטרין שטרית: לא נסלח.

משה אבוטבול: נוכל – – –

יריב לוין: – – 10, 15 שניות של מחאות, ובזה אני מבקש לסיים.

יריב לוין: תודה.

מיכאל מלכיאלי: זה ראש הממשלה של – – –

יריב לוין: חבר הכנסת מלכיאלי, תודה.

משה אבוטבול: בושה.

מאי גולן: – – –

יריב לוין: רבותיי, מכאן אני מתחיל לקרוא לסדר.

מאי גולן: – – – שקרן.

יריב לוין: חברת הכנסת מאי גולן, אני קורא אותך לסדר פעם ראשונה.

איתמר בן גביר: הוא שקרן ורמאי.

יריב לוין: חבר הכנסת בן גביר, אני קורא אותך לסדר פעם ראשונה.

יריב לוין: תודה רבה.

יריב לוין: אנא, תאפשרו לקיים את הדיון בצורה מסודרת.

משה אבוטבול: מדבר בנט תרחק.

יריב לוין: חבר הכנסת אבוטבול, תודה.

יריב לוין: אדוני ראש הממשלה המיועד, בבקשה.

משה גפני: נוכל.

משה אבוטבול: שקרן.

קטי קטרין שטרית: איפה החתימות?

נפתלי בנט: כבוד נשיא המדינה – – –

מיכאל מלכיאלי: הנוכל מרעננה.

מיכאל מלכיאלי: חצוף.

מאי גולן: ראש ממשלת – – –

יריב לוין: חבר הכנסת מלכיאלי, אני קורא אותך לסדר פעם ראשונה.

יריב לוין: חברת הכנסת גולן, מספיק.

קטי קטרין שטרית: דף החתימות, אנחנו רוצים את דף החתימות.

יריב לוין: חברת הכנסת שטרית.

תגיד מתי אתה אומר את האמת.

יריב לוין: חבר הכנסת אשר, כל אחד יקבל הודעה אישית – – –

– – –

יריב לוין: אני קורא אותך פעם ראשונה לסדר, חבר הכנסת אשר.

יריב לוין: תודה.

יריב לוין: בבקשה.

קריאה: חבר הכנסת אשר – – – תלוי מתי הוא אומר מה.

קריאה: הכול לצורך – – –

משה אבוטבול: הנוכל.

יריב לוין: חבר הכנסת אבוטבול, אני קורא אותך לסדר פעם ראשונה.

נפתלי בנט: כבוד נשיא המדינה ראובן רובי ריבלין, נשיא המדינה הנבחר יצחק בוז'י הרצוג, אדוני ראש הממשלה בנימין נתניהו, גברתי נשיאת – – –

בצלאל סמוטריץ': תתביישו לכם.

בצלאל סמוטריץ': תסתכלו בעיניים של המשפחות השכולות – – –

יריב לוין: חבר הכנסת סמוטריץ' – נא להוציא אותו מהמליאה מייד.

יריב לוין: נא להוציא אותו מהמליאה מייד.

בצלאל סמוטריץ': – – –

יריב לוין: את חברת הכנסת וולדיגר נא להוציא מהמליאה.

יריב לוין: את חברת הכנסת סטרוק נא להוציא מהמליאה מייד.

בצלאל סמוטריץ': תתביישו לכם – – –

יריב לוין: נא להוציא אותם מהמליאה.

יריב לוין: חברת הכנסת סטרוק, נא לצאת.

יריב לוין: חברת הכנסת סטרוק, נא לצאת.

יריב לוין: (חברת הכנסת מיכל וולדיגר, חברת הכנסת אורית מרים סטרוק וחבר הכנסת בצלאל סמוטריץ' יוצאים מאולם המליאה.

יריב לוין: )

מיכאל מלכיאלי: נוכל נשאר בחסדיו של – – –

יריב לוין: חבר הכנסת מלכיאלי, אני קורא אותך לסדר בפעם השנייה.

יריב לוין: אני לא אהסס להוציא אף אחד.

יריב לוין: לא יהיה אפשר לנהל אחרת את הדיון.

יריב לוין: בבקשה.

נפתלי בנט: גברתי נשיאת בית המשפט העליון השופטת אסתר חיות, ידידי יושב-ראש הכנסת חבר הכנסת יריב לוין, שותפי להקמת ממשלת האחדות חבר הכנסת יאיר לפיד ורעייתו המקסימה ליהיא – –

קריאה: ממשלת ההונאה.

קריאה: שקרן.

נפתלי בנט: – – שרי הממשלה היוצאת, שרי הממשלה הנכנסת, חברי הכנסת, אורחים נכבדים.

נפתלי בנט: בראשית דבריי – – –

משה גפני: הדבר היחיד שהוא לא שקר הוא שאתם – – –

יריב לוין: חבר הכנסת גפני, חבר הכנסת גפני, תודה.

קריאות: – – –

משה גפני: ברית האחים, זה האמת.

יריב לוין: תודה, חבר הכנסת גפני, תודה רבה.

קריאה: איזה נגב?

קריאה: הלך הנגב.

קריאה: הנגב הלך.

יריב לוין: תודה.

יריב לוין: אני מהצד הזה לא צריך – – – חברת הכנסת שטרית, אני קורא אותך לסדר פעם ראשונה.

יריב לוין: תודה.

יריב לוין: בבקשה.

מאי גולן: שקרן.

נפתלי בנט: בראשית דבריי אני מבקש – – –

משה אבוטבול: תתבייש לך.

יריב לוין: רבותיי, מספיק.

נפתלי בנט: בראשית דבריי אני מבקש לומר בשמי, בשם חברי הממשלה המיועדת ובשם הבית הזה ובשם כלל אזרחי מדינת ישראל – –

איתמר בן גביר: בשם מי, בשם מנסור עבאס?

איתמר בן גביר: בשם מנסור עבאס?

יריב לוין: חבר הכנסת בן גביר – נא להוציא אותו מהאולם מייד.

מאי גולן: זה מי שאתה.

מאי גולן: אין לך טיפת – – –

יריב לוין: נא להוציא אותו מהאולם מייד.

יריב לוין: נא להוציא אותו מהאולם.

גלית דיסטל אטבריאן: גנב קולות, גנב.

יריב לוין: נא לצאת מהאולם מייד.

יריב לוין: חבר הכנסת בן גביר, נא לצאת מהאולם מייד.

יריב לוין: נא לצאת מייד.

יריב לוין: (חבר הכנסת איתמר בן גביר יוצא מאולם המליאה.

יריב לוין: )

משה אבוטבול: פרשת קורח.

יריב לוין: נא להוציא אותו מהמליאה.

יריב לוין: תודה רבה.

יריב לוין: בבקשה.

נפתלי בנט: – – ובשם כלל אזרחי מדינת ישראל, תודה.

נפתלי בנט: תודה לך, אדוני ראש הממשלה היוצא – – –

גלית דיסטל אטבריאן: אף אחד לא בחר בך – – –

מכלוף מיקי זוהר: – – –

משה אבוטבול: תתבייש לך – – –

מאי גולן: – – – גנב – – –

יריב לוין: רבותיי, אי-אפשר ככה.

יריב לוין: תודה רבה.

יריב לוין: בבקשה.

משה אבוטבול: תתבייש לך, נוכל, רמאי.

מאי גולן: – – –

גלית דיסטל אטבריאן: מי בחר בך שאתה אומר תודה – – – אתה לא ראש ממשלה של אף אחד.

יריב לוין: חברת הכנסת גולן, חברת הכנסת דיסטל אטבריאן, מספיק.

יריב לוין: בבקשה.

נפתלי בנט: תודה לך, בנימין נתניהו, על שירות ארוך שנים ועטור הישגים למען מדינת ישראל.

קריאה: לא צריכים את התודה שלך.

נפתלי בנט: כראש הממשלה פעלת לאורך שנים רבות במסירות לביצור עוצמתה המדינית, הביטחונית והכלכלית של ישראל.

קריאות: – – –

קריאה: ואז דקרת אותו בגב.

יריב לוין: חברת הכנסת דיסטל אטבריאן, אני קורא אותך לסדר פעם ראשונה.

קריאה: – – –

נפתלי בנט: ראיתי אותך לא פעם מקרוב בדיונים ביטחוניים ארוכים, לתוך השעות הקטנות של הלילה, שואל, חוקר ודורש, מתוך תחושה של כובד האחריות.

נפתלי בנט: בנימין ושרה נתניהו, לאורך הדרך לא תמיד הסכמנו, אבל שניכם הקרבתם המון מבחינה אישית כדי לשרת את העם שלנו, את עם ישראל.

יעקב ליצמן: – – –

קטי קטרין שטרית: – – – לפחות נבחר על ידי העם.

קטי קטרין שטרית: הוא נבחר.

נפתלי בנט: הכרת הטוב היא ערך יסוד ביהדות, וזה הזמן של העם לומר לכם תודה.

דוד אמסלם: – – – אתה מחלק לנו ציונים – – –

יריב לוין: השר אמסלם, אני קורא אותך לסדר פעם ראשונה.

קטי קטרין שטרית: ראש ממשלה נבחר.

דוד אמסלם: – – – מחלק לנו ציונים.

נפתלי בנט: אני מבקש בהזדמנות זו גם להביע הערכה עמוקה לנשיא העשירי של מדינת ישראל ראובן רובי ריבלין – –

קריאה: כן, חבר שלך.

נפתלי בנט: – – על שנותיו כנשיא, כיושב-ראש הכנסת וכשליח ציבור מסור, ולברך את הנשיא הנבחר יצחק בוז'י הרצוג בברכת הצלחה.

נפתלי בנט: בעזרת השם נעבוד יחד היטב.

נפתלי בנט: מכובדיי, זוהי שעה מיוחדת, שעה שבה נטל הנהגת העם והמדינה עובר, כמו במרוץ שליחים, לדור הבא.

קריאה: גנבת – – –

דוד אמסלם: שישה מנדטים – – – שישה מנדטים, לא מתבייש.

יריב לוין: חבר הכנסת מלכיאלי.

יריב לוין: השר אמסלם, השר אמסלם.

קריאות: – – –

נפתלי בנט: זהו פיקדון מקודש.

קטי קטרין שטרית: – – –

מאי גולן: – – – גנבת את השלטון.

יריב לוין: חברת הכנסת מאי גולן, אני קורא אותך לסדר פעם שנייה.

יריב לוין: מספיק.

קריאה: זה העם שרימית.

נפתלי בנט: הנטל הזה הוא פיקדון מקודש שעובר מדור לדור.

נפתלי בנט: מדינת ישראל היא לא עוד – – –

אופיר אקוניס: הוא לא הוטל עליך.

נפתלי בנט: מדינת ישראל היא לא עוד – – –

אופיר אקוניס: רק אתה לא מבין שהוא לא הוטל עליך על ידי הציבור.

אופיר אקוניס: זה מה שאתה לא מבין.

אופיר אקוניס: זה דבר אחד שאתה לא מבין.

אופיר אקוניס: לא הוטל עליך על ידי הציבור, אז אל תבוא ותספר לנו פה סיפורים.

יריב לוין: השר אקוניס, השר אקוניס, תודה.

יריב לוין: השר אקוניס.

אופיר אקוניס: הנטל לא הוטל עליך.

יריב לוין: השר אקוניס, תודה רבה.

אופיר אקוניס: לא, לא, לא קורא בשמות גנאי, לא מקלל; אומר את העובדות, זה הכול.

יריב לוין: תודה רבה, השר אקוניס.

אופיר אקוניס: מה זה?

אופיר אקוניס: הנטל לא הוטל עליך.

קריאות: – – –

יריב לוין: השר אקוניס, אני קורא אותך לסדר פעם ראשונה.

יריב לוין: תודה.

דוד אמסלם: זה שהוא שקרן זה עובדה, זה לא קללה.

דוד אמסלם: אתה שקרן ונוכל, עובדה.

יריב לוין: השר אמסלם, השר אמסלם, לא ראוי שאני אוציא שרים מהאולם, וזה יקרה.

יריב לוין: זה יקרה.

דוד אמסלם: – – – מה הוא אמר לפני שבועיים.

יריב לוין: השר אמסלם, אני קורא אותך לסדר פעם שנייה.

יריב לוין: אל תגרום לי להוציא אותך.

נפתלי בנט: מדינת ישראל היא לא עוד מדינה.

נפתלי בנט: היא חלומם של דורות של יהודים ממרקש ועד בודפשט, מבגדד ועד סן פרנסיסקו, שזכינו והוא מתגשם בכל יום אל מול עינינו.

קריאה: על מי אתה עובד?

נפתלי בנט: לכל דור יש את האתגרים שלו, וכל דור מחלץ מתוכו את המנהיגים שיוכלו להם.

מירי רגב: בכל דור יש את – – –

נפתלי בנט: האתגרים החיצוניים שעומדים – – –

מירי רגב: – – – של בנט, שקד – – –

יריב לוין: השרה רגב, השרה רגב, תודה.

מירי רגב: כל דור – – – שלו.

יריב לוין: השרה רגב, די.

יריב לוין: בבקשה.

קריאה: – – – את הספר: איך מנצחים את עם ישראל.

נפתלי בנט: האתגרים החיצוניים שעומדים מולנו גדולים.

נפתלי בנט: פרויקט הגרעין האיראני, שהתקדם לעבר נקודה מכרעת, המלחמה המתמשכת בטרור, תדמיתה של ישראל בעולם והיחס הלא-הוגן שהיא מקבלת במוסדות הבין-לאומיים – כל אלה משימות גדולות ומורכבות.

נפתלי בנט: בעת הזאת – – –

אופיר אקוניס: שר בממשלה – – –

קריאות: – – –

יריב לוין: השר אקוניס, מה יהיה?

יריב לוין: מה יהיה?

אופיר אקוניס: סליחה, סליחה, אי-אפשר קריאות ביניים?

קריאות: – – –

יריב לוין: לא, אי-אפשר להפריע כל מילה.

יריב לוין: אי-אפשר.

קריאות: – – –

אופיר אקוניס: שר בממשלה – – –

יריב לוין: השר אקוניס, מספיק.

מירי רגב: – – –

פנינה תמנו: – – – לא להתרגש – – – תנו לו לנאום.

יריב לוין: מספיק, מספיק, תודה רבה.

יריב לוין: תודה רבה.

יריב לוין: מספיק.

יריב לוין: השרה תמנו, אני לא צריך – – – השרה תמנו, אני לא צריך עזרה.

יריב לוין: תודה רבה.

נפתלי בנט: אני רק חושב – – –

קריאות: – – – שקרן, שקרן, שקרן, שקרן, שקרן, נוכל – – –

יריב לוין: רבותיי, מספיק כבר.

יריב לוין: מספיק, תודה.

יריב לוין: מספיק, מספיק.

יריב לוין: השרה רגב, מספיק.

יריב לוין: בבקשה.

נפתלי בנט: כשאני רואה את הערות הביניים, שהן בהחלט לגיטימיות, אני לא יכול שלא לחשוב שאבות-אבותינו היו חולמים להגיע למצב שיש כנסת ישראל עם ויכוחים בתוך מדינה ריבונית.

נפתלי בנט: אני גאה בזה.

נפתלי בנט: אני גאה בזה, וגאה גם לשמוע ביקורת.

קריאות: – – –

יריב לוין: חבר הכנסת אבוטבול, אני קורא אותך לסדר פעם שנייה.

סמי אבו שחאדה: אדוני היושב-ראש, הימין – – –

נפתלי בנט: בעת הזאת אנחנו ניצבים גם בפני אתגר פנימי – הקרע המתמשך בעם, כפי שבא לידי ביטוי בדקות אלה ממש.

קריאה: איזה קרע?

נפתלי בנט: הקרע הזה, שהלך ופרם את החוטים שמחזיקים אותנו יחד, הטיל אותנו, מערכת בחירות אחת אחרי השנייה, למערבולת של שנאה וריב אחים.

קריאות: זה אתה, זה רק אתה.

קריאות: – – –

נפתלי בנט: הקטטות האלה בין האנשים שאמורים לנהל את המדינה – – –

דוד אמסלם: – – –

יריב לוין: השר אמסלם, השר אמסלם, די.

שלמה קרעי: ליברמן שלך – – –

יריב לוין: חבר הכנסת קרעי, תודה.

יריב לוין: חבר הכנסת קרעי, תודה רבה.

יריב לוין: בבקשה.

קריאות: – – –

נפתלי בנט: הקטטות האלה בין האנשים שאמורים היו לנהל את המדינה הביאו לשיתוקה, בדיוק כמו בדקות אלה.

קריאה: אתה קורע את העם מבפנים.

נפתלי בנט: מדינת ישראל הפסיקה להיות מנוהלת.

נפתלי בנט: חוסר משילות בנגב ואובדן הדרום במשך 12 שנים – – –

קריאות: – – –

מאי גולן: – – – שקרן, רמאי – – – אין לך בושה?

קריאות: – – –

גלית דיסטל אטבריאן: אין לך – – – שקרן.

יריב לוין: תודה רבה, תודה רבה.

מאי גולן: – – –

יריב לוין: חברת הכנסת גולן, אני מזכיר לך שאת כבר אחרי שתי אזהרות.

יריב לוין: מספיק, מספיק, מספיק.

פטין מולא: – – –

מירב בן ארי: תוציא אותה, תוציא אותה כבר.

מירב בן ארי: כמה אפשר כבר?

יריב לוין: בבקשה.

נפתלי בנט: כגובה הצעקות כך גובה אובדן המשילות בתקופתכם.

קריאות: – – –

נפתלי בנט: פרעות בערים ערביות, היעדר תקציב מדינה בגלל קטטות של אנשים שלא מסוגלים להתקדם, וכמובן – – –

דוד אמסלם: – – – שלושה חודשים.

יריב לוין: השר, השר גינזבורג, אנא תעזור לי עם השר אמסלם.

יריב לוין: תעזור לי.

יריב לוין: אני לא רוצה להוציא שר החוצה.

יריב לוין: השר אמסלם, באמת, אתה לא תשאיר לי ברירה.

דוד אמסלם: לא היה ראש ממשלה כזה – – –

יריב לוין: אתה לא משאיר לי ברירה.

יריב לוין: אל תעשה את זה.

קריאות: – – –

יריב לוין: תודה על העזרה, חברת הכנסת השכל.

יריב לוין: לא הייתי מסתדר בלעדייך.

יריב לוין: בבקשה.

קריאות: – – – בושה, בושה – – – אתה מדבר על בושה?

קריאות: תתביישו לכם – – –

קריאות: – – –

מירב בן ארי: החוצה – – –

קריאות: – – –

יריב לוין: רבותיי, תודה רבה.

יריב לוין: תודה רבה על הצעקות.

יריב לוין: תודה רבה על הצעקות.

יריב לוין: תודה רבה.

יריב לוין: נא לשמור על השקט.

יריב לוין: תודה רבה.

יריב לוין: חבר הכנסת קרעי, אני קורא אותך לסדר פעם ראשונה.

קטי קטרין שטרית: – – –

יריב לוין: חברת הכנסת שטרית, אני קורא אותך לסדר פעם שנייה.

יריב לוין: אני קורא אותך לסדר פעם שנייה, אין ברירה.

יריב לוין: בבקשה.

נפתלי בנט: אני ראיתי עכשיו ביציע האורחים את מיה מורנו, אלמנתו של חברי – –

קריאה: איך אתה לא מתבייש?

נפתלי בנט: – – אחי, סגן אלוף עמנואל מורנו, זכרו לברכה.

נפתלי בנט: מיה, בכל צומת חשוב בחיי אני חושב על עמנואל.

נפתלי בנט: משהו מעוצמת המסירות והשליחות של עמנואל, זכרו לברכה, מלווה אותנו.

נפתלי בנט: חברים, תראו, יהודים, כמו שאנחנו רואים פה במליאה, זה עם, יהודים זה עם עם דעות, כמו שאנחנו רואים פה.

נפתלי בנט: כל מי שאי פעם – – –

מאיר פרוש: לא שומעים אותך.

קריאות: – – –

יריב לוין: חברת הכנסת דיסטל אטבריאן, אני קורא אותך לסדר פעם שנייה.

שלמה קרעי: איך תתמודד עם – – –

יריב לוין: חבר הכנסת קרעי, אני קורא אותך לסדר פעם שנייה.

שלמה קרעי: איך הוא יתמודד עם – – –

יריב לוין: חבר הכנסת קרעי, אני קורא אותך לסדר פעם שלישית.

יריב לוין: אנא, להוציא אותו, בבקשה.

יריב לוין: (חבר הכנסת שלמה קרעי יוצא מאולם המליאה.)

נפתלי בנט: אז כמו שאנחנו רואים פה, הפרלמנט של מדינת היהודים זה פרלמנט עם דעות, ומי שראה אי פעם חברותא, לומדים גמרא, או ויכוח – – –

יצחק פינדרוס: איזה דעות?

יריב לוין: חבר הכנסת פינדרוס, אני קורא אותך לסדר פעם ראשונה.

יריב לוין: מספיק, רבותיי, אי-אפשר ככה.

קריאה: הוא משקר פה – – –

נפתלי בנט: התורה, חברים, היא של כולנו, היא לא שייכת לפלג מסוים בעם ישראל.

נפתלי בנט: מי שרואה את זה מבין את כוחה המפרה של מחלוקת לשם שמיים.

נפתלי בנט: אבל יש נקודות בהיסטוריה היהודית שבהן המחלוקת יוצאת משליטה; שהמחלוקת כבר לא לשם שמיים; שהיא מאיימת עלינו ועל כל מה שבנינו בדם ובעמל.

יעקב ליצמן: – – –

יריב לוין: השר ליצמן, השר ליצמן.

נפתלי בנט: ופעמיים בהיסטוריה שלנו, רבותיי, איבדנו את הבית הלאומי שלנו בדיוק, בדיוק – –

קריאה: – – –

יריב לוין: סגן השר פרוש, תודה.

נפתלי בנט: – – בדיוק כי מנהיגי הדור ההוא לא השכילו – – –

דוד אמסלם: – – –

יריב לוין: השר אמסלם, בפעם הבאה אני מוציא אותך.

יריב לוין: באמת, אין לי ברירה.

נפתלי בנט: פעמים בהיסטוריה שלנו, חברים.

נפתלי בנט: עם ישראל איבד את הבית הראשון ואת הבית השני בדיוק כי מנהיגי הדור ההוא לא השכילו לשבת זה עם זה ולהתפשר – כן, גם עם אנשים אחרים, בדיוק ככה.

נפתלי בנט: אני רואה פה ממש מול עיניי את בר גיורא ואת יוחנן מגוש חלב, כל אחד צודק, כל אחד צודק, אבל הם שרפו את ביתנו עלינו.

קריאות: – – –

יריב לוין: רבותיי, נא לא למחוא כפיים.

יריב לוין: נא לא למחוא כפיים במליאה.

יריב לוין: רבותיי, אם יהיו עוד פעם אחת מחיאות כפיים אני איאלץ להוציא את הקהל מהמליאה.

יריב לוין: אל תעשו את זה.

יריב לוין: אל תעשו את זה.

מאי גולן: – – –

יריב לוין: חברת הכנסת מאי גולן, זו הפעם האחרונה.

נפתלי בנט: דמיינו, דמיינו שאז, לפני אלפיים שנה – – –

פטין מולא: – – –

יריב לוין: סגן השר פטין מולא, אני קורא אותך לסדר פעם ראשונה.

יריב לוין: סגן השר מולא, קראתי אותך לסדר.

יריב לוין: מספיק.

נפתלי בנט: דמיינו שאז, לפני אלפיים שנה – –

משה אבוטבול: בוגד, בוגד, לא לפני אלפיים שנה; היום, היום.

יריב לוין: חבר הכנסת אבוטבול.

נפתלי בנט: – – היה עומד מישהו, היו עומדים אנשים ואומרים, רגע לפני התהום: לא, אנחנו לא נחזיק שלטים ולא נשרוף את האסמים של עצמנו בגלל שאנחנו לא מסוגלים לשבת זה עם זה.

נפתלי בנט: מה קרה?

נפתלי בנט: מה קרה?

נפתלי בנט: אני גאה ביכולת לשבת ביחד עם אנשים עם דעות מאוד שונות.

קריאות: – – –

נפתלי בנט: יפה.

נפתלי בנט: לכן הפעם, רבותיי, ברגע המכריע לקחנו אחריות.

נפתלי בנט: לקחנו אחריות.

נפתלי בנט: הכי קל – –

יוסף טייב: אתה לקחת – – –

יריב לוין: חבר הכנסת טייב, חבר הכנסת טייב, אני קורא אותך לסדר פעם ראשונה.

יריב לוין: מספיק.

נפתלי בנט: – – להמשיך ככה לפי התוכנית שתכננתם לנו: עוד בחירות, בחירות חמישיות ושישיות ועשיריות; עוד שנאה; כמו שליצמן אמר: הולכים לעוד בחירות; עוד פוסט מורעל בפייסבוק; עוד הפגנות כאלה ואחרות, ממומנות ומתוזמנות.

נפתלי בנט: ככה בדיוק מפרקים מדינה – –

יצחק פינדרוס: – – –

יריב לוין: חבר הכנסת פינדרוס, מספיק.

נפתלי בנט: – – וזאת לא אופציה.

דוד אמסלם: אגב, רק היית אומר את זה לפני הבחירות.

דוד אמסלם: מר בנט, רק היית אומר את זה לפני הבחירות.

נפתלי בנט: לכן אנחנו עצרנו את הרכבת רגע לפני התהום.

נפתלי בנט: אני רוצה להודות כאן לידידי שר החוץ המיועד יאיר לפיד, שגילה אחריות לאומית, נדיבות פוליטית וסבלנות, ובלעדיו לא היינו כאן היום.

אופיר אקוניס: – – – אתה משקר.

אופיר אקוניס: שקרן.

יריב לוין: השר אקוניס.

אופיר אקוניס: שקרן ענק.

יריב לוין: השר אקוניס, אני קורא אותך לסדר פעם שנייה.

יריב לוין: אני לא רוצה להוציא שרים, זה דבר לא מקובל, אבל אתם לא תשאירו לי ברירה.

יריב לוין: מספיק.

מאיר פרוש: – – –

יריב לוין: סגן השר פרוש, אני קורא גם אותך לסדר, פעם ראשונה.

יריב לוין: מספיק כבר.

נפתלי בנט: הגיעה השעה של מנהיגים אחראיים מחלקי העם השונים לעצור, לעצור את הטירוף הזה.

מיכאל מלכיאלי: תלך הביתה, יחד עם – – –

יריב לוין: חבר הכנסת מלכיאלי.

נפתלי בנט: אני רואה שיש פה הרבה אנשים עם ייסורי מצפון שמנהיגיהם סירבו להיכנס לממשלה, ולכן הם עכשיו מתנצלים.

קריאות: – – –

יריב לוין: תודה, תודה רבה.

יריב לוין: חבר הכנסת ביטון, אני קורא אותך לסדר פעם ראשונה.

יריב לוין: חבר הכנסת פינדרוס, אני קורא אותך לסדר פעם שנייה.

יריב לוין: מספיק.

נפתלי בנט: אבל דעו לכם, חברים, גם אם אתם לא בממשלה, אנחנו נייצג את הציבור שלכם ונדאג לכו-לם.

קריאות: – – –

יריב לוין: חברת הכנסת מאי גולן, אני קורא אותך לסדר פעם שלישית.

יריב לוין: נא להוציא אותה, בבקשה.

מאי גולן: אתה גנב, רמאי, נוכל – – –

יריב לוין: נא לצאת.

מאי גולן: – – – אף אחד לא יבחר בך.

מאי גולן: גנבת את כל – – – תתבייש לך, הורים שכולים מסתכלים עליך היום ובוכים.

מאי גולן: גנב, רמאי, שקרן.

יריב לוין: נא להוציא את חברת הכנסת גולן מהמליאה.

יריב לוין: (חברת הכנסת מאי גולן יוצאת מאולם המליאה.

יריב לוין: )

נפתלי בנט: יש פה איזה רצון לייצר אבל לאומי.

נפתלי בנט: מה שקורה פה בסך הכול זה דבר שנקרא דמוקרטיה.

גלית דיסטל אטבריאן: יש אבל.

גלית דיסטל אטבריאן: אף אחד לא בחר בך.

נפתלי בנט: ממשלה מתחלפת, יש מפלגות בפנים, יש מפלגות בחוץ.

נפתלי בנט: אנחנו פועלים על פי חוק, וככה טבעו של עולם.

נפתלי בנט: אנחנו נגיע לבחירות בעוד ארבע שנים – – –

קריאות: – – –

יריב לוין: השרים כהן ואוחנה, תודה רבה.

יריב לוין: תודה.

נפתלי בנט: הממשלה שתקום מייצגת רבים מאזרחי ישראל, מעפרה ועד תל אביב, מרהט ועד קריית שמונה – –

קריאה: – – –

נפתלי בנט: – – ופה בדיוק טמונה ההזדמנות.

נפתלי בנט: תראו, העיקרון שלנו – אנחנו הולכים לשבת ביחד.

נפתלי בנט: מה שאנחנו מסכימים – נרוץ עם זה קדימה, בתחבורה, בחינוך וכו'; מה שמפריד – ויש מפריד, יש הרבה חילוקי דעות – –

משה אבוטבול: – – –

יריב לוין: חבר הכנסת אבוטבול, אני קורא אותך לסדר פעם שלישית.

יריב לוין: נא לצאת, בבקשה.

נפתלי בנט: – – את המפריד נניח, לעת עתה.

משה אבוטבול: מדבר בנט תרחק.

משה אבוטבול: מדבר בנט תרחק.

משה אבוטבול: מדבר בנט תרחק.

משה אבוטבול: מדבר שקר תרחק.

יריב לוין: נא לצאת.

יריב לוין: תודה רבה.

יריב לוין: (חבר הכנסת משה אבוטבול יוצא מאולם המליאה.

יריב לוין: )

גלית דיסטל אטבריאן: אני אוציא את עצמי.

גלית דיסטל אטבריאן: אני רק אומר שאני בזה לך.

גלית דיסטל אטבריאן: בזה לך.

יריב לוין: תודה.

יריב לוין: חברת הכנסת דיסטל אטבריאן, נא לצאת.

יריב לוין: תודה.

יריב לוין: בבקשה.

יריב לוין: (חברת הכנסת גלית דיסטל אטבריאן יוצאת מאולם המליאה.)

נפתלי בנט: לאזרחי ישראל אני אומר:

נפתלי בנט: זה רגע פוליטי רגיש, ואני קורא לכולם, לשני הצדדים, לגלות איפוק.

מיכאל מלכיאלי: בושה.

מיכאל מלכיאלי: שקרן.

נפתלי בנט: הממשלה החדשה תהיה ממשלה שחותרת לפתרונות מעשיים, אמיתיים, לבעיות – –

מיכאל מלכיאלי: שקרן.

יריב לוין: חבר הכנסת מלכיאלי, אני קורא אותך לסדר פעם שלישית.

יריב לוין: נא לצאת.

יריב לוין: תודה רבה.

מיכאל מלכיאלי: זו בושה למדינת ישראל שהנוכל הזה ראש ממשלה שלה.

מיכאל מלכיאלי: בושה.

יריב לוין: מספיק.

יריב לוין: נא לצאת.

יריב לוין: חבר הכנסת מלכיאלי, נא לצאת.

נפתלי בנט: – – לבעיות אמת של המדינה – – –

מיכאל מלכיאלי: פעם שלישית?

יריב לוין: מה לעשות?

יריב לוין: פעם שלישית, אחרי הרבה סבלנות.

יריב לוין: (חבר הכנסת מיכאל מלכיאלי יוצא מאולם המליאה.

יריב לוין: )

נפתלי בנט: נדמה שעבר המון זמן מאז שאזרחי ישראל זכו לממשלה שפשוט עובדת, שבאה לעבוד, ואת זה בדיוק אנחנו נעשה.

נפתלי בנט: אנחנו באים לעבוד, ולכן קווי היסוד שלנו הם לא מילים בעלמא אלא תוכנית עבודה מעשית, אחרי שנתיים וחצי של תקיעות נוראה.

נפתלי בנט: אנחנו נסיר חסמים, נשחרר פקקים ונביא את המדינה סוף-סוף למה שהיא יכולה להיות.

אופיר כץ: אל תגיד שנתיים לא עשו כלום – – –

יריב לוין: חבר הכנסת אופיר כץ.

אופיר כץ: אתה לא מתבייש?

אופיר כץ: שנתיים, אתה אומר?

אופיר כץ: מי הוציא אותנו מהקורונה בזמן שאתה כתבת ספרים?

אופיר כץ: לפחות תגיד לו תודה על זה.

אופיר כץ: אל תגיד ששנתיים לא עשו פה כלום.

קטי קטרין שטרית: אתה לא יודע להגיד תודה.

קטי קטרין שטרית: תגיד תודה וסליחה.

יריב לוין: חבר הכנסת אופיר כץ.

יריב לוין: חברת הכנסת שטרית.

קטי קטרין שטרית: תגיד תודה וסליחה.

קריאה: תנקה את החלב מהשפתיים.

קריאה: תנקה את החלב מהשפתיים.

יריב לוין: חברת הכנסת שטרית, מספיק.

יריב לוין: את רוצה לצאת?

קטי קטרין שטרית: לא, אני אומרת שיגיד תודה וסליחה.

קטי קטרין שטרית: תודה וסליחה.

יריב לוין: אז מספיק.

נפתלי בנט: הינה מקצת הדברים שהממשלה החדשה תקדם, בעזרת השם, באופן מיידי.

נפתלי בנט: אחרי המון שנים שכולם דיברו על זה, אנחנו ניקח – –

יעקב ליצמן: – – –

יריב לוין: השר ליצמן, תודה.

נפתלי בנט: – – אנחנו ניקח אחריות – –

יריב לוין: עכשיו מי שמדבר הוא ראש הממשלה המיועד.

יואב קיש: רק תגיד שזה – – –

יעקב ליצמן: – – –

יריב לוין: סגן השר קיש, תודה.

יריב לוין: השר ליצמן, תודה רבה.

יריב לוין: בבקשה.

נפתלי בנט: – – אנחנו ניקח אחריות על חינוך ילדי ישראל מגיל לידה, שזו התקופה הכי מעצבת של האדם, וכצעד ראשון אנחנו נעביר את אגף המעונות למשרד החינוך.

נפתלי בנט: זו בשורה אדירה.

נפתלי בנט: אנחנו נאפשר לרבבות – שימו לב, חבריי מהסיעות החרדיות.

נפתלי בנט: שנים אנחנו מדברים על הורדת גיל הפטור של צעירים חרדים מגיל 24 ל-21, ועכשיו אנחנו הולכים לעשות את זה.

נפתלי בנט: המשמעות היא אדירה, ולא סתם אתם מתנגדים.

נפתלי בנט: המשמעות היא אדירה.

נפתלי בנט: זה בעצם בטוב, לא בכוח, משחרר צעירים שרוצים לצאת ולעבור הכשרה בגיל צעיר.

נפתלי בנט: מי שרוצה להישאר וללמוד תורה, ימשיך.

נפתלי בנט: נסגור באופן מיידי, אנחנו נסגור באופן מיידי – – –

משה גפני: נוכל, שקרן.

קריאות: – – –

יריב לוין: חבר הכנסת גפני, אני קורא אותך לסדר פעם ראשונה.

מאיר פרוש: למה אתה מדבר – – –

יעקב ליצמן: למה שנאמין לך – – –

נפתלי בנט: אני חייב לומר שברגע הזה, אין לי ספק שצעירים חרדים שמחים מאוד על הבשורה, אבל הם ישמחו עוד יותר כשזה יקרה.

חיים ביטון: – – – אנחנו לא מאמינים לך.

קריאות: – – –

יריב לוין: חבר הכנסת ביטון.

יריב לוין: חבר הכנסת פינדרוס.

קריאה: תביא לי את המכתב שלך.

נפתלי בנט: אנחנו נסגור באופן מיידי, רבותיי, את משרד הדיגיטל, משרד המים, המשרד לקידום קהילתי והמשרד לעניינים אסטרטגיים.

יוסף טייב: – – –

יריב לוין: חבר הכנסת טייב.

נפתלי בנט: שר החוץ המיועד וראש הממשלה החלופי, ידידי יאיר לפיד, יוביל את התהליך לשיקום משרד החוץ, שהוא כלי יסודי בעוצמתה המדינית של ישראל.

נפתלי בנט: אנחנו נעבוד כמה שיותר בהרמוניה.

נפתלי בנט: שר האוצר המיועד אביגדור ליברמן הגיע עם תוכניות משמעותיות – –

קריאות: – – –

נפתלי בנט: – – ויוביל תוכנית שבה נחזיר את מובטלי הקורונה לעבודה.

קריאות: – – –

נפתלי בנט: אנחנו נכניס כמה שיותר אנשים לתוך ההייטק, שם הפריון והמשכורת גבוהים יותר, כשאנחנו קובעים יעד מדיד: רוצים ש-15% מכלל העובדים במשק יהיו בהייטק עד שנת 2026.

נפתלי בנט: אנחנו נילחם ברגולציה עודפת וביורוקרטיה מתסכלת – –

משה גפני: אתה לא יודע לאן – – –

נפתלי בנט: – – ונפעל לשירות ממשלתי ידידותי לאזרח, כמו בסינגפור ובכמה מדינות אחרות, בלי ניירת, בלי תורים, כמו שהבטחנו.

קריאות: – – –

נפתלי בנט: אנחנו נקל על העצמאים ועל בעלי עסקים הקטנים, כולל בדמי אבטלה.

נפתלי בנט: זה דבר חשוב מאוד.

קריאה: – – –

נפתלי בנט: נגדיל את קצבת הבטחת ההכנסה לקשישים ל-70% משכר המינימום – "אל תשליכני לעת זקנה".

נפתלי בנט: נפתח תחרות במערך הכשרות תוך קביעת סטנדרטים, מה שיקל על בעלי המסעדות וישבור את המונופול החונק שיורד לחייהם, יוריד את מחירי המזון בישראל, אבל יחזק את האמון בכשרות.

נפתלי בנט: שר המשפטים המיועד גדעון סער יוביל תהליך לאיזון בין הרשות השופטת לבין הרשות המחוקקת והרשות המבצעת, והיוזמה של סער לפיצול תפקיד היועץ המשפטי לממשלה היא צעד ראשון ומשמעותי שלא נעשה כבר שנים.

נפתלי בנט: כולם דיברו, ופה זה ייעשה, אבל במנותק מהקשר פרסונלי; זה ייעשה בצורה עניינית.

נפתלי בנט: נקדם סוף-סוף תוכנית לאומית לצפון, כולל הקמת בית חולים ואוניברסיטה בגליל.

קריאות: – – –

נפתלי בנט: שר הביטחון בני גנץ מוביל ויוביל תהליך התעצמות ובניין כוח משמעותי של צה"ל באמצעות תוכנית רב-שנתית שתכלול השקעה גדולה ביכולות התקפיות והגנתיות.

נפתלי בנט: אנחנו נצטרך להשקיע.

נפתלי בנט: האיומים לא עזבו אותנו.

נפתלי בנט: לוחמי צה"ל ראויים שיעמדו לרשותם האמצעים הטובים והמתקדמים בעולם כשהם נמצאים שם, בשג'אעיה או בבינת ג'בל.

שמחה רוטמן: דווקא ירושלים – – –

יריב לוין: חבר הכנסת רוטמן – נא להוציא אותו מהמליאה, בבקשה, את חבר הכנסת רוטמן.

יריב לוין: נא לצאת.

יריב לוין: (חבר הכנסת שמחה רוטמן יוצא מאולם המליאה.

יריב לוין: )

נפתלי בנט: נפעל לשדרוג התחבורה הציבורית, בהובלת שרת התחבורה, גברתי מרב מיכאלי.

מאיר פרוש: – – –

יריב לוין: סגן השר פרוש.

יריב לוין: סגן השר פרוש.

מאיר פרוש: – – –

יריב לוין: סגן השר פרוש, אתה רוצה לצאת?

יריב לוין: למה?

נפתלי בנט: יש לה passion גדול.

נפתלי בנט: היא תוביל מהלך כל כך נדרש לשדרוג התחבורה הציבורית בישראל, בלי לייצר מריבות סרק ולהמציא מריבות יש מאין.

נפתלי בנט: לבוא ולעבוד.

קריאות: – – –

נפתלי בנט: נחזק את ההתיישבות בכל רחבי ארץ ישראל, נבטיח את האינטרס הלאומי בשטחי C – –

קריאות: – – –

נפתלי בנט: – – ונגדיל תקנים לשם כך אחרי הרבה מאוד שנים של הזנחה.

קריאות: – – –

נפתלי בנט: וכן, חבריי, אנחנו נפתח פרק חדש ביחסי מדינת ישראל עם אזרחיה הערבים.

נפתלי בנט: החברה הערבית תיוצג בקואליציה על ידי מנסור עבאס וסיעתו.

נפתלי בנט: זה מהלך שאני חייב לתת עליו את הקרדיט לראש הממשלה נתניהו, שפרץ את הדרך בסדרה של מפגשים עם מנסור עבאס, בהושטת יד.

נפתלי בנט: ואני חושב שזה מהלך נכון, ראש הממשלה.

יואב קיש: – – – את הדגל כמו שאתה עשית.

יואב קיש: לעולם לא – – –

נפתלי בנט: אתה סללת את הדרך.

יואב קיש: אתה עשית נזק לעם ישראל ולמדינת ישראל – – – כמו – – – הוא בא, ביקש – אתה נתת.

נפתלי בנט: קיש, כל אדם שנוסע – – –

יואב קיש: המהלך היה נכון, אבל להיכנע, זה היה פשע כנגד הדגל.

יריב לוין: סגן השר קיש, תודה לך.

יריב לוין: תודה על ההערות.

קטי קטרין שטרית: מה עם ההתיישבות הצעירה?

יריב לוין: חברת הכנסת שטרית, אני קורא אותך לסדר פעם שלישית, בלית ברירה, אחרי שהתאפקתי ללא סוף.

יריב לוין: חבל.

קטי קטרין שטרית: לא.

קטי קטרין שטרית: אני – – – להתיישבות הצעירה, לצביעות שלו – – – (חברת הכנסת קטי קטרין שטרית יוצאת מאולם המליאה.

קטי קטרין שטרית: )

נפתלי בנט: אנחנו מבינים את מצוקותיה ואת צרכיה של החברה הערבית.

נפתלי בנט: הם זועקים שנסייע במאבק בפשיעה, עמר; במצוקת הדיור; הפערים בחינוך ובתשתיות יקבלו מענה.

נפתלי בנט: אנחנו נתחיל בתהליך נכון להסדרת ההתיישבות הבדואית בנגב, כדי שאזרחי ישראל הבדואים יוכלו לחיות בכבוד.

נפתלי בנט: כל מי שנסע לים המלח דרך ערד לפני 20 שנה ונסע עכשיו רואה את ההזנחה ורואה מה קורה כשהעסק לא מנוהל.

נפתלי בנט: תנוח דעתכם – אנחנו ננהל את זה.

משה גפני: נוכל.

נפתלי בנט: שר הבריאות המיועד ניצן הורוביץ יכין את מערכת הבריאות לעידן חדש של רפואה קהילתית וביתית, וביחד גם נכין מערך חירום לקראת פנדמיות עתידיות, שלא תמיד אפשר לדעת שיהיו בכלל חיסונים.

נפתלי בנט: לא לכל מחלה יש חיסון.

נפתלי בנט: צריך לבנות גם על חיסונים, אבל גם על מערך מסודר, ולא כפי שהיה בשנה שהייתה.

נפתלי בנט: אנחנו נאיץ את קצב בניית הדירות.

נפתלי בנט: אתם יודעים – נדמה לי – – –

קריאות: – – –

נפתלי בנט: אתה שר השיכון.

נפתלי בנט: בשנה האחרונה יש צניחה בבנייה, וזה בדיוק הפוך ממה שצריך – היה צריך להגדיל את הבנייה, אבל יש גרעון בבנייה, מה שמזניק את המחירים, ושום תעלול לא מסתיר את זה.

יעקב ליצמן: – – –

נפתלי בנט: לכן אנחנו נאיץ את קצב בניית הדירות בישראל, כדי לבלום את העלייה במחירים.

נפתלי בנט: מה שקרה לצעירים במדינת ישראל – משרתים בצבא, הולכים למילואים, משלמים מיסים, ואין להם שום סיכוי לבנות בית.

נפתלי בנט: אז כן, נתעסק בזה, ולא רק בלריב אחד עם השני.

נפתלי בנט: הממשלה תפעל בנחישות לקידום העלייה של יהודים לארץ ישראל ולקליטה מיטבית.

נפתלי בנט: אנחנו נחזק את הקשר בין מדינת ישראל ליהודים בתפוצות ונסייע במאבק נגד אנטישמיות.

נפתלי בנט: אנחנו נשמור על מדינת ישראל, מדינת הלאום של העם היהודי, כמדינה יהודית ודמוקרטית חזקה.

קריאות: – – – לא יהודית – – –

נפתלי בנט: אלה רק חלק מהתוכניות.

נפתלי בנט: כמו שאמרתי, שימו לב: באנו לעבוד בשביל כולם.

נפתלי בנט: אנחנו נעבוד בשביל כולם.

יעקב ליצמן: – – – כולם.

נפתלי בנט: ומכאן אני פונה לציבור החרדי: אומנם ראשי המפלגות החרדיות בחרו שלא להצטרף לקואליציה, וזו זכותם – –

קריאות: – – –

נפתלי בנט: – – אבל זה לא אומר שאתם, הציבור עצמו, לא מיוצגים.

נפתלי בנט: אני אייצג אתכם; אנחנו נייצג אתכם.

קריאות: – – –

נפתלי בנט: הממשלה החדשה, רבותיי, תכבד את לומדי התורה – התורה היא ששמרה אותנו אלפי שנים בגלות – ובמקביל היא תפעל לשחרר חסמים שמנעו מהציבור החרדי להשתלב בתעסוקה ובחברה בישראל.

נפתלי בנט: אנחנו נטפל בבעיות עומק שמנציחות קשיים בחברה החרדית, בראש ובראשונה מצוקת הדיור.

חיים ביטון: – – –

יריב לוין: חבר הכנסת ביטון, אני קורא אותך לסדר פעם שנייה.

יריב לוין: אני קורא אותך לסדר פעם שנייה.

יריב לוין: מספיק.

נפתלי בנט: קצב בניית הדירות פשוט לא עומד בקצב הגידול הטבעי, ויש מקום להקמת שכונות חדשות, ואפילו עיר חרדית חדשה בישראל.

קריאות: – – –

נפתלי בנט: חברים, אני התבקשתי על ידי אביו של אליהו שמואל, זכרו לברכה, הוא ביקש ממני – נער חרדי בן 16, שנהרג באסון במירון – להזכיר אותו בנאום ההשבעה.

נפתלי בנט: אלי, זכרו לברכה, היה ילד מתוק.

נפתלי בנט: הוא תמיד עזר לחבריו וראה את כולם בעין טובה.

נפתלי בנט: אנחנו לא נשכח את אלי ולא נתעלם ממותו.

נפתלי בנט: ועדת חקירה ממלכתית קום תקום.

נפתלי בנט: מכובדיי, הממשלה מתחילה את דרכה כשהאיום המשמעותי ביותר על ישראל – פרויקט הגרעין האיראני – מגיע לנקודה קריטית.

נפתלי בנט: המזרח התיכון עוד לא התאושש מהסכם הגרעין הראשון, שחיזק את איראן וצייד אותו במיליארדי דולרים וגם בלגיטימציה בין-לאומית.

קריאה: – – –

קריאה: תמיד היה – – –

נפתלי בנט: איראן, באמצעות – –

קריאה: – – – היה – – –

נפתלי בנט: – – כוח קודס של משמרות המהפכה, הקימה מאחזי טרור במעין סהר שכזה, מסוריה, דרך עזה, לבנון ועד תימן.

נפתלי בנט: חידושו של הסכם הגרעין עם איראן הוא טעות, טעות שתיתן שוב לגיטימציה לאחד המשטרים האפלים והאלימים בעולם.

קריאה: – – –

משה גפני: אתה תתמודד עם זה?

נפתלי בנט: ישראל לא תאפשר לאיראן להצטייד בנשק גרעיני.

משה גפני: אתה תתמודד עם זה?

משה גפני: עם – – –

גלעד קריב: לא, אתה תתמודד עם זה.

נפתלי בנט: ישראל אינה צד להסכם – –

משה גפני: בסדר – – –

נפתלי בנט: – – והיא תמשיך לשמור על חופש פעולה מלא.

יואב קיש: רע"מ עבדו עליך.

נפתלי בנט: בחודש שעבר קיבלנו גם תזכורת לכך שהסכסוך עם – – –

משה גפני: – – – האמריקאים לא יאמינו לו.

יריב לוין: חבר הכנסת גפני, די, מספיק.

נפתלי בנט: בחודש שעבר קיבלנו תזכורת לכך – – –

יעקב ליצמן: – – – ועדת האתיקה על השקרים שהוא אומר.

יריב לוין: השר ליצמן, תודה.

קארין אלהרר: די כבר.

משה גפני: יש בתקנון שאי-אפשר לשקר – – –

יריב לוין: חבר הכנסת גפני, מספיק כבר.

יריב לוין: באמת.

קריאה: תקרא אותו לסדר, נו.

קריאות: – – –

משה גפני: למה?

משה גפני: למה?

משה גפני: למה?

קריאה: כי אתה מחלל שם השם – – –

קריאות: – – –

משה גפני: אתה מחלל את שם ה'.

קריאה: הרב קוק היה מתבייש בך.

קריאה: במקום להביא כוח לרבנות הראשית, הלך להשפיל את הרבנות הראשית.

קריאות: – – –

נפתלי בנט: בחודש שעבר קיבלנו תזכורת לכך שהסכסוך עם הפלסטינים עוד פה.

נפתלי בנט: אנחנו צריכים לזכור ולהזכיר לעולם שאויבינו שוללים את עצם קיומנו כמדינה יהודית בארץ ישראל, ולא מדובר במחלוקת על שטח.

קריאה: – – –

נפתלי בנט: אנחנו נידרש לעוצמה צבאית, לחוסן אזרחי ולאמונה בצדקת דרכנו – –

מאיר פרוש: – – –

יריב לוין: סגן השר פרוש, די.

נפתלי בנט: – – בתקופות שבהן – – –

מאיר פרוש: – – –

יריב לוין: סגן השר פרוש, אני קורא אותך לסדר פעם שנייה.

יריב לוין: מספיק.

נפתלי בנט: אני מקווה שהפסקת האש בדרום תישמר, אבל אם חמאס יבחר שוב – –

קריאה: – – –

נפתלי בנט: – – בדרך של אלימות נגד אזרחים ישראלים, הוא ייתקל בקיר ברזל.

קריאה: יריב, אתה לא שומע את הצד ההוא?

קריאה: זה לא יכול להיות ככה.

קריאה: כל העולם מסתכל עלינו.

קריאה: אם הפסקת האש תיגמר, אתה לא תהיה יותר ראש ממשלה.

נפתלי בנט: אלימות וטרור – – –

קריאה: רע"מ והמשותפת לא ייתנו לך להישאר בתפקיד.

נפתלי בנט: שום קונסטלציה פוליטית לא תקשור את ידינו מלעשות את מה שצריך.

נפתלי בנט: חבריי, אלימות וטרור הם לא תופעת טבע או גזרת גורל שאנחנו אמורים פשוט להשלים איתה.

נפתלי בנט: הפלסטינים צריכים לקחת אחריות על מעשיהם ולהבין שאלימות תיענה בתגובה נחרצת.

נפתלי בנט: לעומת זאת, שקט ביטחוני ועיסוק אזרחי יובילו למהלכים בתחום הכלכלי, להפחתת החיכוך ולצמצום הסכסוך.

נפתלי בנט: משפחות גולדין ושאול ומשפחות מנגיסטו וא-סייד, הממשלה בראשותי תפעל להשבתם הביתה של חללי צה"ל ואזרחים ישראלים שנמצאים בידי חמאס.

נפתלי בנט: אנחנו רואים בהשבתם חובה מקודשת שיש לקיימה, אבל מתוך אחריות.

נפתלי בנט: ממשלת ישראל תפעל לביסוס ולהרחבת הסכמי השלום עם מדינות ערב, להגברת שיתוף הפעולה הכלכלי, היזמי והתרבותי ולהעמקת הקשר הבלתי-אמצעי בין העמים באזור, דוגמת הקשר בין אזרחי ישראל לאזרחי איחוד האמירויות.

נפתלי בנט: אני רוצה להודות בשם כולנו לנשיא ארצות הברית ג'ו ביידן על עמידתו הנחושה לצד ישראל במהלך מבצע שומר החומות ועל מחויבותו ארוכת השנים לביטחון ישראל.

נפתלי בנט: הנשיא ביידן אמר במהלך המבצע, ואני מצטט: לא יהיה שלום עד שהאזור יאמר באופן חד-משמעי כי הוא מכיר בזכותה של ישראל להתקיים כמדינה יהודית עצמאית.

נפתלי בנט: זה מסר חשוב, והוא יישמע ויופנם במזרח התיכון.

נפתלי בנט: אנחנו מעריכים מאוד את תמיכתה היציבה של ארצות הברית, ידידתנו הגדולה ביותר.

נפתלי בנט: הממשלה שלנו תעשה מאמץ להעמיק ולטפח את היחסים עם ידידינו בשתי המפלגות, bipartisan.

נפתלי בנט: אם יהיו מחלוקות, ננהל אותן מתוך אמון בסיסי וכבוד הדדי.

נפתלי בנט: חבריי חברי הכנסת, לקראת המשך הדיון הסוער, עיני העם נשואות למשכן הזה.

נפתלי בנט: בואו ננסה לשמור על דיון מכבד.

נפתלי בנט: אני מבין את מי שקשה לו, אבל רבותיי, זה לא יום אבל.

נפתלי בנט: אין פה התנתקות, אין פה פגיעה באף אחד.

נפתלי בנט: יש פה החלפת ממשלה בדמוקרטיה.

קריאות: – – –

נפתלי בנט: זה הכול.

קריאות: – – –

נפתלי בנט: ואני מבטיח לכם שזאת ממשלה שתעבוד למען כל העם.

קריאות: – – –

נפתלי בנט: אנחנו נעשה כל שביכולתנו שאף אחד – – –

קריאות: – – –

נפתלי בנט: אף אחד לא צריך להרגיש חרדה כמו שמנסים להחדיר לו.

נפתלי בנט: לא, לא.

נפתלי בנט: אנחנו באים בטוב לעבוד.

נפתלי בנט: ואני קורא לאלה שמתכוונים לחגוג הלילה לא לגלות זחיחות ולא שמחה לאיד.

נפתלי בנט: אנחנו לא אויבים, אנחנו עם אחד.

ישראל אייכלר: "שישי ושמחי בת אדום".

נפתלי בנט: כעת, שעות לפני קבלת המקל, קבלת האחריות, אני מתפלל לקדוש ברוך הוא שייתן בליבי חוכמה, בינה ודעת להנהיג את מדינת ישראל בבטחה.

נפתלי בנט: "אבינו שבשמיים, צור ישראל וגואלו, ברך את מדינת ישראל, ראשית צמיחת גאולתנו.

נפתלי בנט: הגן עליה באברת חסדך, ופרוס עליה סוכת שלומך, ושלח אורך ואמיתך לראשיה, שריה ויועציה, ותקנם בעצה טובה מלפניך.

נפתלי בנט: חזק את ידי מגיני ארץ קודשנו, והנחילם אלוהינו ישועה, ועטרת ניצחון תעטרם.

נפתלי בנט: ונתת שלום בארץ, ושמחת עולם ליושביה.

נפתלי בנט: " בעזרת השם נעלה ונצליח.

נפתלי בנט: חבריי, אני מתכבד להציג את הממשלה, את הרכב הממשלה לפי סדר האל"ף-בי"ת: נפתלי בנט – ראש הממשלה, שר ההתיישבות ושר הדיגיטל הלאומי; משרד הדיגיטל יבוטל וסמכויותיו יועברו למשרד הכלכלה והתעשייה ולמשרד האוצר; יאיר לפיד – ראש הממשלה החליפי ושר החוץ והשר לנושאים אסטרטגיים; המשרד לנושאים אסטרטגיים יבוטל וסמכויותיו יועברו למשרד החוץ.

נפתלי בנט: לפי האל"ף-בי"ת בשם הפרטי: אילת שקד – שרת הפנים; גדעון סער – סגן ראש הממשלה ושר המשפטים; זאב אלקין – שר הבינוי והשיכון, שר ירושלים ומורשת והשר המקשר בין הממשלה לבין הכנסת; יועז הנדל – שר התקשורת; יפעת שאשא ביטון – שרת החינוך והשרה להשכלה הגבוהה והמשלימה; מתן כהנא – השר לשירותי הדת.

נפתלי בנט: שרים בעלי זיקה לראש הממשלה החליפי: אביגדור ליברמן – שר האוצר.

קריאה: – – –

נפתלי בנט: אורית פרקש הכהן – שרת החדשנות, המדע והטכנולוגיה; אורנה ברביבאי – שרת הכלכלה והתעשייה; אלעזר שטרן – שר המודיעין; בנימין בני גנץ – סגן ראש הממשלה ושר הביטחון; חילי טרופר – שר התרבות והספורט; חמד עמאר – שר במשרד האוצר; יואל רזבוזוב – שר התיירות; מאיר כהן – שר העבודה, הרווחה והשירותים החברתיים; מירב כהן – השרה לשוויון חברתי; מרב מיכאלי – שרת התחבורה והבטיחות בדרכים; נחמן שי – שר התפוצות; ניצן הורוביץ – שר הבריאות; עודד פורר – שר החקלאות ופיתוח הכפר והשר לפיתוח הפריפריה, הנגב והגליל.

קריאה: מה עם אלי אבידר?

נפתלי בנט: עיסאווי פריג' – השר לשיתוף פעולה אזורי; עמר בר לב – השר לביטחון הפנים והשר לחיזוק ולקידום קהילתי; המשרד לחיזוק ולקידום קהילתי יבוטל וסמכויותיו יועברו למשרד לביטחון הפנים; פנינה תמנו שטה – שרת העלייה והקליטה; קארין אלהרר – שרת האנרגיה ושרת משאבי המים; משרד משאבי המים יבוטל וסמכויותיו יועברו למשרד האנרגיה; תמר זנדברג – השרה להגנת הסביבה.

נפתלי בנט: מועד החילופים בין ראש הממשלה לראש הממשלה החליפי הוא 27 באוגוסט 2023.

נפתלי בנט: אני מבקש, אדוני היושב-ראש, מחברי הכנסת להביע את אמונם בממשלת האחדות, כדי שנוכל להשיב את היציבות והתפקוד למדינת ישראל.

קריאות: – – –

קריאה: אתה מבזה את המילה "אחדות".

יריב לוין: חבר הכנסת פינדרוס – – –

קריאה: כי זה לא אחדות.

יריב לוין: חבר הכנסת פינדרוס, אני רואה שהתקדמת קדימה כדי להפריע יותר חזק.

יריב לוין: מספיק.

נפתלי בנט: יהי שלום – – –

קריאה: – – –

יריב לוין: חבר הכנסת פינדרוס.

נפתלי בנט: "יהי שלום בחילך שלוה בארמנותיך".

נפתלי בנט: בעזרת השם נצליח.

נפתלי בנט: תודה רבה.

יריב לוין: אני מודה לראש הממשלה המיועד, ואני מתכבד להזמין את ראש הממשלה החילופי המיועד, חבר הכנסת יאיר לפיד, לשאת דברים, בבקשה.

יאיר לפיד: אדוני היושב-ראש, כנסת נכבדה, אני אוותר על הנאום שתכננתי לשאת כי אני רוצה רק – עליתי הנה רק מסיבה אחת: אני רוצה לבקש סליחה מאימא שלי.

יאיר לפיד: אימא שלי בת 86, ואנחנו לא בקלות מבקשים ממנה לעלות לירושלים.

יאיר לפיד: עשינו את זה כי הנחתי שאתם תצליחו להתגבר על עצמכם ולנהוג בממלכתיות ברגע הזה, והיא תראה איך מתחלף שלטון.

יאיר לפיד: כשהיא נולדה עוד לא הייתה מדינת ישראל, תל אביב הייתה עיירה של 30,000 בני אדם, לא היה לנו פרלמנט.

יאיר לפיד: רציתי שהיא תהיה גאה בהליך הדמוקרטי הישראלי, ובמקום זה היא וכל אזרח ישראלי אחר גם מתבייש בכם וגם נזכר למה הגיע הזמן להחליף אתכם.

יאיר לפיד: תודה רבה.

יריב לוין: רבותיי, בלי מחיאות כפיים, בבקשה.

יריב לוין: רבותיי, בלי מחיאות כפיים, בבקשה.

יריב לוין: אני מבקש מהסדרנים למעלה לוודא שהדבר הזה לא יקרה.

יריב לוין: רבותיי, אני בטוח שאתם, מוחאי הכפיים, לא רוצים שהישיבה הזאת תופסק.

יריב לוין: אל תעשו את זה.

יריב לוין: אם כן, אני מתכבד להזמין את ראש הסיעה הגדולה שאינה צד להסכם לתמיכה בממשלת החילופין, ראש הממשלה חבר הכנסת בנימין נתניהו.

יריב לוין: אני מזמין אותך לשאת דברים, בבקשה.

יריב לוין: סדרנים, אני מבקש, מי שהוצא מהמליאה – נא לצאת.

יריב לוין: נא לצאת מהמליאה, מי שהוצא מהמליאה.

יריב לוין: נא לצאת, תודה רבה.

יריב לוין: מי שהוצא מהמליאה מתבקש לצאת.

יריב לוין: נא לא לאפשר כניסה של מי שהוצא מהמליאה.

יריב לוין: חבר הכנסת בן גביר, צא מהמליאה מייד.

יריב לוין: צא מהמליאה מייד.

איתמר בן גביר: אבל זה נאום של נתניהו.

יריב לוין: נא לצאת החוצה, כל מי שהוצא מהמליאה.

יריב לוין: נא לצאת החוצה, כולל חברת הכנסת סטרוק.

יריב לוין: נא לצאת החוצה, תודה רבה.

יריב לוין: נא לצאת החוצה, חבר הכנסת רוטמן וחברת הכנסת סטרוק.

יריב לוין: מי שחושב שאפשר להניף כרזות במליאה ואחר כך לחזור לישיבה כאילו כלום לא קרה – טועה.

יריב לוין: נא לצאת, נא לצאת, תודה רבה.

יריב לוין: אדוני ראש הממשלה, בבקשה.

בנימין נתניהו: נשיא המדינה ראובן ריבלין, נשיא המדינה הנבחר יצחק הרצוג, נשיאת בית המשפט העליון השופטת אסתר חיות, חברי הכנסת, מכובדיי כולם, אדוני היושב-ראש, אני עומד כאן בשם מיליוני אזרחים שבחרו בדרך של זקיפות קומה, ולא בדרך של הרכנת ראש.

בנימין נתניהו: אני עומד כאן כשליח ציבור נבחר של למעלה ממיליון ישראלים שהצביעו לליכוד בהנהגתי, ועוד כמיליון אזרחים נוספים שהצביעו למפלגות ימין בידיעה שהן תהיינה חלק מממשלה בראשותי.

בנימין נתניהו: בזכותם ולמענם אני מתכוון להמשיך למלא את השליחות הגדולה של חיי: להבטיח את קיומה, ביטחונה ושגשוגה של מדינת ישראל.

בנימין נתניהו: ספגתי שליחות זו ונאמנות אין-קץ לארץ ישראל בילדותי בבית הוריי.

בנימין נתניהו: כלוחם וכמפקד בסיירת מטכ"ל יצאתי לפעולות רבות מעבר לקווי האויב.

בנימין נתניהו: בקרב אש בתעלת סואץ כמעט איבדתי את חיי; בקרב אחר נפצעתי תוך כדי לחימה לשחרור החטופים ממטוס סבנה.

בנימין נתניהו: בכל תפקידיי הציבוריים – כציר ישראל בוושינגטון, כשגריר ישראל באו"ם, כשר החוץ, כשר האוצר, כשר הביטחון וכראש ממשלת ישראל במשך למעלה מ-15 שנים – הייתה לי הזכות לפעול לילות כימים – פשוטו כמשמעו, לילות כימים – למען המדינה האהובה שלנו.

בנימין נתניהו: יחד עם חבריי בליכוד ושותפיי בימין הפכנו את ישראל לכוח עולמי, ובתחומים רבים – למעצמה.

בנימין נתניהו: עשינו זאת לא מתוך כניעה ללחצים בין-לאומיים, לא מתוך חולשה.

בנימין נתניהו: עשינו זאת מתוך עמידה איתנה, מתוך עוצמה, בעצם באמצעות טיפוח העוצמה הכלכלית והטכנולוגית שלנו, המדינית והביטחונית שלנו, של מדינת ישראל.

בנימין נתניהו: והעוצמה המשולבת הזאת הביאה לישראל הישגים אדירים שלא היו לנו מעולם.

בנימין נתניהו: רק לאחרונה הבאנו מיליוני חיסונים לישראל – יש מי שאומר: הבאנו באובססיביות – לבריאות ולחיים של אזרחי ישראל.

בנימין נתניהו: יכולנו לעשות זאת כי היה לנו מעמד מיוחד.

בנימין נתניהו: יצאנו ראשונים בעולם מן הקורונה בעוד מדינות רבות, רבות מאוד, עדיין נתונות בסגרים ובהגבלות.

בנימין נתניהו: הפכנו את ישראל לכלכלה חופשית – כל כך הרבה רפורמות – והפכנו אותה לאחת מ-20 הכלכלות העשירות בעולם, כשהתוצר לנפש שלנו עובר את זה של בריטניה, יפן וגם של צרפת.

בנימין נתניהו: צמצמנו פערים – בניגוד גמור למה ששומעים – כי מדד האי-שוויון, הורדנו אותו לרמתו הנמוכה ביותר זה עשרות שנים.

בנימין נתניהו: אגב, אין סתירה בין שני הדברים.

בנימין נתניהו: מעל כל אלה, לפני כל אלה, נאבקנו בנחישות נגד מאמציה של איראן להשיג נשק גרעיני, גם כשנאצלנו לעמוד לבד, לגמרי לבד, מול העולם כולו, וגם מול רבים בארץ.

בנימין נתניהו: נחישותנו זו השפיעה על הממשל האמריקני הקודם לצאת מהסכם הגרעין המסוכן, וגם השפיעה על מדינות ערביות רבות לראות בנו מגן אזורי מפני התוקפנות האיראנית, שמאיימת גם עליהן.

בנימין נתניהו: עם ארבע מהמדינות הללו – איחוד האמירויות, בחריין, סודאן ומרוקו – כרתנו הסכמי שלום היסטוריים, הסכמי אברהם.

בנימין נתניהו: בהסכמים הללו אנחנו שינינו את הדוקטרינה הישנה והמסוכנת של שטחים תמורת שלום, והבאנו שלום תמורת שלום – שלום אמיתי, שלום כלכלי, בלי לוותר על אף שעל, בלי לעקור אף יהודי מביתו.

בנימין נתניהו: אני יכול להגיד לכם שההישג הזה לא בא בקלות, כי קודם לכן, במשך שנים, היינו צריכים להדוף לחצים כבדים מאוד לנסיגות, לחצים שלא היו על שום ראש ממשלה בישראל ועל שום ממשלה.

בנימין נתניהו: אם היינו עושים זאת, היינו מביאים כליה על מפעל ההתיישבות וסכנה גדולה מאוד לישראל.

בנימין נתניהו: אבל במקום זאת, במקום זאת הבאנו הכרה אמריקנית בירושלים כבירת ישראל, העברת שגרירות ארצות הברית אליה, הכרה בריבונות ישראל בגולן ושינוי ביחס לחוקיות היישובים ביהודה ושומרון.

בנימין נתניהו: טיפחנו יחסים מיוחדים עם רוסיה, לא רק עם רוסיה כמדינה – גם טיפוח קשר ישיר וקרוב עם נשיא רוסיה, ועל ידי כך הבטחנו את חופש הפעולה של חיל האוויר בשמי סוריה כדי למנוע את התבססות איראן בגבולנו הצפוני.

בנימין נתניהו: וכן, גם הבאנו את זכריה באומל, זיכרונו לברכה, מקרב סולטאן יעקוב, לקבורה בישראל.

בנימין נתניהו: בניגוד גמור לתחזית הנלעגת של השמאל על בידוד מדיני, על צונאמי מדיני – הטיפוח השיטתי של עוצמתנו הכלכלית והצבאית זה לא דבר נקודתי, זאת משנה סדורה במשך שנים.

בנימין נתניהו: הטיפוח השיטתי הזה הביא לפריחה מדינית חסרת תקדים, ומדינות רבות מחפשות את קרבתנו.

בנימין נתניהו: כרתנו בריתות והסכמים חדשים עם מדינות אפריקה, מזרח אירופה, אסיה, אמריקה הלטינית, מדינות ענק כמו הודו, יפן, ברזיל ומדינות מזרח הים התיכון כמו יוון וקפריסין.

בנימין נתניהו: לא רק במדיניות חוץ, גם בתוך הארץ פנימה חוללנו שינויים עצומים: הורדנו מיסים, עודדנו תחרות, הסרנו רבים מחסמי הרגולציה והמונופולים שחנקו את הכלכלה שלנו מאז הקמת המדינה.

בנימין נתניהו: וכולכם בלי יוצא מן הכלל, כולכם רואים את השינוי: גורדי שחקים, אצטדיונים, קניונים, פארקים תעשייתיים, שכונות חדשות למכביר, מנופים בכל מקום.

בנימין נתניהו: חיברנו את הפריפריה למרכז בכבישים, ברכבות, במנהרות, במחלפים, בגשרים.

בנימין נתניהו: אני חייב להגיד לכם, אני מבקר בדימונה, בירוחם, ביקנעם, בקריית שמונה, ואני רואה את הגאווה העצומה של התושבים נוכח הפיתוח האדיר שלא היה בזמן של קודמינו – המגדלים שפורחים מעלה, המרכזים המסחריים, המסעדות האיטלקיות בפריפריה.

בנימין נתניהו: פעם קראנו להם, ויש עדיין מי שקורא להם – אני לא קראתי להם אף פעם כך – קוראים להם בהתנשאות "ישראל השנייה".

בנימין נתניהו: אנחנו מבטלים את זה ואסור, אסור לחזור לשם.

בנימין נתניהו: והורדנו את האבטלה, העלינו את שכר המינימום, הקמנו טייסת כיבוי שכיבתה מאות שרפות ענק, כולל עכשיו במבואות ירושלים, והצילה חיים רבים.

בנימין נתניהו: עמדנו מול גלי פופוליזם, אולי הכבדים שבהם, כשהוצאנו את הגז מהמים והפכנו את ישראל לראשונה למעצמה אנרגטית שמייצאת גז למצרים, לירדן, ובעתיד גם לאירופה, שלא לדבר על סכומי העתק שזה מכניס לקופת המדינה.

בנימין נתניהו: שיקמנו אתרי מורשת ברחבי הארץ.

בנימין נתניהו: יגאל אלון צדק: עם שלא זוכר את עברו, לאן הוא יגיע?

בנימין נתניהו: השקענו בזה השקעה אמיתית לאורך שנים.

בנימין נתניהו: הנהגנו מדיניות של שמיים פתוחים ושברנו שיאים בתיירות.

בנימין נתניהו: במשך 11 שנים – ולא בקומץ פגישות עם חבר כנסת זה או אחר – במשך 11 שנים השקענו בחברה הערבית בישראל בתשתיות, בחינוך, בבריאות, בעשר, תשע משטרות, כשקודם לכן הייתה אחת.

קריאה: קשקוש.

קריאה: – – –

בנימין נתניהו: כ-21 מיליארד שקל – יותר מכל ממשלות ישראל גם יחד.

בנימין נתניהו: ועשינו זאת – – –

קריאה: – – –

איימן עודה: זו הסתה לאורך שנים.

בנימין נתניהו: ועשינו זאת כדי לשלב את כל אזרחי ישראל בסיפור ההצלחה הישראלי.

קריאה: בנט יסדר לכם את זה, אל תדאגו.

איימן עודה: חוק הלאום – – – כהסתה לאורך כל הדרך.

קריאה: אל תדאג, יבוטל.

קריאה: מנסור עבאס – – – יבוטל.

קריאה: מנסור – – –

קריאה: בנט יבטל.

בנימין נתניהו: הפכנו את ישראל למעצמת סייבר.

בנימין נתניהו: הקמנו גדר, מכשול, בגבול סיני, שבלם שיטפון של מסתננים בלתי חוקיים מאפריקה, אני מעריך כמיליון, דבר שהיה מחסל סופית את עצם הרעיון של מדינה יהודית ודמוקרטית; היא פשוט הייתה מתבטלת.

בנימין נתניהו: הקמנו גם מכשול תת-קרקעי שבלם את מנהרות הטרור של החמאס לכיוון עוטף עזה.

בנימין נתניהו: בניגוד לשנים המדממות, השנים המדממות שקדמו לנו, שבהן שטפו אותנו גלי טרור בלתי פוסקים, הבאנו את העשור הביטחוני הטוב ביותר שהיה לנו.

בנימין נתניהו: הסטטיסטיקה לא משקרת: פחות חיילים ואזרחים נפגעו בעשור האחרון בהשוואה לכל עשור אחר מאז קום המדינה.

בנימין נתניהו: אז קודם לכן, מה היה לנו?

בנימין נתניהו: אוטובוסים מתפוצצים, מסעדות מפוצצות.

בנימין נתניהו: היום, לשמחתי, יש לנו מסעדות מפוצצות, מפוצצות בסועדים, באנשים שמבלים ללא חשש, ללא מורא.

בנימין נתניהו: עכשיו, אני רוצה להדגיש שוב: כל זה לא קרה סתם.

בנימין נתניהו: זה לא קרה במקרה.

בנימין נתניהו: זה קרה כי הובלנו מדיניות ביטחונית אחרת, מדיניות תקיפה, מרתיעה ומושכלת שגובה מחיר כבד מאוד מאויבינו, ועם זאת – וזה חשוב – עם זאת, נמנעת מפזיזות ומאימפולסיביות.

בנימין נתניהו: היא הייתה גם – שלא תטעו – מדיניות מאוד נועזת.

בנימין נתניהו: ביצענו פעולות נועזות בעומק האויב, כמו הבאת ארכיון הגרעין הסודי מלב טהראן, ומבצעים אחרים שעולים על כל דמיון.

בנימין נתניהו: וזהו המקום להודות לצה"ל, לשב"כ, למוסד, למשטרה, שעושים עבודת קודש בשמירה על ביטחון ישראל.

בנימין נתניהו: חברי הכנסת, ההישגים שלנו הפכו את ישראל ממדינת שוליים לכוח עולה בזירה העולמית.

בנימין נתניהו: זאת הדרך שלנו, שלי ושל חבריי למחנה הלאומי, חבריי לימין האמיתי.

בנימין נתניהו: אם נגזר עלינו להיות באופוזיציה נעשה זאת בגו זקוף עד שנפיל את הממשלה המסוכנת הזאת ונחזור להנהיג את המדינה בדרכנו.

בנימין נתניהו: היום זה נחוץ יותר מתמיד, לאור שלושת האתגרים הכבירים שלפנינו.

בנימין נתניהו: האתגר הראשון: איראן.

בנימין נתניהו: זה לא סוד שארצות הברית עומדת לחזור בקרוב מאוד להסכם הגרעין המסוכן, שאני וחבריי מתנגדים לו בכל תוקף.

בנימין נתניהו: שמעתי את מה שאמר נפתלי בנט בנושא זה.

בנימין נתניהו: אני חייב להגיד לכם, עכשיו אני מודאג שבעתיים, כי בנט תמיד עושה הפוך ממה שהוא אומר, ממה שהוא מבטיח.

בנימין נתניהו: הוא יילחם באיראן כמו שהוא לא ישב עם יאיר לפיד ועם מנסור עבאס והעבודה ומרצ.

קריאה: – – – אל תבזה את עצמך.

בנימין נתניהו: אני רוצה לפרסם – לספר לכם:

בנימין נתניהו: הממשל האמריקני ביקש ממני שלא לתת פומבי לחילוקי הדעות בנושא זה.

בנימין נתניהו: יש לנו חילוקי דעות; הוא ביקש מאיתנו לשמור את זה לחדרי-חדרים, אבל עם כל הכבוד לידידתנו הגדולה ולידידי הוותיק מזה 40 שנה הנשיא ג'ו ביידן, לא אנהג כך.

יריב לוין: אדוני ראש הממשלה, אני מתנצל שאני נאלץ להפריע לך בגלל חברי כנסת שמסרבים לצאת.

יריב לוין: רבותיי, מי שמניף כרזות במליאה לא יכול לחזור, גם לא כאשר חולפות כמה דקות.

יריב לוין: כך נהוג מימים ימימה.

יריב לוין: טוב היה לו הייתם נמנעים מזה.

יריב לוין: חבל שגם אחרי שעשיתם את המעשה הזה אתם ממשיכים לנהוג כאילו אין בבניין הזה כללים וחוקים.

יריב לוין: אני מבקש מכם, בלי צורך שאקרא בשמותיכם, לקום ולצאת.

איתמר בן גביר: הם עשו דברים הרבה יותר גרועים מלהניף כרזות.

איתמר בן גביר: למה – – –

מירב בן ארי: למי אתה מפריע עכשיו, לראש הממשלה?

יריב לוין: תודה רבה.

יריב לוין: נא לצאת.

איתמר בן גביר: לכו לחברים שלכם באש"ף.

איתמר בן גביר: לכו לאבו מאזן.

קריאה: צא החוצה.

איתמר בן גביר: יא מחבלים אחד-אחד.

קריאה: צא החוצה.

איתמר בן גביר: מחבל אתה.

יריב לוין: נא לצאת.

יריב לוין: תודה.

יריב לוין: בבקשה, אדוני.

בנימין נתניהו: הממשל האמריקני החדש ביקש ממני לשמור את חילוקי הדעות שלנו בענייני הגרעין בחדרי-חדרים, לא לתת לו פומבי.

בנימין נתניהו: אמרתי שלא אנהג כך, ואני אגיד לכם מדוע: כי לקחי ההיסטוריה עומדים לנגד עיניי.

בנימין נתניהו: בשנת 1944, בשיא השואה, נשיא ארצות הברית פרנקלין רוזוולט סירב להפציץ את מסילות הברזל שהוליכו למחנות ההשמדה וסירב להפציץ את תאי הגזים, מה שהיה יכול להציל מיליונים מבני עמנו.

בנימין נתניהו: ייחלנו לישועה מאחרים, והיא לא באה.

בנימין נתניהו: מול איום ההכחדה היינו חסרי ישע.

בנימין נתניהו: קולנו לא נשמע בין העמים.

בנימין נתניהו: לא הייתה לנו מדינה, לא היה לנו צבא.

בנימין נתניהו: אבל היום יש לנו קול, יש לנו מדינה, ויש לנו כוח מגן.

בנימין נתניהו: לכן אמרתי למזכיר ההגנה האמריקני אוסטין כשהוא ביקר כאן

בנימין נתניהו: לפני כמה שבועות – ציטוט: כראש ממשלת ישראל אעשה הכול להתנגד להסכם שיביא להתחמשותה הגרעינית של איראן, ואממש את ההתנגדות הזאת להסכם שאתם מביאים הן ברמה הציבורית והן ברמה המבצעית.

בנימין נתניהו: והוספתי עוד דבר באוזניו, ואני משתף אתכם: אמרתי שהגם שאני מקווה, מקווה מאוד שלא נגיע לכך, אם אצטרך לבחור בין חיכוך בינינו לבין סילוק האיום הקיומי על ישראל, סילוק האיום גובר, עם הסכם או בלי הסכם.

בנימין נתניהו: לצערי – שמעתי את בנט; לצערי אין לו את המעמד הבין-לאומי, אין לו את האמינות, אין לו את היכולת, אין לו את הידע.

בנימין נתניהו: מעל הכול, אין לו ממשלה – ואין לו מילה – שתאפשר לו התנגדות אמיתית.

בנימין נתניהו: ומכל ההבדלים – ויש רבים – בינינו לבין הממשלה המיועדת, זהו ההבדל החשוב והגורלי ביותר לעתיד ישראל: ראש ממשלה בישראל חייב להיות מסוגל להגיד לא לנשיא ארצות הברית בנושאים שמסכנים את קיומנו ולגבות זאת בפעולה מסיבית בקונגרס, בסנאט ובדעת הקהל בדמוקרטיה הגדולה שהיא ארצות הברית.

בנימין נתניהו: כך נהגתי אני ב-2015, כשנאמתי בקונגרס האמריקני למרות התנגדותו, התנגדותו העזה, של נשיא ארצות הברית.

בנימין נתניהו: מי יעשה זאת עכשיו, ראש הממשלה יאיר לפיד – –

קריאות: כן, כן, כן.

בנימין נתניהו: – – שתקף את נאומי בקונגרס?

בנימין נתניהו: הרי רוב חברי הממשלה המיועדת תומכים בהסכם הגרעין, בין שיגידו זאת ובין שלא.

בנימין נתניהו: לא משנה מה הם אומרים כאן, הם אינם רוצים והם אינם מסוגלים להתייצב מול ארצות הברית.

בנימין נתניהו: ולמן הרגע – תקשיבו טוב למה שאני אומר; אשמח להתבדות, אבל אני אומר לכם, לא אתבדה: למן הרגע שארצות הברית תחזור להסכם הגרעין עם איראן, הממשלה הנכנסת גם לא תאשר פעולות משמעותיות בתוך איראן כדי לבלום את המשך ההתחמשות.

בנימין נתניהו: לכל היותר, חברים בממשלה ישמיעו כמה אמירות רפות לפרוטוקול, כמו היום, או יגידו כמה דברים חסרי משמעות בחדרי-חדרים.

בנימין נתניהו: אין לזה שום ערך, זה כמו כוסות רוח למת.

בנימין נתניהו: שום דבר, שום ערך.

בנימין נתניהו: ממשלה שאינה מסוגלת להתייצב בעוצמה מול הקהילה הבין-לאומית בנושאים שחורצים את גורלנו אינה ראויה להנהיג את ישראל אפילו יום אחד, וזו הממשלה הנכנסת.

בנימין נתניהו: גם באיראן מבינים את זה.

בנימין נתניהו: אין פלא שהם חוגגים שם היום.

בנימין נתניהו: הם יודעים שאלמלא המאמצים שהובלנו, כבר מזמן היה לאיראן ארסנל של פצצות גרעין שמטרתן להשמיד אותנו.

בנימין נתניהו: באיראן חוגגים כי הם מבינים שמהיום תהיה בישראל ממשלה חלשה ורופסת שתתיישר הלכה למעשה עם תכתיבי הקהילה הבין-לאומית.

בנימין נתניהו: אז יש לי מסר, יש לי מסר לצוהלים בטהראן ולעושי דברם בחיזבאללה ובחמאס: לאופוזיציה בישראל יהיה קול ברור וחזק.

בנימין נתניהו: ויש לי עוד מסר בשבילם – –

ניצן הורוביץ: שוחד, מרמה והפרת אמונים.

בנימין נתניהו: – – לא פחות חשוב: We will back soon.

ניצן הורוביץ: שוחד, מרמה והפרת אמונים – – – מושחת – – –

יריב לוין: חבר הכנסת הורוביץ, מספיק.

יריב לוין: חבר הכנסת הורוביץ, אני קורא אותך לסדר פעם ראשונה.

יריב לוין: מספיק.

קריאות: – – –

יריב לוין: אני קורא אותך לסדר פעם שנייה.

יריב לוין: אתה רוצה לצאת?

יריב לוין: באמת.

יריב לוין: מספיק.

יריב לוין: מספיק.

קריאות: – – –

קריאה: זה ההבדל בין אחד ששומר על החיילים שלנו – – –

קריאה: הוא היה שולח אותם להאג, את החיילים.

בנימין נתניהו: מלבד איראן, האתגר השני שלפנינו הוא למנוע הקמת מדינה פלסטינית שתאיים על קיומנו.

בנימין נתניהו: הממשל החדש בארצות הברית כבר מחדש את מאמציו בכיוון זה.

בנימין נתניהו: הוא דורש כבר עכשיו הקפאה של ההתיישבות ביהודה ושומרון, הקפאת בנייה בשכונות היהודיות החדשות בירושלים – קיבלתי פנייה, שדחיתי בתקיפות, על בנייה בארנונה או בגבעת המטוס – ופתיחה מחדש של הקונסוליה האמריקנית לפלסטינים בלב בירתנו, דבר שיחזיר את חלוקת ירושלים לסדר-היום.

בנימין נתניהו: אמרתי לידידינו האמריקנים: אתם רוצים להקים את הקונסוליה?

בנימין נתניהו: תקימו אותה; באבו דיס, לא בירושלים הריבונית.

בנימין נתניהו: הממשלה המיועדת לא תגיד זאת, ואם תגיד זאת – היא לא תעמוד על כך.

בנימין נתניהו: כמו בעניין הגרעין, במקרה הטוב חבריה מן הימין המדומה אולי יצייצו כמה ציוצים רפים לפרוטוקול בניסיון נוסף להונות את מצביעי הימין, כפי שהונו אותם בבחירות האחרונות.

בנימין נתניהו: כי אצלם הכול ספין.

מתן כהנא: את ח'אן אל-אחמר פינית?

קריאות: – – –

יריב לוין: תודה רבה.

יריב לוין: רבותיי, תודה רבה.

בנימין נתניהו: הכול ספין והדיבורים הם חזות הכול, אבל מעשים אין.

בנימין נתניהו: אני שואל: איך נגן על ההתיישבות כשרוב חברי הממשלה המיועדת דוגלים בעקירת יישובים?

בנימין נתניהו: אין נגן על חיילי צה"ל מפני האשמות בהאג כשחבר בכיר בקבינט המיועד תומך בהאג?

בנימין נתניהו: אין נמנע קידום הקמתה של מדינה פלסטינית כשרוב מובהק בממשלה המיועדת תומך בהקמתה?

בנימין נתניהו: האתגר השלישי שלפנינו הוא הכלכלה.

בנימין נתניהו: מכובדיי, בזכות עשרות הרפורמות של כלכלה חופשית שהנהגנו ובזכות היציאה המהירה מהקורונה, אנחנו מוסרים לכם היום כלכלה במצב פנטסטי, במצב טוב יותר מרוב כלכלות העולם.

קריאות: – – –

בנימין נתניהו: כיווצנו את הגירעון, הורדנו את האבטלה, החזרנו את הצמיחה.

בנימין נתניהו: אבל מניסיון העבר – ויש לי ניסיון כזה; אתם יודעים שאני חזרתי פעמיים מהאופוזיציה, פעמיים.

בנימין נתניהו: מניסיון העבר, בכל פעם שאנחנו חוזרים לשלטון אנחנו צריכים לתקן את הנזקים שגרמו ממשלות קודמות.

בנימין נתניהו: במקרה שלכם אלה יהיו נזקי כלכלת שעטנז של סוציאליזם, פופוליזם ואופורטוניזם.

בנימין נתניהו: מצד שני, אני חייב להגיד, לא הכול שחור, יש אולי תקווה – הרי יש לכם שר אוצר נקי כפיים ובר-לבב – –

גלעד קריב: אתה מדבר על נקי כפיים?

גלעד קריב: אתה מדבר על ניקיון כפיים?

בנימין נתניהו: – – שבוודאי יפעל אך ורק על פי האינטרס הלאומי.

גלעד קריב: – – – השחתת כל חלקה טובה.

יריב לוין: חבר הכנסת קריב.

יאיר גולן: – – – ניקיון כפיים, שלושה או ארבעה כתבי אישום.

בנימין נתניהו: אל תצחיקו אותי.

בנימין נתניהו: כולכם רואים את הצחוק הזה במשפט – הכול שם קורס.

בנימין נתניהו: לא היה כלום ואין כלום.

קריאות: – – –

בנימין נתניהו: אז יש לי בקשה אחת, בקשה אחת בלבד.

בנימין נתניהו: יש לי בקשה אחת צנועה, בשם כל חבריי כאן:

בנימין נתניהו: תשתדלו לקלקל כמה שפחות את הכלכלה הנהדרת שאנחנו מפקידים בידיכם, כדי שנוכל לתקן אותה כמה שיותר מהר כשנחזור אנחנו לשלטון.

יריב לוין: בלי מחיאות כפיים.

יריב לוין: רבותיי, מה קורה לכם?

יריב לוין: מה קורה לכם?

יריב לוין: מה קורה לכם?

יריב לוין: מה קורה לכם?

יריב לוין: מספיק כבר.

בנימין נתניהו: חברי הכנסת, שמענו זה עתה מנפתלי בנט את הבקשה לתת אמון בממשלה המיועדת, אבל איך אפשר לתת אמון בידי מי שהונה את בוחריו בהונאה שכמוה לא ראינו בתולדות המדינה?

בנימין נתניהו: לאורך כל מערכת הבחירות בנט התחייב פעם אחר פעם שלא ישב עם השמאל ועם רע"מ.

בנימין נתניהו: ערב הבחירות הוא הישיר מבט אל המצלמה והבטיח: בשום תנאי, "בשום תנאי אני לא אתן את ידי להקמת ממשלה בראשות יאיר לפיד, לא בצורה רגילה, ולא ברוטציה, ולא בשום דרך, מהטעם הפשוט שאני איש ימין והוא איש שמאל ואני לא פועל נגד הערכים שלי", מה שאני מבטיח אני מקיים.

קריאות: – – –

בנימין נתניהו: על זה – – –

קריאות: – – –

יריב לוין: חבר הכנסת כהנא, אני קורא אותך לסדר פעם ראשונה.

יריב לוין: מספיק.

בנימין נתניהו: כשזה כואב באמת, הם צועקים.

בנימין נתניהו: על זה אמר משורר תהילים "פיהם דבר שוא וימינם ימין שקר", וגם השיר בן זמננו: "מילים יפות ללא כיסוי / והבטחות ללא גיבוי / הסוף תמיד חסר סיכוי".

בנימין נתניהו: מה, אתם לא מכירים?

קריאה: – – –

בנימין נתניהו: אם המצביעים של בנט היו יודעים מה הוא סגר עם לפיד עוד לפני הבחירות, הוא לא היה עובר את אחוז החסימה – –

קטי קטרין שטרית: נכון.

בנימין נתניהו: – – והוא גם לא היה נמצא איתנו פה היום בכנסת.

קטי קטרין שטרית: נכון, נכון, נכון.

בנימין נתניהו: אני צריך להעביר כאן משהו, שלא נטעה: בבחירות האחרונות – איך אומרים, לשם שינוי – ספירת הקולות הייתה כשרה, אבל קבלת הקולות נעשתה בהונאת המאה.

בנימין נתניהו: בנט הוליך שולל מאות אלפי מצביעי ימין והעביר את קולותיהם מימין לשמאל.

קריאה: להבדיל – – –

בנימין נתניהו: בנט בונה על כך שהציבור ישכח, אבל הציבור לא ישכח – –

קטי קטרין שטרית: לא נשכח.

בנימין נתניהו: – – את תרגיל ההונאה העצום הזה – –

קטי קטרין שטרית: לא נשכח ולא נסלח – – –

בנימין נתניהו: – – ויבוא חשבון איתו ועם חבריו בקלפי, בקלפי.

בנימין נתניהו: עכשיו, כמובן – זה בסדר – התקשורת כמובן תפרגן לו, תבנה אותו ותלטף אותו ואת כל מי שסביבו, כי הם יודעים את האמת הפשוטה: בנט וחבריו הם פייק ימין, וגם הציבור יודע את זה.

מתן כהנא: – – –

יריב לוין: חבר הכנסת כהנא, אני קורא אותך לסדר פעם שנייה.

בנימין נתניהו: פייק ימין.

בנימין נתניהו: אבל יש – – –

משה אבוטבול: תתבייש – – –

בנימין נתניהו: יש צדיק אחד בסדום הזאת – חבר הכנסת עמיחי שיקלי.

יריב לוין: בלי מחיאות כפיים.

יריב לוין: השרה רגב.

יריב לוין: מה זה?

יריב לוין: מספיק.

בנימין נתניהו: הוא היחיד מבין חברי הכנסת של הימין המדומה, היחיד שנשאר נאמן לעקרונותיו ולרצון בוחריו.

בנימין נתניהו: לא הוא העריק; אתם, חברי ימינה, אתם העריקים.

קריאה: – – –

בנימין נתניהו: עכשיו, שמעתי את התירוצים – זה מאוד מעניין לשמוע.

בנימין נתניהו: שמעתי את בנט מתרץ את העריקה הזאת בכך שהיה צריך להפסיק את הסחרור של בחירות חוזרות לכנסת.

בנימין נתניהו: אבל אם באמת רציתם למנוע בחירות נוספות לכנסת, מדוע התנגדתם כל כך לבחירות ישירות לראשות הממשלה, שהיו מביאות סוף לפלונטר הפוליטי בלי לפזר את הכנסת?

קריאה: כי הם מפחדים.

בנימין נתניהו: כי אתם יודעים טוב מאוד – – –

קריאה: כי הם מפחדים.

משה אבוטבול: – – –

בנימין נתניהו: אל תדאגו.

בנימין נתניהו: אני אתן תשובה גם על השאלה ששאלתי.

משה אבוטבול: הם מפחדים.

בנימין נתניהו: כי אתם יודעים טוב מאוד שבבחירות ישירות כאלה אני מביס כל אחד מכם.

בנימין נתניהו: אתם אלה שהכנסתם את ישראל לסחרור פוליטי של דורות בכך שקבעתם ראשונים שמי שיש לו שישה מנדטים יכול להיות ראש ממשלה בישראל – ראש ממשלה שעומד על ראש של סיכה.

בנימין נתניהו: נצטרך לתקן את זה.

בנימין נתניהו: לא קל.

בנימין נתניהו: אתם מדברים על שינוי, אתם אומרים שהממשלה הזאת משקפת את רצון העם לשינוי בהנהגה, אבל כל הסקרים, כולל אחד של אתמול, בלי יוצא מן הכלל – –

קארין אלהרר: – – –

גלעד קריב: – – – בזמן דיון?

בנימין נתניהו: – – מראים פעם אחר פעם שרוב הציבור רוצה אותי כראש ממשלה ואינו רוצה אתכם.

יריב לוין: חברת הכנסת.

בנימין נתניהו: אתם קוראים לעצמכם שומרי הדמוקרטיה, אבל אתם כל כך מפחדים מהדמוקרטיה שאתם מוכנים לחוקק חוקים פשיסטיים, אנטי-דמוקרטיים – –

תמר זנדברג: – – – ועדה מסדרת.

תמר זנדברג: רבע שעה.

תמר זנדברג: על מה אתה מדבר?

בנימין נתניהו: – – נגד מועמדותי.

בנימין נתניהו: אתם מוכנים לחוקק חוקים נוסח צפון קוריאה, סוריה ואיראן נגד המועמדות שלי, בדיוק כמו שבמדינות, בדיקטטורות הללו, פוסלים מועמדים שיכולים לסכן את המשטר.

בנימין נתניהו: בעוד אני נלחם באיראן, אתם מביאים חוקים מאיראן.

בנימין נתניהו: אתם מדברים גבוהה-גבוהה, כמו עכשיו, על אחדות לאומית, אבל ממשלה שמדירה 53 מנדטים – – –

תמר זנדברג: אדוני היושב-ראש – – –

יריב לוין: חברת הכנסת זנדברג, שמעתי אותך.

יריב לוין: תודה רבה.

בנימין נתניהו: אתם מדברים גבוהה-גבוהה על אחדות לאומית, אבל ממשלה שמדירה 53 מנדטים של ימין אמיתי איננה אחדות לאומית.

בנימין נתניהו: זו אחדות של גנבת קולות וגנבת דעת.

בנימין נתניהו: ממשלת רעננה-מראענה – הכלאה בין שמאל קיצוני לאופורטוניזם קיצוני בתמיכת אסלאם קיצוני.

בנימין נתניהו: אתם מדברים על ריפוי?

בנימין נתניהו: שני מיליוני אזרחים שהצביעו לימין הם מחלה מבחינתכם?

בנימין נתניהו: כנראה שכן, כנראה שכן, זו מחלה, כי שר האוצר שלכם אומר שצריך להכניס את החרדים למריצה – –

משה אבוטבול: בושה, בושה.

בנימין נתניהו: – – ולשלוח אותם למזבלה.

בנימין נתניהו: וכמובן, רבותיי, הבהרה חשובה מאוד מאוד באקלים של ה-political correctness החד-צדדי פה: כמובן שהדברים האלה של שר האוצר זה לא הסתה.

בנימין נתניהו: זה לא הסתה.

בנימין נתניהו: מבחינת

בנימין נתניהו: כם, ביקורת מהימין היא תמיד הסתה, גם כשאין בה שמץ של אלימות, ואילו הסתה מהשמאל, שמלווה במריצות של בני אדם למזבלה, לחבלי תלייה וגליוטינות, זה תמיד חופש הביטוי.

בנימין נתניהו: רבותיי וגבירותיי, זה לא יעזור לכם.

בנימין נתניהו: לא תשתיקו את מצביעי הליכוד, את מצביעי ש"ס, יהדות התורה והציונות הדתית.

בנימין נתניהו: לא תשתיקו את המצביעים המרומים של ימינה, וגם לא תשתיקו אותי.

בנימין נתניהו: במשך חצי יובל שנים משפחתי ואני עוברים מסע ציד של רדיפה, ביזוי, הסתה, שקרים והכפשות שלא היו כדוגמתם, הכול כדי שארכין ראש, אתרפס ואיכנע לעמדות השמאל.

בנימין נתניהו: אין-ספור פעמים יכולתי לפעול, כמו כמה מקודמיי בתפקיד: להיכנע ללחצים, לעקור יישובים ולזכות למחיאות כפיים באולפנים המגויסים לשמאל עד כדי גיחוך.

בנימין נתניהו: הייתי יכול להיות מוכתר על ידי ערוצי התעמולה כאב הטוב והמיטיב – –

קארין אלהרר: די כבר.

קארין אלהרר: די.

קריאה: מסית.

בנימין נתניהו: – – אבל במשך חצי יובל שנים לא נכנעתי, כי אני פועל בשמו של ציבור ענק, המונה מיליוני אזרחים, כשליח נאמן של עם עתיק יומין בן אלפי שנים המבקש לשבת בבטחה ובשלווה על אדמתו, ארץ ישראל.

בנימין נתניהו: לחבריי כאן בכנסת ולהמוני אזרחים בישראל – –

קריאה: – – –

בנימין נתניהו: – – אני אומר היום: אל תיפול רוחכם, זקפו קומתכם.

בנימין נתניהו: נמשיך לפעול יחד עבור המדינה האהובה שלנו.

בנימין נתניהו: אנהיג אתכם למאבק יום-יומי בממשלת השמאל הרעה והמסוכנת הזאת כדי להפיל אותה, ובעזרת השם זה יקרה הרבה יותר מהר ממה שאתם חושבים.

יריב לוין: אני מודה לראש הממשלה בנימין נתניהו.

יריב לוין: נא לשבת ולהפסיק את מחיאות הכפיים.

יריב לוין: השר אוחנה, שב, בבקשה.

יריב לוין: השרה רגב.

יריב לוין: נא להוציא את השר אוחנה והשרה רגב מהאולם.

יריב לוין: אי-אפשר למחוא כפיים כאן, באמת.

יריב לוין: מספיק.

קריאות: – – –

ירדנה מלר-הורוביץ: יציאת נשיא המדינה.

ירדנה מלר-הורוביץ: אבקש מהקהל לכבד בקימה.

ירדנה מלר-הורוביץ: כבוד הנשיא! (חברי הכנסת מכבדים בקימה את צאת נשיא המדינה מאולם המליאה.) נא לשבת.

יריב לוין: חברות וחברי הכנסת, נא לשבת, בבקשה.

יריב לוין: אם כן, חברות וחברי הכנסת, אנחנו עוברים מכאן לדיון הסיעתי.

יריב לוין: הוועדה המסדרת קבעה מסגרת דיון של תשע דקות לסיעה, והסיעות, כמובן, תעלינה על פי סדר גודלן, כאשר ראשונה היא סיעת הליכוד, ומטעמה ראשון הדוברים הוא חבר הכנסת יואב קיש.

יריב לוין: בבקשה.

יואב קיש: תודה, כבוד היושב-ראש.

יואב קיש: גם אני רוצה להתחיל במשהו אישי.

יואב קיש: אני אוהב אותך, אני אוהב אותך, אני מכיר את כולך, כל חלק וחלק שלך.

יואב קיש: שעות רבות צפיתי בך, ומעולם לא עייפתי מכך.

יואב קיש: את יחידה ומיוחדת, והקשר שבינינו נמשך דורות רבים.

יריב לוין: חבר הכנסת סגן השר קיש, רק רגע אחד, בוא נאפשר לאנשים, למי שמעוניין – – –

יואב קיש: אני אמשיך.

יואב קיש: אני – – –

יריב לוין: חברי הכנסת טיבי, זנדברג וסעדי, נא לשבת או לצאת.

יריב לוין: חבר הכנסת אורבך, נא לצאת החוצה, או לשבת, אם רוצים.

יריב לוין: אדוני ראש הממשלה המיועד, אני מבקש לשבת, בבקשה.

יריב לוין: אם לא, בבקשה לא לעמוד.

יואב קיש: אפשר להמשיך?

יריב לוין: רק רגע אחד.

יריב לוין: השר גלנט, בכבוד, אם אתה רוצה, אנא, לשבת, לא לעמוד.

יריב לוין: רבותיי, חבר הכנסת טיבי, חבר הכנסת טיבי, זו כבר פעם שלישית.

יריב לוין: או לשבת או לצאת.

יריב לוין: חבר הכנסת טיבי.

יריב לוין: חבר הכנסת אבידר, בבקשה, אנא, או לצאת או לשבת, אין בעיה, אבל לא לעמוד שם.

יואב קיש: אפשר, היושב-ראש?

יריב לוין: חבר הכנסת כהנא, חבר הכנסת כהנא, חבר הכנסת כהנא, מה זה?

יריב לוין: השרה גמליאל.

יריב לוין: לשבת, רק לשבת, איפה שרוצים, אבל לשבת.

יריב לוין: יופי.

יריב לוין: אני מחזיר לך את הזמן.

יואב קיש: תודה.

יואב קיש: אני אוהב אותך.

יואב קיש: טסתי מעלייך לרוחבך ולאורכך.

יואב קיש: פועמת בי השליחות לשמור ולהגן עלייך, ארצי האהובה.

יואב קיש: והיום אני כואב.

יואב קיש: אני כואב מכיוון שהיום השנאה והאמביציות האישיות ינצחו את האמונה והשליחות, ינצחו את האהבה לארץ ישראל.

יואב קיש: חבריי למחנה הימין, שלתומי חשבתי שכמוני אהבתם אלייך תהיה חזקה יותר מכול, מוכיחים לי היום שלא כך – הם מוכיחים לי שהקנאה חזקה אצלם יותר; הם מוכיחים לי שהשנאה חזקה אצלם יותר.

יואב קיש: אבל אני מבטיח לך שאנחנו לא ננוח עד שהאהבה אלייך תנצח.

יואב קיש: אנחנו נילחם בכל כוחנו, כפי שעשינו עד כה.

יואב קיש: השבר במחנה הימין הוא קשה.

יואב קיש: חבריי לימין נפתלי וגדעון הצטרפו למחנה השנאה, שאומר: נכשלת.

יואב קיש: זה השקר הכי גדול שיכול להיות.

יואב קיש: אדוני ראש הממשלה, אתה הצלחת.

יואב קיש: אנחנו הצלחנו.

יואב קיש: תביטו מחוץ לחלונות פה – הרחובות מלאים בעוברים ושבים.

יואב קיש: בעוד יומיים אין מסכות.

יואב קיש: המסעדות מלאות, אין כרטיסים להופעות ובתי הספר מלאים בתלמידים.

יואב קיש: מגפת הקורונה תוקפת בכל העולם – מלחמת עולם שלישית.

יואב קיש: במלחמה הזאת אנחנו ניצחנו.

יואב קיש: אדוני ראש הממשלה, הצלחת לשנות את מפת המזרח התיכון.

יואב קיש: הבאת ארבעה הסכמי שלום מעמדה של כוח, של עוצמה.

יואב קיש: כלכלת ישראל חזקה, מזנקת קדימה במלוא העוצמה, משק צומח שחוזר במהירות למלוא פעילות, ואבטלת הקורונה נעלמת.

יואב קיש: אנחנו הצלחנו.

יואב קיש: נפתלי בנט, אנחנו מעבירים לך אחריות למדינה משגשגת שהיא אי של הצלחה ויציבות בתוך אוקיינוס של מגפה משתוללת וכלכלה במשבר.

יואב קיש: נפתלי בנט, הממשלה שבראשה תעמוד היא ממשלה שהגורם היחידי המחבר בין שותפיה הוא שנאה.

יואב קיש: נפתלי בנט, אתה הצלחת לעשות צחוק מהדמוקרטיה הישראלית – לשון מאזניים עם שישה מנדטים שבשל סחטנות פוליטית מתוכננת מראש, עם אמביציה חסרת מעצורים, היום כנראה תהיה בובת ראש הממשלה של השמאל.

יואב קיש: הנזק של ראש ממשלה ללא תמיכה ציבורית, ללא ציבור, יתגלה לצערי לנגד עינינו, וגם אתה תבין, נפתלי בנט, איזו טעות עשית.

יואב קיש: ולבוחרינו, לכל מחנה הימין, אני מתחייב מעל במה זו – –

יעקב מרגי: נא לסיים.

יואב קיש: לקחו לי זמן, אני דקה מסיים.

יואב קיש: – – אנחנו נחזור בקרוב.

יואב קיש: אנחנו חזקים ואנחנו צודקים.

יואב קיש: אהבת ישראל תנצח.

יואב קיש: האמונה והאידיאולוגיה יחזרו לנצח.

יואב קיש: לא ניתן להם להפוך את הנגב לאוטונומיה בדואית.

יואב קיש: לא ניתן לפגוע בזהות היהודית.

יואב קיש: נמשיך לשמור על הבנייה בכל ארץ ישראל ונחזק את ההתיישבות.

יואב קיש: אנחנו הולכים לאופוזיציה בראש מורם, בתחושת גאווה.

יואב קיש: הצלחנו לנצח את הקורונה – –

יעקב מרגי: נא לסיים.

יואב קיש: – – והצלחנו לשמור על ישראל.

יואב קיש: ארצי האהובה, המסכות הוסרו היום.

יואב קיש: יש לנו את הכוחות.

יואב קיש: זה לא משנה כמה זמן זה ייקח – עם הנצח לא מפחד מדרך ארוכה.

יואב קיש: ואסיים בציטוט של שירו של אהוד מנור לארץ ישראל: "אין לי ארץ אחרת / גם אם אדמתי בוערת.

יואב קיש: / רק מילה בעברית חודרת / אל עורקיי, אל נשמתי.

יואב קיש: / בגוף כואב, בלב רעב, / כאן הוא ביתי.

יואב קיש: // לא אשתוק, כי ארצי / שינתה את פניה.

יואב קיש: / לא אוותר לה.

יואב קיש: / אזכיר לה / ואשיר כאן באוזניה – –

יעקב מרגי: תודה.

יואב קיש: – – עד שתפקח את עיניה – – – אין לי ארץ אחרת / עד שתחדש ימיה / עד שתפקח את עיניה – – – // כאן הוא ביתי".

יעקב מרגי: תודה.

יעקב מרגי: הדובר הבא – שר הפנים הרב אריה מכלוף דרעי, בבקשה.

יעקב מרגי: השר דרעי, בבקשה.

יעקב מרגי: בבקשה, עד שלוש דקות.

אריה מכלוף דרעי: אדוני היושב-ראש, אדוני ראש הממשלה, חבריי השרים, חבריי חברי הכנסת, שואלים אותי כולם בכל ריאיון – אני לא מתראיין הרבה, אבל שואלים אותי; גם ברחוב שואלים אותי:

אריה מכלוף דרעי: למה אתם כל כך מתעקשים להצביע ולתמוך בנתניהו?

אריה מכלוף דרעי: תהיו חכמים, תסחרו בזה.

אריה מכלוף דרעי: אתם תשעה מנדטים, יכולת להיות ראש ממשלה – ואני חייב לומר שגם הציעו לי.

אריה מכלוף דרעי: אתה יכול להיות ראש ממשלה.

אריה מכלוף דרעי: אתה יותר ותיק, אתה יותר מנוסה, יש לך יותר ניסיון, יש לך יותר מנדטים.

אריה מכלוף דרעי: למה אתם דבקים בנתניהו?

אריה מכלוף דרעי: מה, יש איזושהי ברית?

אריה מכלוף דרעי: יש איזשהו – מה קורה כאן?

אריה מכלוף דרעי: רבותיי, לצערי הרב, השיח הפוליטי בישראל בשנתיים האחרונות הידרדר לרמה כזאת שאני, אריה דרעי, יושב-ראש תנועת ש"ס – –

יעקב מרגי: נא לשמור על השקט ביציע הימני.

יעקב מרגי: בבקשה.

אריה מכלוף דרעי: – – חניך ישיבות תורניות, צריך ללמד – –

יעקב מרגי: סדרן.

אריה מכלוף דרעי: – – צריך לומר לציבור מושגים של אלף-בית – מה זה דמוקרטיה במדינת ישראל.

אריה מכלוף דרעי: שכחנו שהדבר היחידי האמיתי שיש לאזרח במדינת ישראל זה הפתק הקטן, שהוא שווה פחות משווה פרוטה, אבל הוא הבעת הקול שלו.

אריה מכלוף דרעי: זה הדבר היחידי שבו הוא משפיע פעם בתקופה.

אריה מכלוף דרעי: הלכנו למערכות בחירות.

אריה מכלוף דרעי: במערכה האחרונה למעלה משני מיליון איש – אני חושב שראש הממשלה טעה – למעלה משני מיליון איש, כיוון שגם מצביעי ימינה, רובם ככולם רצו את נתניהו, שימשיך להיות ראש ממשלה.

אריה מכלוף דרעי: בשום שלב ראשי ימינה לא אמרו: אנחנו נדיח את נתניהו.

אריה מכלוף דרעי: בשום שלב.

אריה מכלוף דרעי: ולכן הציבור הזה, שהוא הציבור הגדול ביותר, שאמר על ראש הממשלה שהוא רוצה אותו, ואנחנו, שהבטחנו לציבור השכם והערב: ביבי צריך אריה חזק, נתניהו, אנחנו הולכים רק עם נתניהו.

אריה מכלוף דרעי: אמרנו: אל תצביעו ליכוד, תצביעו ש"ס, כי ש"ס יותר נאמנים לנתניהו מאשר הליכוד – סליחה, לא פגעתי באף אחד, אבל אני חוזר על מה שאמרתי.

אריה מכלוף דרעי: אז כשאני וחבריי, תשעה, כמו אגרוף, לא מזגזגים, אומרים את האמת, כי הבטחנו – נקיים.

אריה מכלוף דרעי: רבותיי, אנחנו לא מחליפים ציבור.

אריה מכלוף דרעי: שכחנו.

אריה מכלוף דרעי: נכון, זו הכנסת, היא ריבונית, אבל הכנסת מייצגת את העם.

אריה מכלוף דרעי: רק לפני חודשיים הלכנו והבטחנו הבטחות לציבור, ובשנייה אחת מחקנו את כל ההבטחות, את כל מה שהבטחנו:

אריה מכלוף דרעי: לא נשב עם זה ולא נשב עם זה ולא נעשה ולא נעשה.

אריה מכלוף דרעי: ואני צריך לגמגם, אני וחבריי, להתגונן בתקשורת ולהגיד: מה יש לכם עם נתניהו?

אריה מכלוף דרעי: מה אתם כל כך דבקים בו?

אריה מכלוף דרעי: אלה שבגדו, אלה שמעלו באמון של הציבור, לקחו את הדבר היקר להם ביותר שיכול להיות, את הפתק הקטן הזה, שהוא הדבר היחידי שנשאר לציבור – את זה לקחו מהם.

אריה מכלוף דרעי: והם לא צריכים להתנצל, הם לא צריכים להגיד למה הם עשו את זה, הם ההפך – מקבלים כל היום מהתקשורת, מרוב-רובה של התקשורת, מחמאות: אמיצים; אה, יש להם חזון.

אריה מכלוף דרעי: אחדות, עוד קוראים לזה.

אריה מכלוף דרעי: ריבון העולמים.

אריה מכלוף דרעי: אני רוצה להגיד עוד דבר אחד, היות שהזמן קצר.

אריה מכלוף דרעי: אמר כאן ראש הממשלה המיועד נפתלי בנט – איזה זלזול וציניות כלפי המנהיגים של הציבור החרדי: אתם, אני מבין אתכם, לכם כואב, אבל אנחנו לציבור שלכם נדאג.

אריה מכלוף דרעי: אתם לא רציתם להיכנס.

אריה מכלוף דרעי: כאילו שאנחנו במשך עשרות שנים, כמוסכמה, שקשה להוציא אותה, לצערי הרב, שהציבור החרדי, המנהיגים החרדים או הציבור החרדי – אין להם ערכים בכלל.

אריה מכלוף דרעי: יש לו מחיר – מי משלם יותר, ומגיעים איתו ביחד – – –

גלעד קריב: מי יצר את זה?

אריה מכלוף דרעי: כן, מי יצר את זה?

אריה מכלוף דרעי: אתה, אתה.

גלעד קריב: אני?

אריה מכלוף דרעי: אבל עזוב, אני לא מתייחס אליך.

אריה מכלוף דרעי: אבל רבותיי, הציבור החרדי הזה – –

קריאה: – – –

יעקב מרגי: נא לא להפריע.

אריה מכלוף דרעי: – – הציבור החרדי הזה, אותו – עכשיו כשהמנהיגים של הציבור החרדי עומדים כצוק איתן לקיים את הבטחות הבחירות שלהם, את ההבטחות שהבטיחו לציבור שלהם, אומרים לנו: למה לא הסכמתם להיכנס?

אריה מכלוף דרעי: אז אני אגיד לכם עוד דבר אחד: חלק מהפאזל של ההונאה הגדולה – שזו הייתה ההונאה מהגדולות ביותר שהיו כאן

אריה מכלוף דרעי: בפוליטיקה הישראלית – הינה עוד חלק מהפאזל: מעולם אף אחד לא הציע לנו להיכנס לממשלה הזאת.

אריה מכלוף דרעי: לא שאנחנו רוצים להיכנס.

אריה מכלוף דרעי: יש וטו של אביגדור ליברמן, בעל המריצות.

אריה מכלוף דרעי: הוא שם וטו שהחרדים לא ייכנסו לממשלה, וגדעון סער ונפתלי בנט וכל השותפים חתמו על הדבר הזה, בפנים.

אריה מכלוף דרעי: מה תגידו?

אריה מכלוף דרעי: אל תתייחסו לווטו הזה?

אריה מכלוף דרעי: נכון, אתם צודקים.

אריה מכלוף דרעי: גם אני לא מתייחס לווטו שלכם בנושא דת ומדינה.

אריה מכלוף דרעי: ונקודה שלישית אני רוצה לומר: למה אנחנו כל כך זועקים?

אריה מכלוף דרעי: תאמינו לי, סהדי במרומים, אני אומר כלפי עם ועדה: אני, באופן אישי, יורד לי עול מהכתפיים.

אריה מכלוף דרעי: היה לי קשה מאוד בשנתיים האחרונות – הקורונה, כל המשא בקבינט.

אריה מכלוף דרעי: היה קשה לי מאוד.

אריה מכלוף דרעי: לא חסר לי שום דבר.

אריה מכלוף דרעי: נער הייתי וגם זקנתי, אני עם תשעה מנדטים, אני יושב-ראש מפלגה, מעמדי הפוליטי חזק מאוד.

אריה מכלוף דרעי: אף אחד לא מבקש לעשות איתי פריימריז.

אריה מכלוף דרעי: אני לא זקוק למאבטח בבוטקה בכניסה לשער.

אריה מכלוף דרעי: אני לא צריך את זה, אני לא זקוק לזה.

אריה מכלוף דרעי: כואב לי על חילול השם הנוראי.

אריה מכלוף דרעי: גם אם מתן כהנא – אתה צודק, בכל ריאיון שלך בתקשורת הדתית והחרדית, כשאתה אומר:

אריה מכלוף דרעי: לא יקרה שום דבר, לנו יש זכות וטו, אנחנו נשמור.

אריה מכלוף דרעי: רבותיי, עצם העובדה שהניחו על שולחן הכנסת הסכמים שאומרים, חלילה וחס: מסחר בשבת, תחבורה ציבורית בשבת, נישואים אזרחיים, ברית הזוגיות ועוד ועוד ועוד ועוד.

אריה מכלוף דרעי: זה מונח פה, זה הסכמים שמונחים.

אריה מכלוף דרעי: אתם מבטיחים לנו שאתם לא תיתנו לזה להיות.

אריה מכלוף דרעי: פעם ראשונה בתולדות מדינת ישראל שהסכמים כאלה מונחים.

אריה מכלוף דרעי: על זה אנחנו זועקים, על זה אנחנו כואבים, כדי להראות לקדוש ברוך הוא.

אריה מכלוף דרעי: לא על כבודנו אנחנו מוחים אלא אנחנו מוחים על כבודו של הקדוש ברוך הוא ועל כבוד תורתו ועל עם ישראל.

יעקב מרגי: תודה רבה.

גלעד קריב: על חילול השם – – – מחלל שם שמיים.

קריאות: – – –

יוסף טייב: לך.

יוסף טייב: לך.

יעקב מרגי: תודה רבה.

יעקב מרגי: נא לא להפריע.

יעקב מרגי: מירב בן ארי.

קריאות: – – –

מירב בן ארי: אל תפעיל את השעון עד שהם לא – – –

יעקב מרגי: חברי הכנסת.

יעקב מרגי: גלעד קריב, אני קורא אותך לסדר.

יעקב מרגי: אם תשתוק הם ישתקו איתך.

יעקב מרגי: חברי הכנסת.

יעקב מרגי: כרגע מירב בן ארי ברשות דיבור.

יעקב מרגי: נא לא להפריע.

יעקב מרגי: עד שלוש דקות לרשותך.

יעקב מרגי: בבקשה, גברתי.

מירב בן ארי: תודה, אדוני היושב-ראש.

מירב בן ארי: השרים, חבריי וחברותיי.

מירב בן ארי: דודי אמסלם – –

יעקב מרגי: נא לשמור על השקט במליאה.

מירב בן ארי: – – תישאר קצת.

מירב בן ארי: תישאר, יש לי משהו להגיד לך.

מירב בן ארי: תישאר, אני רוצה להגיד לך משהו.

יעקב מרגי: היא מבקשת.

דוד אמסלם: רק שנייה.

דוד אמסלם: אימא של לפיד יצאה כבר?

דוד אמסלם: לא, אימא שלו.

דוד אמסלם: שאני אוכל לדבר.

מירב בן ארי: אל תדאג.

מירב בן ארי: קודם כול, אני רוצה להרגיע פה קצת את הרוחות, כי ארבע שנים אני ישבתי בצד הזה.

יעקב מרגי: ששש.

יעקב מרגי: משה אבוטבול.

יעקב מרגי: בבקשה.

מירב בן ארי: ארבע שנים ישבתי בקואליציה.

מירב בן ארי: לפחות חצי מהאנשים שנמצאים פה – עבדתי איתם.

מירב בן ארי: חלק היו בקואליציה וחלק היו באופוזיציה, וארבע שנים, הרבה פעמים שמנו את העמדות האידיאולוגיות בצד.

מירב בן ארי: הינה, אני מסתכלת על בצלאל, שישב לידי ארבע שנים.

מירב בן ארי: היו תמיד עמדות אידיאולוגיות, אבל ידענו לשים אותן לפעמים בצד ולעבוד למען תחבורה, חינוך, בריאות, רווחה, למען החיים עצמם.

מירב בן ארי: מצאתי את עצמי עובדת עם זהבה גלאון ושולי מועלם על איסור הפללת זנות.

מירב בן ארי: עם גפני וטיבי עבדנו בוועדת הכספים.

מירב בן ארי: עם מרגי – מרגי, אתה שומע?

מירב בן ארי: עשינו מהפכות בוועדת החינוך ביחד, נכון?

יעקב מרגי: ביחד.

מירב בן ארי: נכון?

יעקב מרגי: טוב, כשאנחנו היינו בשלטון.

יעקב מרגי: נראה אם זה יתאפשר לנו.

מירב בן ארי: נכון, אבל אני רוצה להגיד שאפשר לעבוד ביחד, גם חרדים וגם ערבים וגם כולם ביחד.

מירב בן ארי: ובכנסת הזאת יש הזדמנות לעשות משהו אחר ולהניח את הנושאים שבמחלוקת ולעבוד ביחד.

מירב בן ארי: הינה, אני רואה גם את יעקב אשר.

מירב בן ארי: גם איתו עשיתי דברים.

מירב בן ארי: נכון, יעקב?

מירב בן ארי: תשמע אותי.

מה עכשיו, יש לך – – –

מירב בן ארי: אמרתי לטובה, שעשינו דברים ביחד.

אבל עזבת את המפלגה.

מירב בן ארי: אז לא.

מירב בן ארי: אז אפשר שנייה לחשוב על מה כן אפשר לעשות ומה לא.

מירב בן ארי: אני בטוחה.

נדבר אחרי זה, בממשלה אחרת.

יעקב מרגי: קריאות ביניים בישיבה.

יעקב מרגי: בבקשה.

מירב בן ארי: תשמע, אדוני היושב-ראש, בשבועות האחרונים אנחנו נתקלים בשיח קשה – גידופים וקללות ואיומים ושנאה – – –

דוד אמסלם: רק בשבועות האחרונים?

מירב בן ארי: ואללה, אתה יודע מה?

מירב בן ארי: אני לא זוכרת – – –

דוד אמסלם: בארבע השנים – – – דברים יפים.

דוד אמסלם: כל שבוע הייתי עולה – – –

מירב בן ארי: אני לא זוכרת – הינה, בדיוק הגעתי לקטע שלך.

יעקב מרגי: עד שראש השב"כ התעורר משנתו.

מירב בן ארי: דודי אמסלם, עלית פה וקראת לכל האנשים פה צפונבונים אשכנזים.

מירב בן ארי: גם לי.

מירב בן ארי: עזוב שסבי שעלה מלוב כבר התהפך בקברו כמה פעמים, אבל איך הפכת את כל החבורה פה לצפונבונים?

מירב בן ארי: אבל מה?

מירב בן ארי: מנסור עבאס הוא סבבה, כי הוא ערבי.

מירב בן ארי: אבל אני, שבגיל 13 וחצי באתי לאימא שלי ואמרתי לה: מצאתי עבודה כדי לעזור – לא, לא.

מירב בן ארי: אתה תקשיב לי עכשיו, כי אני ישבתי פה ושמעתי את השטויות האלה.

מירב בן ארי: ויפעת שאשא ביטון מקריית שמונה, ומאיר כהן, שגדל בדימונה, ואורנה ברביבאי, שגדלה בעפולה – אני לא יכולה להגיע לכולם, תסלח לי, גלעד.

מירב בן ארי: אבל כולנו, אף אחד פה לא צפונבון שגדל ברעננה ונפל מהשמיים, וההתנהלות הזאת כאילו אצלכם כל התורה – אז זה לא.

יעקב מרגי: אני מוסיף לך דקה, כי הפריעו לך.

מירב בן ארי: תודה, כי גם הפריעו לי.

יעקב מרגי: בבקשה.

מירב בן ארי: וגם החרדים שבאים ואומרים: אתם יהודים פחות טובים.

מירב בן ארי: למה?

יעקב מרגי: אה, עכשיו האשמת אותו בהכללה.

מירב בן ארי: לא, כי זה מדהים אותי שעומד ראש המפלגה שלך, שוואללה, כיבדתי אותו פה ארבע שנים, ואומר עליי שאני פחות יהודייה או פחות מסורתית.

יעקב מרגי: הוא לא אמר את זה עלייך.

מירב בן ארי: ואללה, הוא אמר.

מירב בן ארי: הוא אמר.

יעקב מרגי: עלייך הוא לא אמר את זה.

מירב בן ארי: הוא אמר על הקואליציה.

מירב בן ארי: יש לי את זה כתוב.

מירב בן ארי: הוא אמר – הינה, קרן אומרת.

מירב בן ארי: הוא אמר – – –

ינון אזולאי: אם את – – –

משה ארבל: – – –

מירב בן ארי: תשמעו, משה וינון, אני רוצה להגיד לכם משהו בחצי דקה שנותרה לי.

מירב בן ארי: אנחנו נעבוד ביחד ואנחנו, מול כל הגידופים, אומרים רק דברים טובים: שלא יהיה שינוי בסטטוס קוו, שאנחנו נשמור על הזכויות, גם של החרדים.

מירב בן ארי: והינה, אני אומרת לך, תאמין לי, זה מה שיהיה.

ינון אזולאי: מירב – – –

יעקב מרגי: בישיבה.

יעקב מרגי: אם אתה קורא קריאות ביניים – בישיבה.

דוד אמסלם: רק הערה אחת, ברשותך: השאלה מי הוא יהודי זו לא שאלה בכלל אם אתה מאמין בדת, כן או לא.

דוד אמסלם: זו שאלה – – – אז לכן, זה לא רלוונטי.

מירב בן ארי: אני אוהבת שאתה אומר לי: אני אסביר.

מירב בן ארי: אבל ואללה, היה כאן – – – יהודי.

מירב בן ארי: תשאל את – – – על מה שהוא עובר כאן בתקופה האחרונה.

דוד אמסלם: הבנת?

דוד אמסלם: אז לכן אני אומר לך – –

מירב בן ארי: מה זה רלוונטי?

מירב בן ארי: תגיד, אני יהודייה פחות ממי ששם כיפה?

דוד אמסלם: – – מי שיהודי זו הגדרה הלכתית, זה לא קשור.

דוד אמסלם: לכן הוא לא אמר לך את זה.

מירב בן ארי: הוא אמר לי – – –

יעקב מרגי: מירב, תנסי להבין את אלה שזרקו אותם, לפני כן – רצו לזרוק אותם במריצות למזבלה, ובשיח של הקורונה – הלוואי שימותו, וצריך לשחוט את כולם – –

מירב בן ארי: חס וחלילה.

גלעד קריב: חס ושלום.

גלעד קריב: מי אמר את זה?

יעקב מרגי: רגע, רגע.

יעקב מרגי: – – לא ראיתי שהמוסר והמצפון קפצו לכם, לא באולפנים – –

מירב בן ארי: אז אתה יודע מה?

מירב בן ארי: זה לא נכון.

יעקב מרגי: סליחה.

יעקב מרגי: – – לא באולפנים ולא פה בבניין הזה.

יעקב מרגי: שנה שלמה הייתי פה.

יעקב מרגי: אבל לא משנה.

יעקב מרגי: תמשיכי.

מירב בן ארי: אז זה לא נכון.

מירב בן ארי: ואני רוצה להגיד לך – והינה, תשמע, גם גפני, אני שמחה שאתה מקשיב לי.

יעקב מרגי: רגע, בקצב הזה – אין לך הרבה.

יעקב מרגי: שלוש דקות.

יעקב מרגי: את עוברת את כל חברי הכנסת.

מירב בן ארי: לא סיימתי, אבל מה אני אעשה?

מירב בן ארי: גם כל הזמן מדברים.

יעקב מרגי: רק תסכמי.

יעקב מרגי: נא לסכם.

יעקב מרגי: רוצים להשביע היום ממשלה.

מירב בן ארי: חצי דקה אחרונה.

משה גפני: – – – היושב-ראש – – –

מירב בן ארי: אני מסיימת.

מירב בן ארי: אני רוצה להגיד לכם משהו: מול כל השיח השלילי הזה אפשר לדבר אחרת ואפשר להתנהל אחרת.

יעקב מרגי: מסכים איתך.

מירב בן ארי: ותאמין לי שזה מה שאנחנו נעשה בקואליציה הזאת.

מירב בן ארי: תסתכל עליי – – –

דוד אמסלם: עכשיו באת למדינה מהחל"ת.

דוד אמסלם: ארבע שנים, איפה היית?

יעקב מרגי: השר אמסלם, תודה.

יעקב מרגי: השר אמסלם תודה, תודה רבה.

יעקב מרגי: מירב, תודה רבה.

דוד אמסלם: אז עכשיו פתאום אתם בקטע – – – ארבע שנים הכול היה בסדר.

דוד אמסלם: ארבע שנים הכול היה בסדר.

דוד אמסלם: פתאום עכשיו – – –

יעקב מרגי: תודה רבה לך.

יעקב מרגי: חבר הכנסת והשר המיועד מתן כהנא, בבקשה, אדוני.

יעקב מרגי: עד שלוש דקות לרשותך.

מתן כהנא: אדוני היושב-ראש, חבריי חברי הכנסת – ראיתי שבצלאל יצא – אדוני השר, בנסיבות הקיימות, אדוני היושב-ראש, הממשלה הזאת שתקום זו הממשלה שמדינת ישראל – – –

משה גפני: – – –

יעקב מרגי: נא לא להפריע לו.

מתן כהנא: אדוני, גפני, אל תדאג, אני אגיע אליך.

יעקב מרגי: נא לא להפריע לו.

מתן כהנא: תהיה רגוע, אני אגיע גם אליך.

מתן כהנא: אם וכאשר הממשלה הזאת תצליח, זו תהיה בשורה אדירה למדינת ישראל.

מתן כהנא: הממשלה הזאת מורכבת ממפלגות ימין, מרכז ושמאל, וכן, גם ממפלגה ערבית בקואליציה, וזה מה שמדינת ישראל צריכה עכשיו.

מתן כהנא: כל המפלגות – מאף אחת מהן לא מצופה שתוותר על האידיאולוגיה שלה, אבל כל המפלגות ששותפות לקואליציה הזאת מבינות שדברים שלא נפתרו במשך 73 שנה כנראה לא יגיעו לידי פתרון גם בשנות קיומה של הממשלה הזאת.

מתן כהנא: מעבר לחוקים והנהלים שאמורים להבטיח את הדברים האלה, אני מתרשם, לשמחתי, שהחברים לקואליציה באים בדיוק ב-mode המתאים של לשתף פעולה כדי שהממשלה הזאת תצליח.

מתן כהנא: הממשלה שנקים תחפש – –

מיכל מרים וולדיגר: – – –

יעקב מרגי: נא לא להפריע.

מתן כהנא: – – את המכנה המשותף ולא רק את הדברים שאנחנו כל הזמן רבים עליהם.

מתן כהנא: הממשלה שתקום תיתן מענה לדברים טריוויאליים לחלוטין שכבר אף אחד לא מאמין שיכולים להיות, כמו תקציב.

מתן כהנא: הייתם מאמינים שיהיה תקציב והוא לא יהיה שבוי בידיים של צרכים פוליטיים?

דוד אמסלם: את ח'אן אל-אחמר – – –

מתן כהנא: היית מאמין שיהיו פה מינויים של פקידים בכירים ולא תשאירו את זה כדי לשרת אינטרסים פרטיים?

דוד אמסלם: כהנא, את ח'אן אל-אחמר אתם תפנו?

דוד אמסלם: אתם תפנו את ח'אן אל-אחמר?

מתן כהנא: הממשלה הזאת תבנה בתי חולים, תקים שדה תעופה בין-לאומי, תבנה בתי ספר, תעשה תחבורה ציבורית, תשקיע בגליל ובנגב, אמסלם, השר אמסלם.

מתן כהנא: הממשלה תטפל בדברים כואבים ולא תעצום את העיניים.

מתן כהנא: היא תטפל במשילות בצפון ובדרום, באלימות הגואה בחברה הערבית ובהתעצמות של אויבינו.

מתן כהנא: ועכשיו אליך, גפני.

מתן כהנא: השבוע הותקפנו בצורה קשה על ידי כמה חברי כנסת מהסיעות החרדיות – ולא כולם; אני יודע שיש כאלה שהסתייגו מהדברים.

מתן כהנא: הם אמרו שזאת ממשלת שמד.

מתן כהנא: הם צעקו לנו: תורידו את הכיפות.

מתן כהנא: אתה יודע מה, אני שואל אותך, חבר הכנסת גפני: מתי אתה שכבת במארב בגשם, בקור אימים, והתפללת תפילת 18 בשכיבה?

מתן כהנא: זה קרה לך פעם?

מתן כהנא: זה קרה לך פעם?

דוד אמסלם: הוא עשה את זה עם לפיד.

דוד אמסלם: גם לפיד, כשהוא היה במארב, הוא היה איתו.

מתן כהנא: מתי אתה, כבוד חבר הכנסת גפני – –

דוד אמסלם: לפיד – – –

יעקב מרגי: השר אמסלם.

מתן כהנא: – – נטלת ידיים לפני שאכלת לחם לא בנטלה שנמצאת ליד חדר האוכל אלא היית צריך להתאמץ בשביל זה?

מתן כהנא: עשית את זה פעם?

דוד אמסלם: כשלפיד היה במארב הוא היה איתו.

דוד אמסלם: כשלפיד היה במארב הוא היה איתו.

יעקב מרגי: השר אמסלם.

מתן כהנא: מתי אתה, חבר הכנסת גפני, לבשת ציצית באימונים מפרכים כשזה היה הדבר הכי לא נוח בעולם?

מתן כהנא: עשית את זה פעם, אתה והחברים שלך?

משה גפני: יחד עם לפיד.

דוד אמסלם: הוא עשה את זה עם לפיד ביחד.

מתן כהנא: מתי אתה פעם אחרונה אכלת במשך שנים אוכל קר בכלים חד-פעמיים כדי לשמור כשרות?

מתן כהנא: קרה לך פעם, חבר הכנסת גפני?

מתן כהנא: ומתי, חבר הכנסת גפני, אתה ודרעי – – –

משה גפני: עכשיו.

מתן כהנא: מתי אתה ודרעי התפללתם לאלוקים לפני שיצאתם לקרב?

מתן כהנא: מתי זה קרה לכם?

אליהו ברוכי: כל בוקר, כל בוקר – – –

דוד אמסלם: זה היה עם לפיד.

דוד אמסלם: זה היה עם לפיד.

מתן כהנא: מי אתם בכלל שתלמדו אותנו על קידוש השם?

דוד אמסלם: עם לפיד.

גלעד קריב: פעם אחת תקשיב.

גלעד קריב: פעם אחת תקשיב.

מתן כהנא: מי אתם בכלל שתלמדו אותנו על יראת שמיים?

מתן כהנא: מה אתם?

דוד אמסלם: יש לך רב חדש עכשיו.

דוד אמסלם: יש לך רב חדש – הרב קריב.

מתן כהנא: תתביישו לכם.

מתן כהנא: תתביישו לכם.

מתן כהנא: ההתנהגות שלכם זה חילול השם נוראי.

דוד אמסלם: יש לך רב חדש, הרב קריב.

יעקב מרגי: נא לסכם.

מתן כהנא: לציבור החרדי אני אומר – – –

יעקב מרגי: דודי, כל עוד תפריע לו, אני אתן לו.

יעקב מרגי: חבר הכנסת גלעד קריב.

מתן כהנא: אני אומר לציבור החרדי: ראיתם את המנהיגים שלכם בקורונה, ראיתם את המנהיגים שלכם באסון מירון.

מתן כהנא: אל תדאגו, אנחנו נשמור עליכם.

מתן כהנא: אנחנו נשמור על הצביון היהודי של המדינה ונהיה כאן לקדש שם שמיים.

מתן כהנא: כמו שהציונות הדתית והכיפות הסרוגות מקדשים אותו – –

דוד אמסלם: עם מי, עם מנסור עבאס?

דוד אמסלם: עם מי, עם מרצ?

דוד אמסלם: עם מי, עם לפיד?

מתן כהנא: – – בכל מקום שבו הם נמצאים, כך אנחנו נמשיך.

מתן כהנא: ועכשיו אני אדלג בשבילך, אדוני.

יעקב מרגי: נא לסיים.

מתן כהנא: אני אדלג.

משה גפני: אתה איש של בושה.

משה גפני: אתה איש של בושה.

מתן כהנא: אתה לא מתבייש?

מתן כהנא: מחלל שם שמיים ברבים.

יעקב מרגי: בוא תמשיך.

יעקב מרגי: תסכם את הדיון.

דוד אמסלם: תגיד לנו, ח'אן אל-אחמר – תפנה את ח'אן אל-אחמר?

מתן כהנא: חברי היקר נפתלי בנט – – –

דוד אמסלם: תפנה את ח'אן אל-אחמר?

דוד אמסלם: תגיד לנו אם תפנה את ח'אן אל-אחמר.

מתן כהנא: די, נו, מה עשיתם?

מתן כהנא: כלום.

מתן כהנא: חברי היקר נפתלי בנט – – –

דוד אמסלם: למה צעקת קודם על ראש הממשלה?

יעקב מרגי: השר אמסלם, אני רוצה שהוא יסיים.

דוד אמסלם: הרי אתה משקר, כהנא.

דוד אמסלם: למה לא אמרת את כל זה לפני הבחירות?

דוד אמסלם: למה לא אמרתם את זה לציבור?

יעקב מרגי: השר אמסלם, אני רוצה שהוא יסיים.

יעקב מרגי: אתם מפריעים.

דוד אמסלם: רימיתם את הציבור.

דוד אמסלם: אתם שקרנים – – –

משה גפני: – – –

מתן כהנא: גפני, אתה לא מתבייש?

מתן כהנא: אתה מחלל אץ שם ה' פעם אחר פעם.

מתן כהנא: אתה לא מתבייש?

משה גפני: – – –

יעקב מרגי: מתן, נא לסכם.

דוד אמסלם: בנט נוכל ושקרן.

דוד אמסלם: אתם רימיתם את הציבור.

אליהו ברוכי: אתם רפורמים – – –

יעקב מרגי: נא לא להפריע.

יעקב מרגי: תודה.

יעקב מרגי: תודה.

יעקב מרגי: די.

דוד אמסלם: אתה עוד מצטדק?

דוד אמסלם: אז שירת בצה"ל.

דוד אמסלם: למה, אנחנו לא שירתנו בצה"ל?

יעקב מרגי: השר אמסלם, אתה יכול תמיד – – –

דוד אמסלם: אתה לא מתבייש?

מתן כהנא: לא מקובל להוציא שרים החוצה, השר אמסלם.

מתן כהנא: לא מקובל להוציא שרים החוצה.

יעקב מרגי: השר אמסלם, תודה.

מתן כהנא: לא מקובל להוציא שרים החוצה.

דוד אמסלם: תגיד לי, למה, לפיד שירת בצה"ל?

דוד אמסלם: לפיד, ראש ממשלה, שירת בצה"ל?

דוד אמסלם: אכל מהמסטינגים?

דוד אמסלם: רץ עם הציצית?

מתן כהנא: חברי היקר נפתלי בנט – אני לא יכול כך.

מתן כהנא: משפט סיכום.

יעקב מרגי: אל תפנה ישירות אליהם.

יעקב מרגי: ברגע שאתה פונה אליהם ישירות הם יענו לך.

מתן כהנא: אחי היקר, בעזרת השם, בעוד רגעים ספורים – – –

דוד אמסלם: בן אדם צבוע.

דוד אמסלם: כאילו רק אתה היית בצבא.

יעקב מרגי: השר אמסלם.

דוד אמסלם: לפיד היה?

דוד אמסלם: ראש ממשלה, אתם שמים אותו.

דוד אמסלם: היה בצה"ל?

יעקב מרגי: השר אמסלם, תודה.

משה גפני: – – –

יעקב מרגי: חבר הכנסת גפני, תודה.

מתן כהנא: אלה שם שצעקו עלינו להוריד את הכיפות, איזה חילול השם הם עושים.

יעקב מרגי: מתן, נא לקצר.

מתן כהנא: בעזרת השם, חברי היקר נפתלי בנט – –

דוד אמסלם: אתם שיקרתם לציבור.

דוד אמסלם: לך תסביר ששיקרת לציבור.

דוד אמסלם: למה?

דוד אמסלם: קיבלת תפקיד, מה זה משנה?

מתן כהנא: – – בעוד רגעים ספורים אתה תהפוך להיות ראש ממשלת ישראל.

דוד אמסלם: כהנא, קיבלתם תפקיד, אתה מבין?

דוד אמסלם: קיבלתם תפקידים – – –

יעקב מרגי: תודה.

מתן כהנא: אנחנו חברים כבר 31 שנה, מאז שירותנו המשותף בסיירת מטכ"ל.

דוד אמסלם: אני מבין שאם לא הייתם מקבלים תפקידים הייתם הולכים איתם.

דוד אמסלם: שישה מנדטים – – –

מתן כהנא: החברות בינינו נוצקה תוך התמודדות עם אתגרים מהקשים שניתן לדמיין.

דוד אמסלם: נוצקה.

דוד אמסלם: שישה מנדטים.

מתן כהנא: כבר אז, נפתלי, חברי – –

דוד אמסלם: – – – השתלט על – – –

מתן כהנא: – – הפגנת קור רוח, שיקול דעת, כוח רצון ומנהיגות.

מתן כהנא: היום הזה, נפתלי, אחי, מדינת ישראל זוכה במנהיגות יצוקה מפלדה – –

דוד אמסלם: איך אתה עולה?

דוד אמסלם: יש לך בושה בכלל לעלות?

דוד אמסלם: חשבתי שתלך הביתה.

מתן כהנא: – – מלאה באמונה, אהבת העם והארץ, וזוהי בדיוק המנהיגות שמדינת ישראל צריכה.

דוד אמסלם: – – –

יעקב מרגי: תודה.

דוד אמסלם: בוודאי, השלמונים.

משה גפני: איזו אמונה?

משה גפני: לבשתם טלית – – –

מתן כהנא: אני מתפלל לקדוש ברוך הוא שיסייע לנו להוביל את מדינת ישראל אל מחוזות חדשים של עוצמה, שגשוג ותקווה.

דוד אמסלם: יש לכם רב חדש, אתם.

דוד אמסלם: שישה מנדטים – – –

מתן כהנא: וגפני, תפסיק לחלל את שם ה'.

מתן כהנא: תפסיק.

יעקב מרגי: תודה.

יעקב מרגי: תודה, מתן.

דוד אמסלם: אתה תתבייש.

דוד אמסלם: כל מילה שלך זה שקר, בדיוק כמו של בנט.

יעקב מרגי: חברת הכנסת מרב מיכאלי, השרה המיועדת.

משה גפני: – – –

יעקב מרגי: די, הסתיים.

דוד אמסלם: לך לרב.

דוד אמסלם: לך לרב.

דוד אמסלם: תקבל ברכה מהרב.

יעקב מרגי: די, השר אמסלם.

יעקב מרגי: חבר הכנסת גפני.

גלעד קריב: א

גלעד קריב: מסלם – – –

יעקב מרגי: חבר הכנסת קריב, אתה רוצה היום השבעת ממשלה?

גלעד קריב: אני רוצה – – –

יעקב מרגי: לא, לא נראה לי שאתה רוצה.

יעקב מרגי: אם כל אחד יהיה שש-שבע דקות במקום שלוש דקות – – –

גלעד קריב: ליושבת-ראש שלי אני לא אפריע.

יעקב מרגי: לא, לא רק לה.

יעקב מרגי: הינה, אני אומר לכם, מרגע זה, מי שיפריע, בצורה כמובן מוגזמת, יוצא.

יעקב מרגי: בבקשה, גברתי, עד שלוש דקות לרשותך.

מרב מיכאלי: לא, יש לי שש.

יעקב מרגי: סליחה, סליחה.

יעקב מרגי: בוא הנה, מתן, אני קיפחתי אותך.

יעקב מרגי: אני חייב לומר, גילוי נאות: אני חשבתי שכולם – שלוש.

יעקב מרגי: הגיעו לך תשע דקות, אבל כמעט הגעת אליהן.

יעקב מרגי: לא משנה, אמרת את כל מה שיש לך.

יעקב מרגי: אני חייב לך לדיונים הבאים, כשר.

יעקב מרגי: אתה רואה שאני מודה ועוזב.

יעקב מרגי: מודה ועוזב.

משה גפני: אדוני היושב-ראש, מה שהוא רצה להגיד: אתה, גפני, חילול השם.

משה גפני: הוא לא מכיר אותי בכלל.

משה גפני: אז הוא אמר את זה.

משה גפני: הוא שכב במארב עם יאיר לפיד בעיתון במחנה.

יעקב מרגי: תודה.

יעקב מרגי: עכשיו מרב מיכאלי, ותודה שהבאת לתשומת ליבי – שש דקות.

דוד אמסלם: אדוני היושב-ראש, נסיעה בשבת, גיורים רפורמיים, הכול – – –

יעקב מרגי: אתה שר, אתה יכול לומר גם בלי קריאות ביניים.

יעקב מרגי: אני מבקש לאפשר – – –

דוד אמסלם: אתה מבין, הבן אדם צבוע.

דוד אמסלם: קיבל כיסא – שכח את שולחן ערוך כשקיבל את הכיסא.

יעקב מרגי: תודה.

יעקב מרגי: אני מבקש לאפשר למרב מיכאלי לומר את דבריה.

יעקב מרגי: בבקשה, עד שש דקות לרשותך, אם לא יפריעו לך.

יעקב מרגי: אם יפריעו לך, אני אוסיף לך.

יעקב מרגי: בבקשה.

דוד אמסלם: שרת התחבורה, את תקדמי נסיעות בשבת?

מרב מיכאלי: אדוני היושב-ראש, חברותיי וחבריי חברות הכנסת וחברי הכנסת, העבודה רק מתחילה.

מרב מיכאלי: אנחנו משביעות ומשביעים היום ממשלה שהושקע מאמץ עצום בהקמתה.

מרב מיכאלי: באמת, היה מאוד מאוד לא פשוט, לא ככה בקלות; ממשלת שינוי שהיה קשה להקים, אבל קשה אפילו לדמיין שהיא תקום.

מרב מיכאלי: עכשיו תקשיבו, אני מאוד מבינה ואני מאוד מזדהה עם הכאב של מי שמאבדים את הכוח ואת השלטון שהם רגילים להחזיק כל כך הרבה זמן.

מרב מיכאלי: זה אף פעם לא נעים להפסיד.

מרב מיכאלי: אבל שום הפסד לא מצדיק ניצול ציני מכוער של תמונות של אנשים שנרצחו בפיגועי טרור.

מרב מיכאלי: שום הפסד לא מצדיק הסתה, שהתרחשה כאן לאור יום – – –

אורית סטרוק: – – –

יעקב מרגי: לא, לא, לא, גברתי חברת הכנסת, אני אפשרתי לך להגיע למרות שלא אישרו לכם לחזור, אז בלי קריאות ביניים.

יעקב מרגי: מי שמרים מצגים במליאה זה לא כמו שלוש קריאות.

יעקב מרגי: אז אפשרתי – לא עומדת לכם הזכות לקרוא קריאות ביניים.

יעקב מרגי: נקודה.

יעקב מרגי: בבקשה.

מרב מיכאלי: שום הפסד לא מצדיק הסתה, שהתקיימה כאן במעמד שאמור להיות חגיגי ודמוקרטי להחלפת שלטון במדינה מסודרת.

מרב מיכאלי: אז כשקוראות וקוראים לממשלה הזאת "ממשלת שינוי", זה בדיוק השינוי, בדיוק בדיוק השינוי.

מרב מיכאלי: עצם הקמתה הוא השינוי הגדול, אבל מרגע זה ואילך זאת השליחות שלנו והחובה שלנו להגדיר ולייצר את השינוי הזה.

מרב מיכאלי: מהו בעצם, מה בעצם השינוי?

מרב מיכאלי: השינוי הזה צריך לבוא לידי ביטוי בחיים של כל אחת ואחד במדינת ישראל.

מרב מיכאלי: הוא צריך לבוא לידי ביטוי בכל תחום מתחומי חיינו.

מרב מיכאלי: השינוי חייב להיות בממשלה שעובדת למען הציבור הישראלי, למען מדינת ישראל, בממשלה נקייה משחיתות, בממשלה שמקיימת פסקי דין של מערכת המשפט ולא מבזה אותה; ממשלה שפועלת למען כל חלקי החברה הישראלית, שמחברת ביניהם ולא מפרידה ומפנה אותם אחד כלפי השני; ממשלה שתראה בנות ובני אדם ולא סקטורים; ממשלה שחותרת להשיג שוויון בין כל חלקי החברה הישראלית ובין האזרחיות לאזרחים, ואני גאה להיות מי שהכניסה, לראשונה בתולדות מדינת ישראל, לקווי היסוד של הממשלה מחויבות לשוויון מלא בין גברים לנשים.

מרב מיכאלי: הממשלה שמושבעת היום היא ממשלה מורכבת, לא מובנת מאליה לאף אחד מהחלקים שמרכיבים אותה.

מרב מיכאלי: דיברו הרבה מאוד בדרך על ויתורים.

מרב מיכאלי: אני רוצה לדבר על ההישגים, על הרווחים בסיפור הזה.

מרב מיכאלי: אני רוצה לראות את התמונה הגדולה, את המקרו, ולהבין שזו תחנה, תחנה ראשונה בדרך המחודשת למימוש החזון שלנו, למימוש הערכים שלנו; תחנה ראשונה בדרך להחזיר את מדינת ישראל לחזון הציוני הדמוקרטי המקורי, מעודכן ורלוונטי מתמיד.

מרב מיכאלי: אני זוכרת היטב את היעד, אני רואה אותם מולי בצורה מאוד ברורה – את היעד, את החזון ואת הערכים שבשמם אני פועלת.

מרב מיכאלי: אני יודעת שבדרך נצטרך לשקם את כל מה שהוחרב בשנים האחרונות.

מרב מיכאלי: גם הוויתורים שעשו החברות והחברים שלי בסיעות השותפות לממשלה הזאת, ויתורים אידיאולוגיים וערכיים, לשיטתם, הם לא מתקבלים כמובן מאליו.

מרב מיכאלי: אני מעריכה אותם על הבחירה הזאת, ואני מצפה לשיתוף הפעולה איתם.

מרב מיכאלי: אני מאמינה שצריך לפעול מתוך הקשבה, מתוך הבנה ששיתוף של דעות ותפיסות שונות ככל שיהיו הוא דבר שיכול להעצים את כולנו.

מרב מיכאלי: חברות וחברים, יש הרבה מאוד אזרחיות ואזרחים במדינת ישראל שמאוד שמחים היום, ויש הרבה כאלה שממש ממש לא.

מרב מיכאלי: הממשלה הזאת חייבת להיות כזאת שתעבוד גם בשביל אלה וגם בשביל אלה.

מרב מיכאלי: אני יודעת שאנחנו במפלגת העבודה מחויבות ומחויבים.

מרב מיכאלי: אנחנו באנו לשרת את כולם, גם רעננה וגם מראענה.

מרב מיכאלי: עם כל המורכבות, חברות וחברים, הממשלה הזאת היא הדבר הכי נכון והכי טוב שקורה כרגע.

מרב מיכאלי: ולפני סיום, לפני שמונה שנים עלה חבר הכנסת גפני לברך אותי כאן על נאום הבכורה שלי.

מרב מיכאלי: הוא עלה והוא פתח אותו בפליאה מאוד גדולה – – –

יעקב מרגי: והוא עולה אחרייך גם עכשיו.

מרב מיכאלי: למה אדוני מקלקל לי את הטקסט?

יעקב מרגי: אה, סליחה.

יעקב מרגי: לא ידעתי שאני מכוון לדעת גדולים.

מרב מיכאלי: מה, אני לא יודעת שהוא עולה אחריי לדבר?

מרב מיכאלי: מה, אני סתם במקרה מזכירה אותו?

יעקב מרגי: אולי.

יעקב מרגי: את יודעת מה, אני 19 שנים בכנסת – אף פעם לא בדקתי את רשימת הדוברים.

מרב מיכאלי: אז הגיע הזמן, עכשיו כשאדוני ממלא מקום היושב-ראש.

מרב מיכאלי: ואגב, אתה לא תאמין מה תמצא שם כשאתה בודק את רשימת הדוברים.

מרב מיכאלי: אז כאמור, לפני שמונה שנים עלה חבר הכנסת גפני לברך אותי אחרי נאום הבכורה שלי בכנסת.

מרב מיכאלי: הוא עלה, ועם פליאה רבה על הדברים שהוא שמע ממני הוא הזמין אותי להיות חברה בדגל התורה.

יעקב מרגי: הוא לא התכוון.

יעקב מרגי: אל תגזימי.

יעקב מרגי: אל תגזימי.

משה גפני: תמחקי את זה מהפרוטוקול – – –

יעקב מרגי: את עושה לו נזק עכשיו.

יעקב מרגי: מזל שהפריימריז אחריו.

מרב מיכאלי: חבר הכנסת גפני, זה בפרוטוקול מאז 2013, והפרוטוקול לא שוכחת.

יעקב מרגי: הינה, קיבלת את זה בכפל-כפליים במזומן.

מרב מיכאלי: הוא הזמין אותי להיות חברה בדגל התורה, ואני מייד, אני מייד על המקום אמרתי לו כן.

אליהו ברוכי: אבל את לא הזמנת אותו למפלגת העבודה.

מרב מיכאלי: אבל דגל התורה מאז ועד היום לא מאפשרת לנשים להיות חברות בה.

משה גפני: לא על זה – – –

מרב מיכאלי: עדיין.

מרב מיכאלי: עדיין.

מרב מיכאלי: ובכן, חבר הכנסת גפני, עכשיו, כשאתה עולה אחריי – – –

יעקב מרגי: היא אומרת "עדיין", יש לה תקווה.

יעקב מרגי: יש לה תקווה.

מרב מיכאלי: עכשיו, כשאתה עולה לדבר כאן אחריי, אני מפצירה בך לזכור את הדברים שמשותפים בינינו ולא לחטוא, חלילה, בלשון הרע ובשנאת חינם.

מרב מיכאלי: היום מתחיל עידן חדש במדינת ישראל – –

יעקב מרגי: נא לסכם.

מרב מיכאלי: – – חברות וחברים, והעבודה רק מתחילה.

יעקב מרגי: תודה רבה לחברת הכנסת, ואני מרשה לעצמי לומר: השרה המיועדת, מרב מיכאלי.

יעקב מרגי: אחריה יבוא ויעלה ויבוא חבר הכנסת משה גפני.

יעקב מרגי: בבקשה, אדוני.

יעקב מרגי: בבקשה, עד חמש דקות לרשותך.

משה גפני: אדוני היושב-ראש, חברי הכנסת, אני הרבה שנים בכנסת.

משה גפני: יש דברים משותפים ביני לבין רבים שתהום אידיאולוגית פעורה בינינו, והרבה דברים משותפים בין חברת הכנסת מרב מיכאלי, שעתידה להיות שרה היום, לביני.

משה גפני: יש הרבה דברים משותפים ויש הרבה דברים שבהם אנחנו חלוקים ממש, אבל עושים את זה בכבוד.

משה גפני: זה אחד הנאומים שבהם לא צעקתי מילה; שתקתי, הקשבתי.

יעקב מרגי: אתה יכול רק להסביר לנו מאיפה זה נבע?

יעקב מרגי: כי לפעמים זה – – –

משה גפני: אדוני היושב-ראש, אין לי הרבה זמן ויש לי הרבה מה לומר, אבל אני רוצה לתמצת את הדבר הזה.

יעקב מרגי: אם זה יהיה נאום מאתגר, אני אתן לך עוד קצת.

משה גפני: אני קראתי את ההסכם הקואליציוני, את קווי היסוד ואת כל הדברים, ולא מצאתי שם דאגה לניצולי השואה.

משה גפני: שמים שם באיזה משפט ארוך – על הנושא של קשישים וכו' וכו'.

משה גפני: אני עובד על זה בוועדת הכספים הרבה שנים, ולא מצאתי שדואגים לנושא של ניצולי השואה.

משה גפני: שמונה מפלגות, נדמה לי, יש שם בקואליציה, אני כבר לא יכול לספור כל כך הרבה בגלל שלא למדתי ליבה אז אני לא יודע אם זה שמונה בדיוק, אבל שמונה מפלגות שבכלל לא אכפת להן מניצולי שואה.

משה גפני: ועל זה אני רוצה לדבר.

משה גפני: מה כן יש?

משה גפני: אחרי שעברתי שם על כל התפקידים ועל הכול – 28 שרים, שישה סגני שרים.

משה גפני: שמעתי את יאיר לפיד פה מדבר, ואני באתי מהכולל אז הבנתי שמה שמדברים כאן זה אמת, זה חוקי והכול.

משה גפני: הוא אמר: אי-אפשר לעשות כל כך הרבה בזבוז כספים, צריך לתת את זה לניצולי שואה.

משה גפני: אז הוא לא נותן לניצולי שואה ולוקח כסף מהציבור כדי לתת לג'ובים, שיהיו שרים, שרים על לא כלום ושרים על ככה, לא משנה.

מרב מיכאלי: לא – – – איזו חוצפה.

משה גפני: כל מה שנאמר על ידו כל הזמן היה שקר, אבל נניח רגע לעניין הזה.

משה גפני: אני רוצה להגיד משהו אחר.

משה גפני: מה יש שם?

משה גפני: חוץ מהג'ובים שיש שם בהסכמים הקואליציוניים, אין פה כלום.

משה גפני: אין פה שבת, אין פה גיור, אין פה כלום, כלום, כלום; לא כשרות, הכול נעלם.

משה גפני: ואני שואל את הזעקה האלמותית של מורי ורבי מרן הרב שך, זכר צדיק לברכה: במה אתם יהודים?

משה גפני: במה?

משה גפני: אין שבת, אין גיור, אין לומדי תורה, יש ברית זוגיות, אין כותל מערבי, אין כלום, אין שום דבר.

עמר בר-לב: בהגנה עליך.

עמר בר-לב: בהגנה עליך אנחנו יהודים.

משה גפני: לא נשאר שום דבר.

משה גפני: ואני שואל: במה אתם יהודים?

משה גפני: במה?

משה גפני: מעולם לא היה דבר כזה שתבוא ממשלה ותצהיר, לא משנה – אני לא רוצה להגיד, זה שדיבר לפני מרב מיכאלי, סתם, אני לא מכיר אותו אז אני לא יודע, שהוא אמר – – –

יעקב מרגי: אני מכיר אותו.

יעקב מרגי: חבר הכנסת מתן כהנא.

משה גפני: כן, כן, מתן כהנא.

משה גפני: מתן כהנא, שדיבר על חילול השם, בקיצור.

משה גפני: במה אתם יהודים, זעק אז הרב שך, ואני שואל היום, כיהודה ועוד לקרא: אז במה המדינה הזאת יהודית?

משה גפני: במה היא שונה מצרפת?

משה גפני: במה היא שונה מארצות הברית?

משה גפני: במה היא שונה מכל מדינה אחרת בעולם המערבי?

משה גפני: במה?

משה גפני: במה היא יהודית?

משה גפני: אין פה כלום.

משה גפני: יחנכו פה ילדים, אם אכן זה המצב, וזה מה שאומרים קבל עם ועולם, אין שבת, שילדים ישבו עם ההורים שלהם ליד שולחן שבת ויעשו קידוש – אין את זה בנושא הזה של הממשלה החדשה, ממשלת האחדות, ממשלת השינוי, שינוי הזהות היהודית.

משה גפני: במה הם יהודים?

משה גפני: מה הם יגידו לילדים שלהם – על מה צריך את כל הדבר הזה?

משה גפני: ואת זה אמר אז הרב שך.

משה גפני: ומה שהכי יפה, שאחרי זה שואלים אותנו שאלות כאלה מיתממות – בגלל שאני מאוד מעריך את חברי הכנסת ואני חושב שיש להם שכל.

משה גפני: הם שואלים אותי:

משה גפני: למה שלא תלך – למה אתה צריך ללכת עם הימין?

משה גפני: למה שלא תלך איתנו?

משה גפני: איתנו יהיה טוב.

משה גפני: איתנו יהיה טוב?

משה גפני: מה יהיה טוב?

משה גפני: הינה, אמרתם עכשיו מה שטוב איתכם.

משה גפני: אתם פשוט לא מכבדים אותנו.

משה גפני: אתם חושבים שאתם תעשו הסכמים קואליציוניים שבהם לא תוזכר בכלל המילה "יהודי", לא תהיה שבת ולא תהיה גרות ולא יהיה חינוך ולא תהיה תורה ולא יהיו לומדי תורה, לא יהיה כלום.

משה גפני: ואומרים לנו, כאילו אנחנו חבורה כזאת שלא למדה ליבה: תבואו איתנו לקואליציה.

משה גפני: הדברים הכי יקרים וחשובים לכם – לא חשוב, העיקר תקבלו קצת כסף.

משה גפני: הוכחנו לכם שאנחנו, בניגוד לכם, אנשים עקרוניים.

מרב מיכאלי: מר גפני, רגע – – –

משה גפני: את היית מסכימה לשבת עם נפתלי בנט באיזה סיטואציה?

משה גפני: אני הרי מכיר אותך היטב, גם את מכירה אותי.

משה גפני: מה זה הסיפור הזה, הוויתור על העקרונות?

מרב מיכאלי: אה, סליחה – – –

משה גפני: את יושבת עם נפתלי בנט?

משה גפני: על מה הוא יושב פה ונואם, אם הוא הצליח בכלל לנאום?

משה גפני: ויתרתם על כל העקרונות – –

מרב מיכאלי: אדוני, ברשותך הערה קצרה.

מרב מיכאלי: קצרה.

משה גפני: – – ואני לא מבין במה אתם יהודים.

משה גפני: במה?

יעקב מרגי: נא לסכם.

משה גפני: לא שבת, לא גרות, לא טהרת המשפחה, לא ייחוס.

משה גפני: כלום, כלום, כלום.

משה גפני: כמו מדינה בצרפת, כמו מדינה בארצות הברית.

משה גפני: על מה אתם יהודים?

משה גפני: על מה המדינה הזאת מדינה יהודית?

יעקב מרגי: תודה רבה.

משה גפני: מזל שיש אותנו.

משה גפני: תודה רבה.

יעקב מרגי: תודה רבה.

מרב מיכאלי: רגע, אדוני – – –

יעקב מרגי: אחריו יעלה ויבוא חבר הכנסת בצלאל סמוטריץ'.

יעקב מרגי: בבקשה.

מרב מיכאלי: רק עניין פעוט: סעיף 27 בהסכם הקואליציוני מדבר על ניצולי שואה – –

משה גפני: תקראי את כל הסעיף, אמרתי.

מרב מיכאלי: – – מדבר על ניצולי שואה – – –

משה גפני: הוא לא מדבר על ניצולי שואה, תקראי את כל הסעיף.

משה גפני: אמרתי, זה ניצול – – –

גלעד קריב: גפני, הקמת כבר ועדת חקירה – – –

יעקב מרגי: בבקשה, נא לא להפריע.

יעקב מרגי: עד שש דקות עומדות לרשותך.

יעקב מרגי: בבקשה, אדוני.

גלעד קריב: למה לא כינסת – – –

יעקב מרגי: נא לא להפריע.

יעקב מרגי: בבקשה.

בצלאל סמוטריץ': אדוני היושב-ראש, חבריי חברי הכנסת, ממשלת המיעוט שהולכת לקום היום היא לא הראשונה בתולדותיו של העם היהודי שמוקמת בכוחנות ותוך מכירה והפניית עורף לאחים למחנה.

בצלאל סמוטריץ': לפני קצת יותר מ-3,000 שנה עשה את זה אבימלך.

בצלאל סמוטריץ': הוא הרג את אחיו, 70 איש, על אבן אחת, חבר לאויבי ישראל, ראשי משפחות הכנעני היושב בשכם, ותפס את השלטון בכוח.

בצלאל סמוטריץ': "וילך אבימלך בן ירֻבַּעל שכמה אל אחֵי אמו וידבר אליהם ואל כל משפחת בית אבי אמו לאמר.

בצלאל סמוטריץ': דברו נא באזני כל בעלי שכם מה טוב לכם המשֹׁל בכם שבעים איש כל בני ירבעל אם משֹׁל בכם איש אחד וזכרתם כי עצמכם ובשרכם אני.

בצלאל סמוטריץ': וידברו אחֵי אמו עליו באזני כל בעלי שכם את כל הדברים האלה ויֵּט לבם אחרי אבימלך כי אמרו אחינו הוא.

בצלאל סמוטריץ': ויתנו לו שבעים כסף מבית בעל ברית וישכֹּר בהם אבימלך אנשים ריקים ופֹחזים וילכו אחריו.

בצלאל סמוטריץ': ויבֹא בית אביו עפרתה ויהרֹג את אחיו בני ירבעל שבעים איש על אבן אחת ויִּוָּתר יותם בן ירבעל הקטֹן כי נחבא.

בצלאל סמוטריץ': ויֵּאספו כל בעלי שכם וכל בית מלוא וילכו וימליכו את אבימלך למלך עם אלון מֻצב אשר בשכם.

בצלאל סמוטריץ': ויגִּדו ליותם וילך ויעמֹד בראש הר גרִזים וישא קולו ויקרא ויאמר להם שמעו אלי בעלי שכם וישמע אליכם ה'.

בצלאל סמוטריץ': הלוך הלכו העצים למשֹׁח עליהם מלך ויאמרו לזית מלוכה עלינו.

בצלאל סמוטריץ': ויאמר להם הזית החדלתי את דשני אשר בי יכבדו ה' ואנשים והלכתי לנוע על העצים.

בצלאל סמוטריץ': ויאמרו העצים לתאנה לכי את מלכי עלינו.

בצלאל סמוטריץ': ותאמר להם התאנה החדלתי את מתקי ואת תנובתי הטובה והלכתי לנוע על העצים.

בצלאל סמוטריץ': ויאמרו העצים לגפן לכי את מלכי עלינו.

בצלאל סמוטריץ': ותאמר להם הגפן החדלתי את תירושי המשמח ה' ואנשים והלכתי לנוע על העצים.

בצלאל סמוטריץ': ויאמרו כל העצים אל האטד לך אתה מלך עלינו".

בצלאל סמוטריץ': היו לו יותר משישה מנדטים, לאטד הזה.

בצלאל סמוטריץ': "ויאמר האטד אל העצים אם באמת אתם מֹשחים אתי למלך עליכם באו חסו בצלי" – אין לו צל, אגב, כידוע – "ואם אין תצא אש מן האטד ותאכל את ארזי הלבנון".

בצלאל סמוטריץ': ממשלת האטד הזאת נושאת את שם האחדות לשווא, שעה שהאמת היא שזו ממשלת שנאה וחרמות – ממשלה שקמה על שנאה לנתניהו, שנאה למחנה הלאומי ובעיקר לערכיו והחרמת יותר מחצי העם.

בצלאל סמוטריץ': גם בזה, בשקר האחדות, העדה הרעה הזאת אינה הראשונה בהיסטוריה היהודית.

בצלאל סמוטריץ': קדמו לה קורח וכל עדתו, שרובנו, רוב העם הבריא הזה, שפוקד את בתי הכנסיות, קרא עליהם בשבת האחרונה.

בצלאל סמוטריץ': גם הם התעטפו באצטלה שקרית של אחדות, כי כל העדה כולם קדושים – הרי אנחנו אוכלים מאותו מסטינג – ושום הבחנה מינימלית בין טוב לרע, בין אור לחושך, בין ימין לשמאל ובין אמת לשקר; עדה של אינטרסנטים שהדבק היחיד ביניהם הוא הקנאה והשנאה, תאוות השררה והשלטון והמלחמה במשה אמת ותורתו אמת.

בצלאל סמוטריץ': ממשלת האטד הזאת קמה על הפרה סיטונאית של הבטחות, על שקרים והונאות.

בצלאל סמוטריץ': היא שומטת את הקרקע מתחת ליכולת הבסיסית של הציבור לתת אמון בתהליך הדמוקרטי, והיא פוגעת בכך פגיעה אנושה בעקרון שלטון העם.

בצלאל סמוטריץ': ממשלת האטד הזאת קמה על חורבות הדמוקרטיה ומתנתקת בצורה קיצונית בין התמיכה הציבורית האמיתית שלה זוכה המפלגה לכוח השלטוני המופקד בידיה.

בצלאל סמוטריץ': בכך היא שוב פוגעת אנושות בעקרון שלטון העם.

בצלאל סמוטריץ': ראש ממשלה שהוא אטד.

בצלאל סמוטריץ': היא קמה על יסודות של בוז לכל דבר שבקדושה, שעה שחברים בה מי שנלחמים בקדוש ברוך הוא ותורתו ומשאירה בחוץ את הציבור המאמין ומנהיגיו.

בצלאל סמוטריץ': ממשלת הישראלים שמדירה את היהודים.

בצלאל סמוטריץ': די לקרוא את ההסכמים הקואליציוניים שעליהם קמה ממשלת האטד הזאת כדי להבין את סכנותיה הגדולות לזהות היהודית של מדינת ישראל ואת המלחמה שהיא אוסרת על הערכים היהודיים שבבסיס הציונות.

בצלאל סמוטריץ': ממשלת האטד הזאת היא לא ממשלה יהודית והיא לא לגיטימית.

בצלאל סמוטריץ': היא קמה על פשע: הישענות על תומכי טרור שחותרים תחת בסיס קיומה של מדינת ישראל כמדינה יהודית.

בצלאל סמוטריץ': היא קמה על ידי צד שחובר נגד הצד השני לאויבי העם הזה ומגייסת אותו כדי להכריע במחלוקות הפנימיות בתוכנו.

בצלאל סמוטריץ': זו ממשלה של חילול השם, ממשלה חסרת אחריות, שמשעבדת את מדינת ישראל ואת האינטרסים הקיומיים שלה לגחמותיהם של תומכי הטרור הללו.

בצלאל סמוטריץ': וזה לא ייסלח.

בצלאל סמוטריץ': "ועתה, אם באמת ובתמים עשיתם ותמליכו את אבימלך ואם טובה עשיתם עם ירבעל ועם ביתו – –"

יעקב מרגי: נא לסכם.

בצלאל סמוטריץ': "– – ועם כגמול ידיו עשיתם לו.

בצלאל סמוטריץ': אשר נלחם אבי עליכם וישלך את נפשו מנגד ויצל אתכם מיד מדין.

בצלאל סמוטריץ': ואתם קמתם על בית אבי היום ותהרגו את בניו שבעים איש על אבן אחת ותמליכו את אבימלך בן אמתו" וכו'.

בצלאל סמוטריץ': "ואם באמת ובתמים", אדוני יושב הראש, "עשיתם עם ירבעל ועם ביתו היום הזה שמחו באבימלך וישמח גם הוא בכם.

בצלאל סמוטריץ': ואם אין תצא אש מאבימלך ותאכל את בעלי שכם ואת בית מלוא ותצא אש מבית שכם ומבית מלוא ותאכל את אבימלך".

יעקב מרגי: נא לקצר.

בצלאל סמוטריץ': אני כבר מסיים, אדוני.

בצלאל סמוטריץ': איך זה נגמר אז – כולם יודעים.

בצלאל סמוטריץ': זה לא ייגמר עכשיו, אדוני, אחרת.

בצלאל סמוטריץ': השקר הזה יקרוס ונצח ישראל לא ישקר ולא יינחם.

בצלאל סמוטריץ': העם הזה בריא.

בצלאל סמוטריץ': הוא יקיא מתוכו את בעלי המחלוקת שימינם הוא ימין שקר; יחבק ויוקיר טובה ותודה לראש הממשלה נתניהו על עשרות שנים של מסירות נפש לעם ישראל ולמדינת ישראל ועל הישגים אדירים שהוא יוביל.

בצלאל סמוטריץ': אנחנו לא נשברים ולא נחלשים – זה כבר הסוף, אדוני.

יעקב מרגי: אני רואה.

בצלאל סמוטריץ': נרים ראש, נזקוף קומה, נבנה גאוות יחידה ונוביל את המחנה הלאומי בדרך של אמת ואמונה, בדרך של יושר וערכים.

בצלאל סמוטריץ': ואני רק מסיים בפסק האחרון שקראנו אתמול – שוב, רובנו – בהפטרה, פסוק אחד – – –

יעקב מרגי: אתה מזכיר לי את אחד הדרשנים שהיה מאריך – –

בצלאל סמוטריץ': פסוק אחד, עוד רגע.

יעקב מרגי: רגע, עכשיו זה על חשבוני.

יעקב מרגי: – – היה מאריך עם הדפים בקריאה.

יעקב מרגי: היינו סופרים לו את הדפים.

בצלאל סמוטריץ': סיים את הדפים – פתח את הספר.

יעקב מרגי: כשהוא הגיע לדף האחרון, התחיל לדבר בעל פה.

בצלאל סמוטריץ': אז אני רק רוצה, באמת, פסוק אחרון.

בצלאל סמוטריץ': בתוכחה של שמואל שקראנו כולנו בהפטרה השבת: "כי לא יטש ה' את עמו בעבור שמו הגדול כי הואיל ה' לעשות אתכם לו לעם".

בצלאל סמוטריץ': אנחנו פועלים בעבור שמו הגדול – –

יעקב מרגי: תודה.

בצלאל סמוטריץ': – – ובעזרת השם נעשה ונצליח.

בצלאל סמוטריץ': תודה רבה.

יעקב מרגי: תודה רבה.

יעקב מרגי: יעלה ויבוא חבר הכנסת איימן עודה, בבקשה, ואחריו – חברת הכנסת, השרה המיועדת, יפעת שאשא ביטון.

יעקב מרגי: בבקשה, אדוני, שלוש דקות עומדות לרשותך, ואם תצטרך חצי דקה, אתן לך גם.

איימן עודה: כבוד היושב-ראש, עמיתיי חברי הכנסת וחברות הכנסת, הרבה אנשים שמחים היום במדינה.

איימן עודה: אפשר להבין זאת.

איימן עודה: חלקם – בגלל השחיתות בתיקים הפליליים.

איימן עודה: אחד כמוני – בעיקר בגלל השחיתות העיקרית והיא העמקת הכיבוש, הרחקת השלום, השיסוי בין האוכלוסיות, ההסתה נגד האזרחים הערבים, חוק הלאום, חוק קמיניץ.

איימן עודה: לכן יש מקום לשמחה, אבל בוודאי אין מקום לשאננות.

איימן עודה: מהיום אנחנו נשתחרר מהדוקטרינה של כן ביבי, לא ביבי, וניגש לעיקר – לעקרונות, לדבר פוליטיקה עקרונית.

איימן עודה: לילד הזה לא התפללנו.

איימן עודה: הממשלה שתקום היום היא ממשלה רעה.

איימן עודה: אם מדובר על התיקים עצמם, אז יש תיקים מאוד חשובים לאזרחים הערבים.

איימן עודה: למשל, משרד הפנים – זה שקד, מהימין הקיצוני; משפטים – זה סער, מהימין הקיצוני; אוצר – זה ליברמן, מהימין הקיצוני; שיכון – זה אלקין, מהימין הקיצוני; נגב וגליל, 70% מהאזרחים הערבים חיים בנגב ובגליל – זה עודד פורר מישראל ביתנו, ימין קיצוני.

איימן עודה: ומעל לכול והחשוב מכול, זוהי ממשלת עסקת המאה, ומדובר בעיקר על ירושלים, מכיוון שהיא קונסנזוס ציוני אז התנחלויות בירושלים, הריסת בתים בירושלים, וגם אזורי C בגדה המערבית – כלומר, עסקת המאה.

איימן עודה: ופנימה, אין ספק שיש כיוון מיוחד נגד הנגב.

איימן עודה: אני שמעתי טוב את הנאום של ראש הממשלה המיועד בנט מלפני ארבעה ימים בעד איסוף האזרחים מהנגב, וגם שמעתי עכשיו את נאום הפתיחה שלו.

איימן עודה: חברי סעיד אלחרומי, זו לא הממשלה שלך.

איימן עודה: זו לא הממשלה שלך.

איימן עודה: זו ממשלה נגד אזרחי הנגב הערבים.

איימן עודה: התבשרנו ושמענו על שותפות יהודית-ערבית.

איימן עודה: בממשלה הזאת יש שותפות יהודית-ערבית על בסיס פגיעה בירושלים, פגיעה בערביי הנגב ופגיעה באזרחים הערבים.

יעקב מרגי: הוספתי לך.

איימן עודה: אנחנו מחפשים שותפות אחרת של יהודים וערבים, על בסיס של שלום, שוויון, דמוקרטיה, וצדק חברתי, שאין בממשלה הזאת.

שלמה קרעי: וטרור.

יעקב מרגי: תודה.

איימן עודה: (אומר בערבית: עזרו זה לזה במעשים טובים וביראת שמיים, ואל תעזרו זה לזה לפשוע ולהתנכל.

איימן עודה: ) הממשלה הזאת היא – (אומר בערבית: תעזרו זה לזה לפשוע ולהתנכל.

איימן עודה: ) תודה רבה.

יעקב מרגי: תודה רבה.

יעקב מרגי: חברת הכנסת יפעת שאשא ביטון, בבקשה, גברתי, ואחריה – ניצן הורוביץ, אם יהיה נוכח.

יעקב מרגי: בבקשה, שלוש דקות לרשותך.

יפעת שאשא ביטון: תודה, אדוני היושב-ראש.

יפעת שאשא ביטון: חבריי חברי הכנסת, לפני שאפתח בדבריי אני מוכרחה לומר שאם הרשימה המשותפת מתלוננים ואנחנו ימין קיצוני, ומהצד הזה מתלוננים ואומרים שאנחנו שמאל, כנראה שאנחנו במקום טוב באמצע ומסוגלים לאחד את כולם.

שלמה קרעי: הם רק נותנים לכם רשת הגנה, יפעת, בממשלה – – –

יפעת שאשא ביטון: תראו, חברים, אנחנו יצאנו לבחירות האחרונות ועברנו מערכת בחירות לא פשוטה בכלל, אבל אמרנו, בעיקר בתקווה חדשה, לאורך כל הדרך: אנחנו עושים את המהלך הזה כדי להביא שינוי למדינת ישראל.

יפעת שאשא ביטון: הממשלה שמושבעת היום – נכון, היא אולי לא פסגת החלומות של אף אחד מאיתנו, אבל היא מביאה את השינוי שאנחנו ביקשנו לעשות.

יפעת שאשא ביטון: ההתנהגות שראינו כאן היום מצד חברים לכנסת, בעיקר מהצד הזה של המליאה, רק מוכיחה כמה חשוב שאנחנו נעשה את השינוי הזה וחשוב שנעשה אותו מהר.

יפעת שאשא ביטון: שמעתי גם את חבר הכנסת גפני, שמעתי גם את חבר הכנסת סמוטריץ', וחבל שהם לא כאן.

יפעת שאשא ביטון: אתם יודעים, מדברים כאילו יש להם מונופול על היהדות.

יפעת שאשא ביטון: אז אני רוצה לומר לכם שיושבים כאן ההורים היקרים שלי ושומעים את הדברים.

יפעת שאשא ביטון: אצלנו שבת היא שבת, עם קידוש, לפעמים אפילו שירים.

יפעת שאשא ביטון: אנחנו מכבדים את המסורת.

יפעת שאשא ביטון: מי קבע שהם יהודים יותר מאיתנו?

יפעת שאשא ביטון: זה בדיוק השינוי שאנחנו רוצים להביא כאן – להפסיק את הקרע הזה, את הפילוג הזה, את המונופול שלוקחים כאן אנשים על היהדות, וגם מחליטים מיהו יהודי ומיהו לא, רק כי הוא לא מסכים לדעתם.

יפעת שאשא ביטון: הגיע הזמן שנשנה את זה, שנאפשר בבית הזה לכל אחד לומר את תפיסתו ואת דעתו כפי שהוא מאמין בהן, גם אם זה לא נוח לנו.

יפעת שאשא ביטון: וגם אני בטוחה שאשמע דברים שאני פחות מסכימה איתם, וזה בסדר.

יפעת שאשא ביטון: בשביל זה אנחנו כאן, ובשביל זה אנחנו רוצים לייצג את כל החברה במדינת ישראל.

יפעת שאשא ביטון: אנחנו אומנם יוצאים למסע של שינוי, וזה לא יהיה קל.

יפעת שאשא ביטון: זה לא יהיה קל, חברים, אבל זה מתבקש, ואנחנו נעשה את זה.

יפעת שאשא ביטון: שמעתי כאן את ראש הממשלה היוצא מדבר על ממשלה מסוכנת.

יפעת שאשא ביטון: אני רוצה להבטיח לכם, חברים: אנחנו לא ניקח מדינה כבת ערובה לעניינים האישיים שלנו.

יפעת שאשא ביטון: אנחנו לא נקבל החלטות חסרות היגיון רק כדי לשרת איזשהו אינטרס פוליטי של מי מהשותפות.

שלמה קרעי: – – – כבת ערובה – – –

יעקב מרגי: תודה.

יעקב מרגי: נא לא להפריע.

שלמה קרעי: לקחתם אותה כבת ערובה בגלל נקמה אישית שלכם.

יפעת שאשא ביטון: אנחנו לא נייצר קרע בעם.

יפעת שאשא ביטון: אנחנו לא נתייחס לאזרחים כאל נתינים.

יפעת שאשא ביטון: פחד והפחדה לא יהיו חלק מהמכניזם של המנהיגות שלנו.

יפעת שאשא ביטון: אנחנו כאן כדי לשרת את כל האזרחים במדינת ישראל.

יפעת שאשא ביטון: לכן אני קוראת לציבור – – –

יעקב מרגי: קחי עוד דקה לכבוד ההורים שלך.

יעקב מרגי: עוד דקה.

יפעת שאשא ביטון: ממש 30 שניות.

יפעת שאשא ביטון: תודה, כבוד היושב-ראש.

יפעת שאשא ביטון: אני רוצה לקרוא מכאן לציבור לשמור על איפוק.

יפעת שאשא ביטון: אנחנו שומעים הרבה מאוד דברי שנאה, הסתה, המון המון ארס שנשפך בימים האחרונים.

יפעת שאשא ביטון: אם נשמור כולנו על איפוק נוכל לעבור בשלום גם את התקופה הזאת.

יפעת שאשא ביטון: יש כאן אנשים שהתרגלו לשלטון יחיד.

יפעת שאשא ביטון: הממשלה החדשה תוכיח שאפשר להנהיג אחרת – בכבוד, באחריות, בשותפות, כשרק טובת הציבור עומדת לנגד עינינו, ועם שמירה על ביטחונה של מדינת ישראל ועל ערכיה כמדינה יהודית ודמוקרטית.

יפעת שאשא ביטון: תודה רבה.

יעקב מרגי: תודה רבה לחברת הכנסת יפעת שאשא ביטון.

יעקב מרגי: אחריה יבוא חבר הכנסת השר המיועד ניצן הורוביץ, בבקשה.

יעקב מרגי: עד שלוש דקות גם לרשותך.

יעקב מרגי: בבקשה, אדוני.

ניצן הורוביץ: אדוני היושב-ראש, חברי הכנסת, היום אנחנו נקראים לבצע את הפעולה הבסיסית ביותר שאליה נבחרנו, והיא להביא לידי ביטוי את רצון הציבור.

ניצן הורוביץ: והציבור בישראל בחר בשינוי.

ניצן הורוביץ: ארבע פעמים בשנה וחצי האחרונות אמר הציבור בצורה ברורה: הגיע הזמן להחליף את השלטון.

ניצן הורוביץ: ארבע פעמים אזרחי ישראל הלכו לקלפיות והצביעו בעד ממשלה אחרת.

ניצן הורוביץ: בבית הזה היו מי שפשוט סירבו להקשיב.

ניצן הורוביץ: עוד טריק, עוד שטיק, עוד מערכת בחירות ועוד בזבוז של מיליוני שקלים; עוד שנאה, עוד פילוג ועוד ממשלת מעבר.

ניצן הורוביץ: היום זה נגמר.

ניצן הורוביץ: היום אנחנו עומדים להחזיר את האמון הישראלי במילה "דמוקרטיה", מקימים ממשלה חדשה ומחזירים את המדינה לפסים של התנהלות שפויה.

ניצן הורוביץ: הממשלה הזאת היא ממשלה מורכבת, זה נכון, אבל היא הממשלה הנכונה לחברה הישראלית בעת הזאת.

ניצן הורוביץ: זו ממשלה שתחליף את השלטון המושחת, המסית והמסואב בממשלה שרואה לנגד עיניה את כלל האינטרסים של הציבור הישראלי; ממשלה שלא תסמן בוגדים כמו שאתם עשיתם – –

שלמה קרעי: ממשלה מושחתת – – –

יעקב מרגי: חבר הכנסת קרעי, תודה.

שלמה קרעי: – – – המפלגה המושחתת ביותר – – – שר האוצר.

ניצן הורוביץ: – – ממשלה שראשיה לא נאשמים בפלילים, דבר שהיה אמור להיות מובן מאליו – אנחנו מחליפים ראש ממשלה שעומד לדין בבית המשפט פה, בירושלים, על עבירות פליליות חמורות; ממשלה שלא מונעת מאש ההסתה והשנאה; ממשלה של הציבור ולא של איש אחד.

שלמה קרעי: – – – חרדים למזבלה.

שלמה קרעי: אחלה ממשלת אחדות.

יעקב מרגי: תודה.

ניצן הורוביץ: עוד בטרם הוקמה הממשלה הזאת היא כבר עושה היסטוריה.

ניצן הורוביץ: לראשונה הקואליציה מורכבת גם ממפלגה ערבית, פעם ראשונה מאז קום המדינה.

ניצן הורוביץ: בממשלה הזאת יכהן שר ערבי בתפקיד בכיר – ממרצ, כמובן, אני מאוד גאה על זה – וזאת התשובה לכל הגזענים והאלימים שרצו לסמן את הערבים במדינה כאויב, את כולם.

ניצן הורוביץ: זו בשורה למי שמאמינים בשותפות יהודית-ערבית, גם במסדרונות הכנסת וגם בממשלה.

ניצן הורוביץ: הגיע הזמן.

ניצן הורוביץ: מרצ לקחה על עצמה בממשלה הקרובה משימות קשות: מערכת הבריאות, טיפול במשבר האקלים, הגנת הסביבה, הנעה מחדש של קשרים אזוריים, גם בינינו לבין הפלסטינים שבינינו.

יעקב מרגי: נא לסיים.

ניצן הורוביץ: אנחנו, אדוני היושב-ראש – – –

יעקב מרגי: קח עוד חצי דקה לכבוד מיכל רוזין, שעומדת לחזור לכאן.

ניצן הורוביץ: תודה, זה כבוד גדול.

ניצן הורוביץ: אנחנו נפעל מתוך הממשלה באחריות ובשיקול דעת כדי לייצר שינוי היסטורי שכל אזרחי המדינה יחושו בו – גם אנשי הימין, שאני לא מסכים איתם, לא הצביעו לנו, אבל אנחנו נעבוד למען כולם – –

יעקב מרגי: תודה.

ניצן הורוביץ: – – ובוודאי שאני אעשה זאת כשר הבריאות, והכול, אדוני היושב-ראש, מתוך העיקרון המנחה אותנו, של שוויון ערך האדם.

ניצן הורוביץ: זה הדגל שלנו במרצ מאז ולתמיד.

יעקב מרגי: תודה רבה.

יעקב מרגי: יעלה ויבוא חבר הכנסת מנסור עבאס.

יעקב מרגי: בבקשה, אדוני.

יעקב מרגי: תשע דקות לרשותך, אדוני.

שלמה קרעי: תגלה לנו את כל מה שלא נמצא בהסכמים?

מנסור עבאס: לא בטוח שאתה רוצה שאגלה את כל המגעים שהיו.

מנסור עבאס: לא בטוח.

מנסור עבאס: אתה רוצה?

יעקב מרגי: עזוב, לא כדאי לך.

מנסור עבאס: אני התחייבתי שלא אחשוף מגעים, תכנים, פגישות – – –

יעקב מרגי: מתוך הכרת הטוב ללגיטימציה הוא לא רוצה לגלות.

יעקב מרגי: אני מבקש לא להפריע לו.

מנסור עבאס: ברשותכם, רבותיי, אני רוצה להתחיל את הנאום שלי בעיקר בלדבר בערבית.

מנסור עבאס: ברשותכם.

מנסור עבאס: (אומר דברים בשפה הערבית, להלן תרגומם: בשם האל הרחמן והרחום.

מנסור עבאס: זו הפעם הראשונה שבה עומד חבר כנסת ערבי, יושב-ראש רשימה ערבית – הרשימה הערבית המאוחדת – כדי לדבר ולהסביר מדוע הרשימה הערבית המאוחדת תומכת בהקמת הממשלה הזאת והיא שותפה בקואליציה, אף שהיא לא חלק מהממשלה למעשה.

מנסור עבאס: זה שנים רבות, שלא לומר עשרות שנים, אנו מנסים באמצעות פעילותנו הפוליטית בפרלמנט ובשטח להשפיע על החלטות המדינה על מוסדותיה באמצעות פעילות בשטח, בהפגנות, בתקשורת, בחוק וגם בפרלמנט.

מנסור עבאס: אם אנו רוצים להיות כנים עם עצמנו ולהעריך ניסיון של עשרות שנים, הרי עלינו להכיר בכך שהיכולת שלנו להשפיע על מדיניות הממשלה ועל החלטותיה בשלב הקודם הייתה מוגבלת מאוד.

מנסור עבאס: הסתפקנו בהצגת הישגים אחדים פרי פעילות פרלמנטרית ספורדית.

מנסור עבאס: אם לא נשנה את המציאות באמצעות התוויית מדיניות חדשה, איש מאיתנו לא יוכל לטעון שביכולתו להשפיע.

מנסור עבאס: עלינו לומר זאת בכנות וביושר.

מנסור עבאס: הרשימה הערבית המאוחדת ניסתה מאז נכנסה לפרלמנט בשנת 1996 לפעול בדרך השונה מדרך הפעילות הפרלמנטרית המסורתית, שעיקרה נסב על הצגת הנושאים פה, מעל במה זו.

מנסור עבאס: היא ניסתה לפרוץ את חומת המדיניות של הממשלות באמצעות פעילות אקטיבית ומשולבת, והיא הביאה להשגת כמה הישגים לטובת החברה הערבית שלנו ועמנו הפלסטיני: בשנת 1998 הצלחנו לבטל את מס המקרקעין במסגרת הסכם שהביא להעברת תקציב המדינה; בשנת 2005 הקול של הרשימה הערבית המאוחדת מילא תפקיד מכריע בהעברת החלטת ההתנתקות והנסיגה מרצועת עזה וסילוק ההתנחלויות.

מנסור עבאס: היום עלה שוב בידי הרשימה הערבית המאוחדת להיות המפלגה הפוליטית המקריבה במובן האזרחי לטובת ענייני החברה הערבית שלנו ועמנו הפלסטיני.

מנסור עבאס: מה שאנו עושים הוא הקרבה גדולה למען בני עמנו, בני החברה שלנו, בנות החברה שלנו ולמען ההווה שלנו והעתיד שלנו.

מנסור עבאס: אנו יודעים שצעד זה טומן בחובו סכנות רבות וקשיים שאין ביכולתנו להתכחש להם, אולם ההזדמנות שלפנינו היא גם גדולה, למען שינוי המשוואות ומאזני הכוח פה בכנסת ובממשלה הבאה.

מנסור עבאס: )

שלמה קרעי: יהיה תרגום כדי שנוכל להגיב?

יעקב מרגי: אתה יכול להוריד את זה מהפרוטוקול, אם אתה רוצה.

מנסור עבאס: (אומר דברים בשפה הערבית, להלן תרגומם: האחים והאחיות בני עמנו, הרשימה הערבית המאוחדת הייתה, עודנה ותישאר מחויבת לכל האקסיומות הדתיות, הלאומיות והחברתיות שלנו.

מנסור עבאס: לא נוותר עליהן; לעולם לא ניתן ידנו לקריאת תיגר נגד האקסיומות האלה ולא נהיה מאלה היוצאים נגדן.

מנסור עבאס: מנגד, אנו ברשימה הערבית המאוחדת בחרנו לשים בראש סדר העדיפויות שלנו את ענייני החברה הערבית: האלימות והפשיעה, מצוקת הדיור, הכפרים הלא-מוכרים בנגב, מצוקת המחיה ועניינים אחרים, הקשורים בין היתר לחינוך ולרווחה.

מנסור עבאס: עניינים אלו אינם ענייני דיומא, בבחינת פירורים שנסתפק בהם.

מנסור עבאס: האלימות והפשיעה פוגעים בחיים שלנו.

מנסור עבאס: הערך העליון שאנו מאמינים בו הוא חיי האדם.

מנסור עבאס: כיצד אנו יכולים לטעון ללאומיות כשאין אנו שומרים על חיי בני מולדתנו?

מנסור עבאס: כיצד אנו יכולים לטעון ללאומיות כשאין אנו פועלים ברצינות להשיב את האדמות שהופקעו מאיתנו כדי שבני ובנות החברה שלנו ייהנו מהן?

מנסור עבאס: כיצד אין אנו מחשיבים את ההכרה בכפרים הלא-מוכרים בנגב, שמירת הבעלות עליהם בידינו והקמת כפרים מפותחים בנגב בבחינת פעולה לאומית, ערכית ואנושית?

מנסור עבאס: כן, הרשימה הערבית המאוחדת לא תיכנע לשום תנאי משום גוף ממשלתי.

מנסור עבאס: היא שהחליטה בעצמה לבחור ללכת בדרך זו ולהגדיר עדיפות זו מול החברה שלנו.

מנסור עבאס: את "הפירורים בהסכם הקואליציוני" שהשיגה הרשימה הערבית המאוחדת לא הצליחה להשיג שום מפלגה מהמפלגות השותפות בקואליציה.

מנסור עבאס: לא פה המקום להיכנס לפירוט המלא, אבל אנו מדברים על תוכנית כלכלית של 30 מיליארד שקל לכל החברה הערבית על קבוצותיה, 20 מיליארד שקל בעבור תוכנית לעשר שנים לכל התשתיות בתוך הכפרים והערים הערביים, תוכנית למלחמה באלימות ובפשיעה – 2.5 מיליארד שקל ונושאים מפורטים אחרים.

מנסור עבאס: כן, מערכת הבנייה ניצחה את מערכת ההרס, ואני אומר בביטחון מלא היום כי מערכת התכנון והבנייה תנצח את מערכת ההרס, הכאוס וחוסר השיטתיות.

מנסור עבאס: נמשיך לנהוג בסבלנות בהמשך דרכנו.

מנסור עבאס: ) רבותיי, נשארה לי דקה ומשהו, ואם אדוני היושב-ראש יוסיף לי, אז – – –

יעקב מרגי: בוא נתחיל.

רון כץ: על התרגום מוסיפים.

מנסור עבאס: רבותיי, הכותרת שאני יכול להניח היום על שולחנכם – – –

יעקב מרגי: בשביל לתרגם אתה צריך שמונה דקות.

יעקב מרגי: יש לך דקה, אז אתן לך עוד קצת; לא שמונה דקות, ודאי שלא.

מנסור עבאס: כן, יפה.

מנסור עבאס: אנחנו שייכים לעמים שונים, לדתות שונות ולמגזרים שונים.

מנסור עבאס: יש דבר אחד שמחבר בין כל אזרחי המדינה, וזה האזרחות.

מנסור עבאס: רע"מ החליטה – – –

יעקב ליצמן: – – – זה לא אמרת – – –

שלמה קרעי: ומה עם נאמנות?

יעקב מרגי: נא לא להפריע.

מנסור עבאס: רע"מ החליטה לקדם את השיח האזרחי שמחבר בין כולנו.

מנסור עבאס: רע"מ מנסה לקדם שיח שיוביל למערכת יחסים טובה יותר, חדשה, ערכית, לכל אזרחי המדינה, גם יהודים וגם ערבים.

מנסור עבאס: ניהלנו שיח סובלני והתעקשנו שלא לחרוג מהנורמות המקובלות.

מנסור עבאס: אנחנו עדיין אוחזים בגישה הזאת, ורוצים גם שכל סיעות הבית, כל חברי הבית, יתחילו לחשוב אחרת.

מנסור עבאס: אף אחד לא מכר את הנגב לרע"מ.

מנסור עבאס: הנגב עדיין נשאר בתוך מדינת ישראל.

מנסור עבאס: תושבי הנגב הם אזרחי מדינת ישראל.

מנסור עבאס: יש סכסוך על הבעלות על הקרקעות – זה קורה בכל מדינה מודרנית שמתמודדת עם סוגיות דומות כאלה, עם חיי השבטים, בכל מדינה ומדינה.

מנסור עבאס: גיליתי שבסופו של דבר בעיות של אזרחים, מעלים אותן כסוגיות לאומיות, ואז, לכאורה, אנחנו צריכים לפתור את כל המשברים – –

יעקב מרגי: נא לסכם.

מנסור עבאס: – – לתת פתרון לסכסוך עקוב מדם של מעל מאה שנה כדי לתת פתרון למצוקות החיים של אזרחי המדינה – חינוך, רווחה, תעסוקה, הסדרה של יישובים, שיקבלו מעמד מוניציפלי, שתהיה להם אפשרות גם לפתח את החקלאות, לא רק שלהם – של המדינה עצמה.

מנסור עבאס: ולכן, אני מקווה שהשותפות שאנחנו מנסים לקדם, השותפות האזרחית, תגשר על הפערים גם ברמה הלאומית וגם ברמה הדתית – –

יעקב מרגי: תודה רבה.

יעקב מרגי: נא לסכם.

מנסור עבאס: – – ותביא אותנו ביחד לדיאלוג, לדו-שיח, כדי נבין אחד את השני ולא נעמוד אחד מול השני כאויבים.

יעקב מרגי: תודה.

מנסור עבאס: זה המבחן, לא רק של הקואליציה שקמה היום, אלא גם המבחן של האופוזיציה.

מנסור עבאס: ואני מודע, כבוד השר דוד אמסלם – – –

דוד אמסלם: אפשר לשאול אותך שאלה?

דוד אמסלם: אתה אומר את הדברים גם לגבי ההתיישבות ביהודה ושומרון?

דוד אמסלם: גם שם תתמכו ביישובים, או אלה אזרחים אחרים – היהודים?

מנסור עבאס: דוד.

יעקב מרגי: סליחה – – – כמה דקות אחרי הזמן.

מנסור עבאס: אני אתן לך תשובה על השאלה.

יעקב מרגי: לא.

דוד אמסלם: זו שאלה חשובה.

יעקב מרגי: זה לא יסתיים בכן ולא.

דוד אמסלם: הוא דיבר על הבדואים.

דוד אמסלם: רציתי לדעת – – –

מנסור עבאס: אני אתן לך תשובה, דוד.

דוד אמסלם: אני גר במעלה אדומים – – – ביישוב שלי.

מנסור עבאס: דוד, אני אתן לך תשובה במשפט האחרון.

מנסור עבאס: דוד, לרע"מ יש חזון.

מנסור עבאס: אני מקווה שגם לך וגם לליכוד וגם ליהדות – לכל סיעות הבית, שיהיה להן אותו חזון.

דוד אמסלם: מהו?

מנסור עבאס: החזון שלנו – לחיות בשלום, בביטחון, בשותפות ובסובלנות.

יעקב מרגי: תודה.

יעקב מרגי: תודה.

יעקב מרגי: בואו נסיים בנימה אופטימית זו.

יעקב מרגי: חבר הכנסת רון כץ, בבקשה, אדוני.

יעקב מרגי: אחריו – חברת הכנסת גלית דיסטל.

שלמה קרעי: מה עם ליברמן?

קריאות: – – –

יעקב מרגי: תנצלו את הזמן עד שרון כץ יגיע.

יעקב מרגי: לאחר מכן – דממה באולם.

יעקב מרגי: בבקשה, עד שלוש דקות לרשותך.

יעקב מרגי: תודה, יבגני.

יעקב מרגי: תודה, שלמה קרעי.

יעקב מרגי: בבקשה, לא צריך הסבר, נתתי לך הסבר.

יעקב מרגי: בבקשה, אדוני.

רון כץ: התחושה הערב היא של התחדשות ואופטימיות.

רון כץ: אפשר להתווכח, והדעות במליאה חלוקות, אבל עם דבר אחד אי-אפשר להתווכח: תהיה ממשלה והיא תיתן תקווה.

רון כץ: לאחר שנתיים של התכתשויות והעמקת הקיטוב והמחלוקות בין כל חלקי המדינה, תהיה, בעזרת השם, ממשלה בישראל.

רון כץ: חברות וחברי הכנסת, זכרו את דבריי: ברגע שתצא הממשלה החדשה לדרכה, יגיע גם השקט, שקט שכל כך נדרש.

רון כץ: צעקות הבחירות יידומו, הקיטוב שהקמפיינים יצרו ייעלם ומלבי השנאה יחרישו.

רון כץ: אני יודע שעוד בטרם הקמתה, יש מי שמנבא לממשלה הזאת התרסקות מהירה, אבל אני מאמין שהרוח הטובה שמדביקה את שמונת חלקי הממשלה תנשוב בחוזקה ותקרין לעבר כלל אזרחי ישראל.

רון כץ: זו תהיה ממשלה שתתרכז במה שנחוץ למדינה בעת הזאת, ומה שנחוץ למדינה בעת הזאת הוא הוא להחזיר את השפיות – תקציב, עבודה תקנית של משרדי הממשלה והשבת החיים הנורמליים לאזרחי המדינה.

רון כץ: זו תהיה בעיניי ממשלה שדווקא הריבוי או השונות הוא היתרון הגדול שיהיה לה.

רון כץ: הבית הזה, שאמור לשמש דוגמה, הפך לזירה של שנאה הכוללת מחזות שלא חלמנו שנראה כאן.

רון כץ: מסרי שנאה, שהוסתרו עד כה מאחורי טוקבקים, נכתבים ונאמרים היום בפרהסיה ובפנים גלויות.

רון כץ: זו המדינה שאליה פיללנו?

שלמה קרעי: – – –

יעקב מרגי: נא לא להפריע.

שלמה קרעי: כדי לפתור את אותם – – –

יעקב מרגי: חבר הכנסת קרעי, נא לא להפריע.

רון כץ: זה התיקון שאנחנו חייבים לעצמנו לאחר חורבן שני בתים.

רון כץ: הממשלה הזאת תכלול 13 חברות וחברים המשתייכים לצד השמאלי של הבית הזה, 20 חברות וחברים מהימין, כולל ראש ממשלה דתי, לראשונה, ו-25 חברות וחברים מהמרכז.

שלמה קרעי: לא דתי – – –

גלית דיסטל אטבריאן: כל פוסט-ציוני – – –

יעקב מרגי: חברת הכנסת דיסטל – – –

רון כץ: לאחר עשור של מחלוקות, יסבו סביב שולחן הממשלה נציגים של כל חלקי המדינה הזאת.

רון כץ: אנחנו כאן היום בכדי לומר די, לא עוד.

רון כץ: אני פונה לחבריי מהקואליציה היוצאת: אתם לא האויב, אתם חלק מאיתנו, חלק מאותה מורשת והיסטוריה.

רון כץ: דלתות הקואליציה יהיו פתוחות לרווחה בפני כל אחד ואחת מכם, בלב פתוח ובנפש חפצה.

יעקב מרגי: עם מריצות או בלי?

רון כץ: כולנו התקבצנו כאן מתוך אהבת הארץ והמורשת העתיקה בעולם.

קריאה: – – –

יעקב מרגי: נא לא להפריע.

רון כץ: פניה של הממשלה החדשה היא לא למלחמה ולא לחרמות.

רון כץ: אנחנו כאן בשביל לעבוד קשה למען אזרחי ישראל.

יעקב מרגי: נא לסכם.

רון כץ: זהו ערב של תקווה שהינה קמה לה ממשלה אחרת – ממשלה שתאהב, תכבד ותעבוד עבור העם.

רון כץ: תודה רבה.

יעקב מרגי: תודה רבה.

יעקב מרגי: חברת הכנסת גלית דיסטל אטבריאן; אני מקווה שביטאתי נכון.

יעקב מרגי: בבקשה, גברתי, עד שלוש דקות.

קריאה: – – –

יעקב מרגי: נא לא להפריע.

גלית דיסטל אטבריאן: על שלוש רגליים עומדת הממשלה הזאת, ואף אחת מהן איננה דמוקרטית, ואף אחת מהן איננה משקפת את רצון הציבור, ואף אחת מהן איננה פועל יוצא של רצון העם.

גלית דיסטל אטבריאן: הרגל הראשונה היא הפרקליטות והמשטרה, שהעניקו לשמאל מתנה נפלאה – שוחד, מרמה והפרת אמונים, כתב אישום מופרך ותפור.

גלית דיסטל אטבריאן: אלא שבימים אלה ממש הרגל הזאת מתפוררת בבית המשפט, כשמתברר שהפרקליטות העלימה מצוות ההגנה של ראש הממשלה מאות אלפי מסמכים מזכים.

גלית דיסטל אטבריאן: אני חוזרת: הפרקליטות של מדינת ישראל הדמוקרטית העלימה עשרות אלפי מסמכים מזכים במשפטו של ראש ממשלה שנבחר באופן דמוקרטי.

גלית דיסטל אטבריאן: ואתם שותקים.

גלית דיסטל אטבריאן: למה אתם שותקים?

גלית דיסטל אטבריאן: אתם נגד שחיתות, לא?

גלית דיסטל אטבריאן: הפללה זה לא שחיתות.

גלית דיסטל אטבריאן: מה אכפת לכם הפללה?

גלית דיסטל אטבריאן: מה אכפת לכם הפיכה?

גלית דיסטל אטבריאן: אתם הרי כל כך זקוקים לקביים האלה, אתם זקוקים להם כדי לנצח.

גלית דיסטל אטבריאן: מה הייתם עושים בלי מנגנון הפיצוי הזה של השמאל?

גלית דיסטל אטבריאן: איפה הייתם היום בלעדיו?

גלית דיסטל אטבריאן: הרגל השנייה היא התקשורת, המגויסת, האחידה, שתפקדה כמו תזמורת של שופרות שנאה והסתה נגד ראש הממשלה, הכפישה אותו ואת משפחתו במשך שנים – וזה כל כך עזר לכם; העלימה את הישגיו – וזה עזר לכם; הצליחה להנדס תודעה של ציבור שלם – וזה עזר לכם; ומעלימה גם עכשיו את התפוררות התיקים, כדי שאף אחד לא ידע שנעשה פה ניסיון הפיכה משפטית.

גלית דיסטל אטבריאן: ואתם סומכים על זה ושותקים, כי איפה הייתם בלי זה?

גלית דיסטל אטבריאן: אתם כל כך זקוקים לקביים האלה, אתם כל כך זקוקים לעזרה הזאת, כי לא הצלחתם להתנחל בתוך הלבבות של הציבור הישראלי.

גלית דיסטל אטבריאן: הרגל השלישית היא רגל ההונאה, של פוליטיקאים ששיקרו ביודעין לבוחרים שלהם, כייסו אותם, שדדו את רצונם הדמוקרטי ואז העניקו אותו על מגש של כסף לשמאל, לשמאל הרדיקלי, לשמאל הפוסט-ציוני ולשמאל האנטי-ציוני.

גלית דיסטל אטבריאן: מדוע הם עשו זאת?

גלית דיסטל אטבריאן: אחד מונע משנאה, השני מונע מנקמנות, השלישי – מתוך התקף מגלומניה, והשאר – מתוך אופורטוניזם טהור.

גלית דיסטל אטבריאן: זוהי מכירת החיסול האידיאולוגית הגדולה ביותר שהתבצעה מאז קום המדינה.

גלית דיסטל אטבריאן: אם מערכת הבחירות הזאת משולה לריצה של 100 מטר, אז אתם, קואליציית השמאל והשמאל הרדיקלי, הגעתם לקו הסיום רק בגלל סיבה אחת: היה לכם פור של 90 מטר מקו הזינוק.

גלית דיסטל אטבריאן: פונקתם, נעזרתם – –

יעקב מרגי: נא לסכם.

גלית דיסטל אטבריאן: – – השתמשתם בקביים, לא הצלחתם לבד.

גלית דיסטל אטבריאן: והאדם שרץ מולכם רץ ברגליים ובידיים קשורות, ובכל זאת ניצח אתכם בפער באהדת הציבור.

גלית דיסטל אטבריאן: ממשלת הדרת חרדים וממשלת הדרת מסורתיים; ממשלה שנולדה בחטא, ממשלה שאין בה כבוד ואין בה יושרה אלא רק דבר אחד: שנאה.

יעקב מרגי: תודה.

גלית דיסטל אטבריאן: למי שעומד בראש – עוד משפט אחד – אין סיכוי היום לעבור את אחוז החסימה, והחזון העיקרי של הממשלה הזאת הוא להוציא את המתחרה, שנהנה מתמיכה ציבורית עצומה, אל מחוץ לחוק.

גלית דיסטל אטבריאן: ככה לא נראית דמוקרטיה חדשה ונקייה, גבירותיי ורבותיי.

גלית דיסטל אטבריאן: זו לא אחדות, חברים יקרים.

גלית דיסטל אטבריאן: ובאשר לשחיתות, יש לי רק שתי מילים: אביגדור ליברמן, לכאורה.

יעקב מרגי: תודה רבה.

יעקב מרגי: יעלה ויבוא חבר הכנסת מיכאל מלכיאלי, יו"ר הסיעה שלי, ועומדות לרשותו עד שלוש דקות.

יעקב מרגי: אין משוא פנים.

יעקב מרגי: אני מכין אותו בינתיים.

יעקב מרגי: בבקשה, אדוני.

מיכאל מלכיאלי: אדוני היושב-ראש, אדוני השר, חבריי חברי הכנסת, מעולם במדינת ישראל לא הושבעה ממשלה שנושאת איתה רכבת קרונות של הבטחות לציבור, הבטחות לפריפריה, לחלשים, הבטחות לאנשים שהזיקו בהם עד היום.

מיכאל מלכיאלי: כשאני קורא את ההסכמים הקואליציוניים, אף מילה אחת בכל ממשלה המנופחת והמרושעת הזאת – מילה אחת על פריפריה, מילה אחת על בתי החולים, מילה אחת על האנשים הנזקקים ביותר בחברה.

מיכאל מלכיאלי: כלום.

מיכאל מלכיאלי: אנחנו שומעים פה שנה שלמה מילים, נאצות.

מיכאל מלכיאלי: איך הנוכל מרעננה אומר לנו כבר תקופה ארוכה?

מיכאל מלכיאלי: החרדים השתלטו על תקציב המדינה.

מיכאל מלכיאלי: למה אותו נוכל מתכוון כשהוא במשך שנה שלמה מטיף פה מוסר על החרדים שהשתלטו על תקציב המדינה?

מיכאל מלכיאלי: חבריי ברע"מ הכניסו סעיף קואליציוני – ואני מברך אותם על זה: הממשלה תאשר בתוך 45 ימים מיום כינונה שלושה יישובים בדואיים.

מיכאל מלכיאלי: ואני שואל את אותו נוכל מרעננה: ריבונו של עולם, בשלמא לאותם שותפים שלך בקואליציה אין ביורוקרטיה, 45 ימים יש, אבל הסדרת ההתיישבות ביש"ע, שהלכת לבית-בית והתחייבת שנסדיר אותם – איפה אותם המצביעים שלך, שהם מסכנים, החשמל שלהם קופץ, שאין להם מים?

מיכאל מלכיאלי: אותו נוכל מרעננה, שדואג ליישובים של רע"מ, וזה בסדר – מה עם אותם יישובים ש-20 שנה מחכים להסדרה ושום דבר?

מיכאל מלכיאלי: מה עם אותם אנשים בפריפריה של ירושלים שנתקעים, בהר חומה, בגבעת זאב, בגבעת המטוס?

מיכאל מלכיאלי: למה להם אין איזשהו פישוט ביורוקרטיה 45 יום?

מיכאל מלכיאלי: איפה זה נעלם?

מיכאל מלכיאלי: מפלגת מרצ עתרה לבג"ץ.

מיכאל מלכיאלי: על מה?

מיכאל מלכיאלי: על בזבוז כספים, מנגנון הממשלה החלופי.

מיכאל מלכיאלי: אחד הבכירים שלהם – ראינו סרטון היום – שואג כמו אריה: אתם אפסים, קבוצת נוכלים.

מיכאל מלכיאלי: כל זה נעלם.

מיכאל מלכיאלי: ממשלה עם 61 חברי כנסת – כולם שם קיבלו ג'ובים; בקושי חברי כנסת יש להם.

מיכאל מלכיאלי: איפה העתירה שלכם לבג"ץ?

מיכאל מלכיאלי: אני רוצה לחזור לנוכל מרעננה.

מיכאל מלכיאלי: בכל תקופת הקורונה הוא רץ מיקרופון-מיקרופון וסיפר שבמפלגה שלו, אין כלכלה – לא מעניין.

מיכאל מלכיאלי: איפה תיקי הכלכלה שרצית למפלגה החלשה והקטנה שלך?

מיכאל מלכיאלי: למה זה נעלם?

מיכאל מלכיאלי: ופה אני רוצה לעבור לעוד תכשיט – הבריון מנוקדים, אותו אדם שרצה לשים אותי ואת הילדים שלי על מריצה ישר למזבלה.

מיכאל מלכיאלי: אותו אדם, תוך מרידה במלכות שמיים, הולך ומקבל מנפתלי בנט – שקודם היה כאן, אותו נוכל מרעננה, שמספר לנו שהוא ידאג לנו ויעזור לנו – את כל כספי המדינה.

מיכאל מלכיאלי: אני רוצה לומר, רבותיי, מעל הבמה הזאת למצביע ימינה – –

יעקב מרגי: נא לסכם.

מיכאל מלכיאלי: – – אנחנו נהיה כאן בשבילכם, אנחנו נעשה את מה שהבטיחו לכם.

מיכאל מלכיאלי: וברשותך, אדוני היושב-ראש, אני רוצה לומר עוד משהו: אותו נוכל מרעננה מספר לנו בכל מקום שהוא ידאג לעולם התורה, לבני התורה.

מיכאל מלכיאלי: אני רוצה לקרוא מכאן את אותו הסכם אומלל, שכל-כולו מרידה במלכות שמיים.

יעקב מרגי: בקצרה, בבקשה.

מיכאל מלכיאלי: לדאוג שכל תלמידי ישראל ילמדו לימודי ליבה – לא ניתן לך דריסת יד בחינוך החרדי; תחבורה ציבורית בשבת – אנחנו ניאבק שתהיה כאן מדינה יהודית.

מיכאל מלכיאלי: לבני הישיבות, סיירת המטכ"ל של עם ישראל, אנחנו פה להילחם בשבילכם, אנחנו פה להיאבק בשבילכם.

מיכאל מלכיאלי: לבורא עולם נאמר שהמסמך המרושע הזה, אין לו קשר לאלוקי ישראל – –

יעקב מרגי: תודה.

מיכאל מלכיאלי: – – אין לו קשר לעם ישראל.

מיכאל מלכיאלי: אותו נוכל מרעננה – –

יעקב מרגי: נא לסיים.

מיכאל מלכיאלי: – – אנחנו פה נעשה הכול עד שהוא יעזוב את המשכן הזה בבושת פנים.

מיכאל מלכיאלי: תודה רבה.

יעקב מרגי: תודה רבה.

יעקב מרגי: חבר הכנסת רם שפע, בבקשה.

יעקב מרגי: לא קורעים מעל הבמה.

יעקב מרגי: רם שפע, עד שלוש דקות.

יעקב מרגי: בבקשה, אדוני.

יעקב מרגי: קח אוויר, קח אוויר.

רם שפע: האמת, אדוני היושב-ראש, לעלות פה אחרי מלכיאלי...

רם שפע: אדוני היושב-ראש, ראש הממשלה המיועד נפתלי בנט, ראש הממשלה החליפי מר יאיר לפיד, חברי הכנסת, מכובדיי כולם שבאו להקשיב לנו, חברי וחברות הכנסת ואזרחיות ואזרחי ישראל, אני עומד פה היום, ביום החשוב הזה, ההיסטורי והמרגש, ביראת כבוד מול האחריות האדירה שיש על הכתפיים שלנו.

רם שפע: רגע לפני שאתייחס לחשיבותו של היום במישור הלאומי, אתחיל בנקודת מבט אישית.

רם שפע: עבורי היום הזה הוא סגירת מעגל.

רם שפע: הגעתי לפוליטיקה כדי להילחם על דרך, ולפני חצי שנה, ב-22 בדצמבר 2020, בליל החניונים ההוא, ולמרות שהמונים הזהירו אותנו, אותי ואת חבריי, שאם נפיל את הממשלה, נתניהו יביס אותנו בבחירות ויחזור לשלטון, החלטנו להעז ולפעול באופן אקטיבי.

רם שפע: ביום ההוא, יחד עם חבריי היקרים מיקי חיימוביץ', אסף זמיר ומיכל שיר ויחד עם כל האופוזיציה, הצבענו באופן אקטיבי על הפלת הממשלה, כי לא הסכמנו לתת לפחד לנצח אותנו.

רם שפע: מבין אותה חבורה שהעזה, רצה הגורל ואני היחיד מביניהם שכאן היום.

רם שפע: אנחנו סוגרים מעגל היום בתקווה גדולה ומשביעים את ממשלת השינוי, אז חבריי, סגירת המעגל הזאת היא גם שלכם.

רם שפע: במישור הלאומי, לממשלה ולקואליציה החדשה יש תפקיד קריטי – לחבר ולאחות את היחסים העכורים בין הממשלה והכנסת לבין הציבור.

רם שפע: התרגלנו – – –

שלמה קרעי: תספר לליברמן.

רם שפע: התרגלנו, חבר הכנסת קרעי, כולנו התרגלנו, חברי כנסת, אנשי תקשורת, אזרחים ואזרחיות, שהתרבות הפוליטית היא תרבות של פילוג, שאידיאולוגיה שונה נחשבת לבגידה, שתרבות פוליטית היא תרבות של שקר, של לא לכבד את כללי המשחק, של חוסר שקיפות; התרגלנו שבוחרים תמיד באינטרס הצר במקום באינטרס הרחב של אזרחי ישראל.

רם שפע: ולא, אין לי אשליה שזה הולך להיות חלק, אבל אם כולנו – גם אתם באופוזיציה – נכבד את כללי המשחק, נוכל להתרגל שוב אחרת – שפוליטיקה היא מקום שמכבדים אנשים גם כשלא מסכימים, ולא צועקים פה "נוכל", חבר הכנסת מלכיאלי, כל עשר שניות.

רם שפע: אני יודע שחלקים מסוימים בציבור הישראלי חשים תחושת אכזבה קשה הערב.

רם שפע: אני יודע, כולנו ערים לזה.

רם שפע: ועל אף האתגרים הרבים, אנחנו פה מחויבים לחלוטין גם אליכם, אל כל אחד שמאוכזב מאיתנו או מהממשלה הזאת.

רם שפע: אני רוצה שהצעיר החרדי ירגיש שאני דואג לו, שאכפת לי ממנו, שאני מקשיב לו.

רם שפע: אני גם רוצה שאותה אימא צעירה שהצביעה לליכוד תרגיש שאנחנו מחויבים לה, שאני קשוב לה, גם אם לא אצליח להגשים את כל חלומותיה.

רם שפע: זה עשוי לקחת זמן, אבל אני באמת מבקש מכאן את אמונכם, כל אלה שלא הצביעו לנו.

רם שפע: תנו לנו להוכיח לכם שאכפת לנו מכל אחד ואחת מכם.

רם שפע: במעמד זה אני רוצה לפנות – – –

יעקב מרגי: נא לסכם.

רם שפע: אני עוד לא מסכם, אבל אנחנו מתקרבים.

יעקב מרגי: נא לסכם.

יעקב מרגי: הזמן עבר, אבל אני אתן לך עוד קצת.

רם שפע: במעמד זה אני רוצה לפנות לילדי ישראל, אדוני היושב-ראש, שאף אחד כמעט לא מתייחס אליהם פה, ילדים וילדות שעברו שנה קשה, ולהורים הצעירים בני הדור שלי שסבלו שנה של קורונה בניסיון לאזן בין הבית לילדים, למשפחה: אנחנו כאן, אנחנו הולכים לדאוג לכם, ונעשה הכול כדי שתחזיקו מעמד, יחד עם חבריי המופלאים בסיעת העבודה, עם כל אחד ואחת מהם, ויחד עם המנהיגה שלנו, שעשתה בעצמה היסטוריה אדירה.

רם שפע: אנחנו נעבוד קשה כל בוקר.

רם שפע: ולפני סיום, אני רוצה להקדיש את המעמד הזה בהתרגשות ובהערכה עמוקה לכם, שגם עכשיו נמצאים כאן בחוץ, מפגינים, מאות אלפי אזרחים ואזרחיות שיצאו מהבית לצומת, לגשר, גם לבלפור, עם שלט מקרטון או עם דגל ישראל קטן ורעוע, כי הם הפגינו נחישות מדהימה.

רם שפע: אז זה מוקדש גם לכם, על שיצאתם להילחם.

יעקב מרגי: גם לאלה עם המיצגים הבוטים?

רם שפע: אבל ממש לסיום, אני קורא לכל אחד ואחת מהאזרחים, לאלה שהפגינו בצד אחד של הכביש ואלה מהצד השני, לאלה שהצביעו לנו ואלה שהצביעו לאחרים: תמשיכו להיאבק על הדמוקרטיה, תמשיכו להפגין, תבקרו אותנו, גם בממשלה הזאת.

רם שפע: הדבר הכי חשוב בדמוקרטיה הוא שכל אחד ואחת ירגישו שהם יכולים להפגין מול כל ממשלה.

רם שפע: בלי זה, הדמוקרטיה שלנו תיראה אחרת.

רם שפע: יחד נעשה, מרגי, ונצליח.

רם שפע: תודה.

יעקב מרגי: תודה.

יעקב מרגי: השר ליצמן, בבקשה, אדוני.

יעקב מרגי: אחריו – יבגני סובה.

יעקב ליצמן: כבוד היושב-ראש, היום אנחנו צפויים לראות לראשונה בישראל השבעת ממשלה ללא תמיכה ציבורית, ללא ניצחון בבחירות, בלי גיבוי של העם, בלי מחנה מאחוריה.

יעקב ליצמן: זה אוסף של שקרים, הונאת בוחרים, רודפי דעת וחיבור של שונאים שמצאו דרך, פרצה חוקית, לנקום בשנוא נפשם, נתניהו, ללא כל דבר שמחבר ביניהם אידיאולוגית וערכית.

יעקב ליצמן: ממשלת בנט-לפיד-ליברמן זו ממשלה רפורמית שקוראת תיגר על כל הקדוש והיקר לעם היהודי לדורותיו: הפקרתם את השבת – תחבורה ציבורית בשבת, פגעתם בגיור הלכתי – גיור רפורמי, כשרות, החינוך החרדי, עולם התורה, הכותל, ערכי הדת ומסורת ישראל.

יעקב ליצמן: זו ממשלה שתוכננה בחטא, שנולדה בפשע של שנאה והסתה.

יעקב ליצמן: מי שנותן לרודף הדת והמסורת ליברמן להיות שר אוצר ויושב-ראש ועדת הכספים עושה צעד נואש ובזוי.

יעקב ליצמן: נפתלי בנט, את מה שאתה חושב על ליברמן אני יודע יותר טוב מאחרים.

יעקב ליצמן: לא אצטט כאן משיחות אישיות שלנו, רק אומר שהוא האחרון שהיית נותן לו לנהל בנק או חנות.

יעקב ליצמן: את מה שאמרת על שותפך החדש-ישן לפיד אמרת גם לאחרים בכל מקום: טעות חמורה שלא אחזור עליה לעולם.

יעקב ליצמן: אני מגלה לך, בנט, שאתה עומד לחזור על טעותך זו פעם נוספת, ולהתחרט עליה כפליים.

יעקב ליצמן: תרשום לך.

יעקב ליצמן: אבל הפעם לא תהיה סליחה.

יעקב ליצמן: חבריי חברי הכנסת, תראו, יש כאן משהו מדהים.

יעקב ליצמן: בעוד מפלגות קואליציית השיסוי וההחרמה סיכמו שלא להעלות נושאים בעייתיים ביניהן בגלל השעטנז האידיאולוגי שיש בהן, עם זאת, הן מצאו לנכון להסכים ביניהן על עקירת כל סממן יהודי ופגיעה בצביון היהודי של ישראל.

יעקב ליצמן: על זה אין להם ויכוח ומחלוקת.

יעקב ליצמן: בושה וחרפה.

יעקב ליצמן: קיבלנו הערות וגינויים על ההתקפות של הנציגות החרדית נגד הונאת המאה של בנט, ואני שואל אתכם: איפה הייתם, איפה הייתם אתם כשגידפו והסיתו נגד החרדים בצורה קשה ומכוערת ביותר?

יעקב ליצמן: אילו צביעות והתחסדות.

יעקב ליצמן: שנה שלמה של קורונה הכפישו, טינפו על החרדים, וכלום לא שמענו נגד.

יעקב ליצמן: מי שאמר: לזרוק את החרדים למזבלה, מתקבל בכבוד כשר האוצר ומקבל שליטה על המדינה, אבל אוי ואבוי אם מישהו אמר על בנט "רשע".

יעקב ליצמן: אוי, זו הסתה, והוא צריך להוריד את הכיפה.

יעקב ליצמן: בכל קואליציה שיהדות התורה הייתה שותפה בה הוצגנו, החרדים, כסחטנים, כשודדים שגוזלים את קופת המדינה לצורכיהם האישיים.

יעקב ליצמן: ואז מגיע מנסור עבאס ומראה לכולם איך מקבלים תקציבים בכפולות של מיליארדים; לא כמה מיליונים לתקציבים בסיסיים לחינוך חרדי ועולם התורה, אלא מיליארדים כאוות נפשו, והכול בסדר, אין הסתה ואין תקשורת שמתירה את דמם.

יעקב ליצמן: רק את החרדים תקפו.

יעקב ליצמן: מאותם עיתונאים ופוליטיקאים ששנים הציגו את החרדים כסחטנים אני דורש היום: תתנצלו.

יעקב ליצמן: הגיע הזמן.

יעקב ליצמן: יהדות התורה וגם ש"ס סירבו יחד, בגאון ובלי היסוס, לכל ההצעות הפוליטיות שהוצעו להן על מנת לעבור צד ולתמוך בקואליציית הרפורמית וההסתה.

יעקב ליצמן: עמדנו על עקרונותינו, שמרנו על הבטחותינו לבוחרינו, ללכת עם הימין ונתניהו, ואנו לא מתחרטים על כך לרגע.

יעקב ליצמן: ידוע מאמר חז"ל: "כל הנוטל עצה מן הזקנים אינו נכשל".

יעקב ליצמן: נמשיך לפעול תמיד כהוראת מועצת גדולי התורה, וניאבק בממשלה הרעה הזאת.

יעקב ליצמן: נעצור את מזימותיה נגד מסורת ישראל והצביון היהודי, חלילה.

יעקב ליצמן: אנו, הציבור החרדי, יודע להכיר טובה ויודע להבחין מי מנסה לרכוש אותנו בשקרים והבטחות שווא.

יעקב ליצמן: אנחנו צפויים למילים יפות, להבטחות, חנופה והרגעה: יהיה בסדר, ולא נפגע בכם.

יעקב מרגי: נא לסכם.

יעקב ליצמן: עוד דקה.

יעקב ליצמן: אנחנו לא מאמינים לך, בנט, וללפיד.

יעקב ליצמן: כפי ששיקרת ל-200,000 איש תשקר גם לנו היום.

יעקב ליצמן: מי ימנע ממך?

יעקב ליצמן: אנו רואים את הסכנה הקשה על עולם התורה והישיבות, על המשפחות החרדיות ברוכות הילדים, על עתיד קיום העם היהודי בארצו, ונעמוד יחד, יהדות התורה וש"ס, באחדות וכאיש אחד, בכל הכוח, על משמר קדושי ישראל.

יעקב ליצמן: אני רוצה לומר לך, מר בנט – אני מסיים: אתה לא השקרן הראשון.

יעקב ליצמן: קדם לך כבר בהיסטוריה רמאי גדול שהיתל, שיבש, שיקר והחליף דעות ושיטות עשרת מונים.

יעקב ליצמן: הוא גם ביקש לעקור את הכול.

יעקב ליצמן: אם לא ידעת, אני מגלה לך שהוא לא הצליח, ונצח ישראל לא ישקר.

יעקב ליצמן: תודה רבה.

יעקב מרגי: תודה רבה.

יעקב מרגי: חבר הכנסת יבגני סובה, ואחריו – חברת הכנסת מיכל וולדיגר.

יבגני סובה: יש לי תשע דקות, נכון?

יעקב מרגי: תקבל אותן במלואן.

יעקב מרגי: בבקשה, אדוני.

יבגני סובה: אדוני היושב-ראש, חבריי חברי הכנסת, קהל נכבד, זה נכון שזה אמור להיות משהו מרגש – טקס השבעת הממשלה – אבל אני רוצה להתחיל ממשהו קטן.

יבגני סובה: פעם, לפני 30, 40 שנה, לפני שהמציאו מדפסות, איך הסופרים כתבו?

יבגני סובה: הם, היו להם מכונות כתיבה, והיו שמים – איך זה נקרא, הנייר הכחול, נכון, שאתה מעתיק כמה?

יעקב מרגי: זה נייר קופי.

יבגני סובה: נייר קופי זה באנגלית.

יעקב מרגי: הספקנו לשכוח.

יבגני סובה: אני מנסה למצוא מילה עברית מתאימה, כי אנחנו בארץ ישראל, אז בוא תמצא לי משהו שמתאים לארץ הקודש.

יעקב מרגי: נייר פחם, איך שאתה רוצה.

יבגני סובה: היו כותבים במכונת כתיבה ואז מחלקים את זה.

יבגני סובה: יש לי תחושה שהיום הקואליציה היוצאת קיבלה את הנייר הזה, קופי, בשביל להגיד את הדברים ששמענו במשך כמה החודשים האחרונים, כשהם תקפו את האופוזיציה בזמן שהם בשלטון ומנסים להפיל את האחריות על האופוזיציה.

שלמה קרעי: כבר מכרתם את ארץ ישראל.

יבגני סובה: שלמה, בחייך, תן לי לסיים עשר דקות ואחר כך תגיד מה שאתה רוצה, כי אני יודע מה אתה הולך להגיד.

יעקב מרגי: הוא כבר לקח דקה בלי רשות.

יבגני סובה: תשמע, תשמע.

יבגני סובה: קודם כול, אני רוצה להגיד כמה דברים.

יבגני סובה: בכל זאת, זה מעמד חגיגי, יש פה אנשים שבאו לכנסת לשמעו חברי כנסת, נציגי העם.

יבגני סובה: מה הם רואים פה?

יבגני סובה: רואים פה הצגה מבישה, הצגה מבישה, כולל – אני אומר את זה בצער רב – הצגה מבישה של ראש הממשלה.

יבגני סובה: אדוני, ראש הממשלה בנימין נתניהו לא עוצר את החברים, לא עוצר את שלמה קרעי, לא עוצר את החברים מהליכוד כשהם עושים פה הצגות.

יבגני סובה: זאת התרבות הפוליטית?

יבגני סובה: שלמה, זה מה שאתה רוצה להעביר לילדים שלנו?

שלמה קרעי: זאת התרבות שלכם?

שלמה קרעי: מנדט שגנבתם – – –

יבגני סובה: כי אנחנו רוצים שהילדים שלנו יסתכלו על הנאומים פה וילמדו קצת להקשיב.

שלמה קרעי: זאת התרבות שלכם?

שלמה קרעי: מנדט שגנבתם – – –

יעקב מרגי: אם אתה תפנה אליו לשמוע, אני לא אוכל להשתיק אותו.

יעקב מרגי: חבר הכנסת קרעי, תודה.

יבגני סובה: לא, לא, לא, להפך.

יבגני סובה: אני מנהל איתו דו-שיח.

יעקב מרגי: על חשבונך, ואני לא אשתיק אותו.

יעקב מרגי: אין לי בעיה.

יבגני סובה: לא, לא.

יבגני סובה: אל תשתיק, אל תשתיק.

יבגני סובה: אני יודע גם להשתיק, אדוני.

יבגני סובה: אתה מכיר אותי טוב, אני יודע להשתיק אם אני רוצה.

יבגני סובה: תגידו, חברים, זאת התרבות הפוליטית שאתם מעבירים לדורות?

יבגני סובה: זאת התרבות הפוליטית שתיזכר פה, בכנסת העשרים-וארבע?

יבגני סובה: אני לא רוצה שהילדים שלי, אחרי שנים יראו אותנו פה ויגידו: אבא, אימא, איך אתם דיברתם פה במליאה?

יבגני סובה: ככה אתם דיברתם אחד על השני?

יבגני סובה: אני אפילו לא רוצה לחזור על המילים – צעקות, השמצות, קללות.

יבגני סובה: אדוני היושב-ראש, שיא הצביעות זה השימוש בתמונות של הנרצחים בפיגועי הטרור.

שלמה קרעי: אתה מדבר על שיח?

שלמה קרעי: תגיד לליברמן, הבוס שלך – – –

יבגני סובה: אני רוצה להזכיר לך, חבר הכנסת קרעי, שבשנת 2011 ראש הממשלה שלכם שחרר מחבלים – –

שלמה קרעי: אתה מדבר על רמת השיח?

שלמה קרעי: תתביישו לכם – – – מזבלה.

יבגני סובה: – – אז תפסיק כבר להטיף מוסר, ותפסיקו להשתמש בתמונות של נרצחי הפיגועים.

שלמה קרעי: – – –

יבגני סובה: זה דבר שהוא קדוש לכולנו.

יבגני סובה: תתביישו, שאתם עשיתם את זה.

יבגני סובה: זה דבר אחד.

שלמה קרעי: – – – סרטונים אנטישמיים נגד היהדות, נגד המסורת.

יבגני סובה: תן לי עכשיו להמשיך.

יבגני סובה: תן לי להמשיך, אחרת אני אצטרך את העזרה של יעקב מרגי.

שלמה קרעי: אתם מדברים על רמת השיח?

יבגני סובה: אני רוצה להגיד עוד משהו.

יבגני סובה: תגידו לי, נפתלי בנט ויאיר לפיד שחררו מחבלים?

יבגני סובה: אני שואל שאלה.

יבגני סובה: מי היה בשלטון ב-12 השנים האחרונות, נפתלי בנט ויאיר לפיד?

יבגני סובה: ואני לא חושב שהם זקוקים לסנגור בדמות חבר הכנסת יבגני סובה.

יבגני סובה: אבל מי שחרר מחבלים, תגיד לי, בעסקת שליט?

יבגני סובה: מי התנצל בפני הטורקים?

יבגני סובה: מי לא פינה את ח'אן אל-אחמר?

שלמה קרעי: למי מכרתם את הנגב?

שלמה קרעי: למי מכרתם את הביטחון?

יבגני סובה: אז אני אומר לכם, קודם כול תסתכלו מה עשיתם, ויותר נכון מה לא עשיתם, ב-12 השנים שאתם בשלטון.

יבגני סובה: אני רוצה להגיד עוד משפט: נכון, הממשלה הזאת היא ממשלה לא פשוטה.

יבגני סובה: אני אגלה לכם סוד: גם אישית לא נוח לי עם הממשלה הזאת.

יבגני סובה: לא חלמתי על הממשלה הזאת.

יבגני סובה: אבל הממשלה הזאת יותר טובה מממשלת השיתוק.

יבגני סובה: אתם הובלתם לדבר הזה שנתיים וחצי, בגלל גחמות אישיות – –

שלמה קרעי: אתם גרמתם לשיתוק.

שלמה קרעי: אתם.

שלמה קרעי: אתם.

יבגני סובה: – – של בן אדם אחד שעומד למשפט אנחנו לא הצלחנו להקים קואליציה יציבה.

שלמה קרעי: לפני שנתיים אתם החרמתם ממשלת ימין.

יבגני סובה: אנחנו יודעים את כל הסודות.

יבגני סובה: יעברו חודשים, אולי שנים, ויחשפו את כל הדברים שהיו במשא ומתן הקואליציוני ומה בדיוק דרשו נציגי ראש הממשלה היוצא.

יבגני סובה: אני יודע שהממשלה הזאת לא פשוטה, ולכן עכשיו אני קורא לחבריי מהקואליציה, לכל אחד מחבריי בקואליציה: הממשלה הזאת לא תחזיק אם אתם לא תבינו שטובת המדינה מעל הכול, לא טובתכם האישית, לא האגו האישי.

יבגני סובה: הדבר הכי חשוב זה לשים את האגו בצד ולהבין שזה הזמן לתקן – לתקן הרבה דברים שנעשו בשנים האחרונות.

יבגני סובה: אני לא פעם נאמתי ועמדתי כאן על הדוכן וסיפרתי סיפורים רבים.

יבגני סובה: אני עליתי לישראל לפני 24 שנים.

יבגני סובה: אני לא זוכר שיסוע כזה, לא זוכר פילוג כזה.

יבגני סובה: אני לא זוכר שבא שר ואומר שזאת ממשלת החזירים והגויים.

יבגני סובה: לא זוכר דבר כזה בחיים, לא זוכר, ותאמינו לי – –

שלמה קרעי: – – –

יבגני סובה: – – הייתי פרשן פוליטי 16 שנה.

יעקב מרגי: חבר הכנסת קרעי.

יעקב מרגי: בבקשה, אדוני.

יבגני סובה: 16 שנה הייתי פרשן פוליטי בבית הזה, סיקרתי פה הרבה כנסות.

יבגני סובה: לא זכורים לי ביטויים מסוג זה.

יעקב מרגי: אמרו ונאמרו, וחבל שנאמרו.

יבגני סובה: אוה, תודה רבה, אדוני היושב-ראש, לפחות אתה מבין את זה.

יעקב מרגי: אמרו גם קודם, וחבל שנאמרו קודם, חבל שנאמרים היום.

יבגני סובה: אני אומר, לא זכור לי דבר כזה שהיה בבית הזה.

יבגני סובה: אני חושב שאחד הלקחים של הממשלה החדשה – מה שחייבים לתקן זה קודם כול להרגיע את הרוחות, וגם, אם צריך, להעניש על הדברים האלה.

יבגני סובה: מה זה הדבר הזה "נוכל"?

יבגני סובה: ככה אתם קוראים לראש הממשלה שלכם, נוכל?

יבגני סובה: מה זה נוכל?

יבגני סובה: מה זה נוכל?

שלמה קרעי: זאת – – – זאת – – –

יבגני סובה: לקרוא לראש ממשלה נוכל?

יבגני סובה: למה?

יבגני סובה: בגלל שהוא ניסה להרכיב קואליציה בשביל שלא יהיו בחירות?

שלמה קרעי: – – – נוכל.

דוד אמסלם: מה זה המילה "נוכל"?

דוד אמסלם: לא הבנתי.

יבגני סובה: אדוני היושב-ראש, יש פה אנשים שיודעים יותר ממני את השפה העברית, אז תסתכלו מה המשמעות של המילה "נוכל" – זה מישהו שמתפרנס מרמאות ועקיצה.

יבגני סובה: אני לא חושב שנפתלי בנט מתפרנס מזה.

יעקב מרגי: – – –

יבגני סובה: אם אני מדליק אותם, שימשיכו, אבל לא משנה.

שלמה קרעי: – – – זה בדיוק מה שבנט עושה – הוא מתפרנס – – – הוא גנב את הבוחר שלו – – –

יבגני סובה: הדבר החשוב שהממשלה הבאה, שהיא הממשלה שתושבע היום, תצטרך לעשות, זה קודם כול להרגיע את הרוחות.

יבגני סובה: לא ייתכן שאם אתה נגד ראש הממשלה אתה בוגד, שאם אתה חושב שצריך לנהל אחרת אתה בוגד.

יבגני סובה: תגידו לי, אתם השתגעתם?

יבגני סובה: לאנשים שנלחמו שנים על המדינה הזאת אתם קוראים בוגדים?

יבגני סובה: תירגעו.

יבגני סובה: תירגעו.

יבגני סובה: והקטע הזה שאתם אומרים שזו ממשלת שמאל – מה קשור שמאל?

יבגני סובה: אנחנו עשינו משהו שאתם יכולים להגיד שזו ממשלת שמאל?

יבגני סובה: אני מבקש מכם שתשפטו את הממשלה הזאת במבחן התוצאה.

יבגני סובה: והדבר הכי חשוב: יש הרבה אתגרים כלכליים שאנחנו נצטרך להתמודד איתם.

יבגני סובה: שאלו לפני כמה שבועות את ראש הממשלה היוצא מהו הגירעון של המדינה.

יבגני סובה: על כמה עומד גירעון המדינה?

יבגני סובה: מה אמר ראש הממשלה?

יבגני סובה: אני לא זוכר.

יבגני סובה: אתה היית שר האוצר, אתה ראש הממשלה.

יבגני סובה: אתה לא יודע שגירעון המדינה עומד על 160 מיליארד שקל ויש לנו חוב של כמעט טריליון?

יבגני סובה: תחלק – שלמה, אתה דוקטור, נכון?

יבגני סובה: אתה יודע מתמטיקה.

יבגני סובה: תחלק טריליון שקל ל-9 מיליון – אתה תגיע לכך שכל בן אדם חייב חוב של למעלה מ-110,000 שקלים.

יעקב מרגי: הוא גם אמר שהוא משאיר כלכלה חזקה.

יבגני סובה: 110,000 שקלים זה החוב של כל בן אדם, כולל התינוקות.

יעקב מרגי: אתה מסבך את שר האוצר הבא.

יעקב מרגי: תן לו, תשחרר לו שוליים.

יעקב מרגי: מה אתה חונק אותו?

שלמה קרעי: עדיין, יחס החוב–אוצר של מדינת ישראל הוא כמעט – – –

יבגני סובה: אדוני, יש לי עוד דקה וחצי.

יעקב מרגי: נא לא להפריע, חבר הכנסת קרעי.

יבגני סובה: עכשיו תרגיע אותו.

יבגני סובה: תודה רבה.

יעקב מרגי: מרגע זה.

יעקב מרגי: תודה שנתת לי את הרשות.

יבגני סובה: תן לי דקה וחצי, דקה וחצי סיפור אישי, ואני רוצה לסיים את הנאום שלי.

שלמה קרעי: אולי יש לו מילה טובה גם לליברמן.

יעקב מרגי: תודה.

יעקב מרגי: תודה, קרעי.

יעקב מרגי: חבר הכנסת קרעי, תשמור על – – –

שלמה קרעי: – – – על השיח הנעים שלו.

יבגני סובה: בוא תשמע, בוא.

יבגני סובה: אני לא אשתיק אותך בכוח.

יבגני סובה: תשמע סיפור.

יבגני סובה: הרי זה לא סוד שבנותיי לומדות במסגרת דתית, בבית ספר שובו בפתח תקווה.

יבגני סובה: לפני שבוע וחצי אני התבקשתי על ידי הנהלת שובו – וזה כבוד גדול, זכיתי – לייצג את ההורים בטקס מסיבת הקריאה, שקוראים את הסידור והילדים על הבמה.

יבגני סובה: ממש נהניתי מההצגה המופלאה.

יבגני סובה: בהזדמנות זו אני רוצה להודות להנהלת בית ספר שובו בפתח תקווה ובכלל, לכל הרשת.

יעקב מרגי: כל הרשת.

יבגני סובה: כן, כל הרשת.

יבגני סובה: זו רשת מצוינת, לדעתי.

יבגני סובה: אגב, שם מכיתה א' לומדים את מקצועות הליבה – מתמטיקה, אנגלית, מחשבים, כל המקצועות שאני מאוד רוצה שגם המגזר החרדי ילמד, כל המקצועות האלה.

יבגני סובה: ואז אני עליתי על הבמה ודיברתי מהלב, כמו שאני מדבר עכשיו; אני לא מדבר פה מנייר, כמעט לא כתוב לי פה כלום.

יבגני סובה: ואז אמרתי: אתם יודעים למה אני נותן ציון גבוה לבית הספר שובו?

יבגני סובה: כי יש שם כבוד הדדי.

יבגני סובה: כי כל בן אדם במסגרת, מהמאבטח שפוגש את הילדים שלנו בבוקר עד מנהלת בית הספר – שעברה עליה שנה קשה מאוד, ואני לא ארחיב פה בעניין – הם נותנים את הכבוד לכל ילד באשר הוא, וזה לא משנה.

יבגני סובה: אני מבקש מכם, מכל האנשים בבית הזה: תנו כבוד, אם זה לח"כ פשוט ואם זה כמובן לראש הממשלה, שמקבל הערב את אמון הבית הזה.

יבגני סובה: הוא מקבל 61, הוא מקבל את אמון הבית הזה, הוא מקבל את אמון הציבור, אז אני מבקש מכם לכבד את הממשלה שמקבלת את אמון הכנסת ואמון העם.

יבגני סובה: 61 חברי כנסת ייתנו אמון – –

יעקב מרגי: תודה.

יעקב מרגי: בנימה חיובית זו, נא לסיים.

יבגני סובה: – – ולכן יש לכבד את הממשלה הזאת, ונדבר במבחן המעשים.

יבגני סובה: תודה רבה.

יעקב מרגי: תודה.

יעקב מרגי: חברת הכנסת מיכל וולדיגר, את לא רוצה?

יעקב מרגי: בבקשה.

יעקב מרגי: בבקשה, גברתי, עד שלוש דקות לרשותך.

מיכל מרים וולדיגר: תודה.

מיכל מרים וולדיגר: אדוני היושב-ראש, חבריי חברי הכנסת, אנחנו הולכים היום לאופוזיציה עם גב זקוף.

מיכל מרים וולדיגר: הרבה שאלו אותנו למה לא נכנסנו.

מיכל מרים וולדיגר: היו לנו הצעות לשלושה שרים: שר לעניין כלום, שר לענייני כל, ושר לענייני לום.

מיכל מרים וולדיגר: לא בכדי ראש הממשלה המיועד לא יושב פה, כי הוא יודע שאנחנו, הציונות הדתית, מציגים תקווה, מציגים דרך; שמאז ומעולם הציונות הדתית הייתה המצפן, העוצמה ועמוד השדרה של הממשלה, וכשהציונות הדתית לא הייתה הממשלה הייתה נטולת עמוד שדרה.

יעקב מרגי: חבר הכנסת רומן.

מיכל מרים וולדיגר: בנט ולפיד, בלי עמוד שדרה ערכי, חותמים על ברית הזוגיות, על תחבורה ציבורית ועסקים בשבת, על הרס הרבנות.

מיכל מרים וולדיגר: בנט ולפיד, בלעדינו, בלי עמוד שדרה לאומי, דוהרים לכיוון מדינה פלסטינית בנגב, מתעלמים מההתיישבות הצעירה, ובשיא האופל ובשיא החושך חותמים גם על 53 מיליארד שקלים לתומכי טרור.

מיכל מרים וולדיגר: הדיל איתכם, נפתלי בנט וסיעת ימינה, היה: תמכרו את הנשמה שלכם, תיכנסו פנימה, תקבלו ג'וב, תקבלו ראשות ממשלה, תהיו בפנים ותוותרו על הערכים שלכם ועל כל מה שבאתם להילחם עליו.

מיכל מרים וולדיגר: אז כן, אנחנו הולכים בראש מורם לאופוזיציה, ואני כאן כדי לומר: אויבי ישראל בוחנים, בוחנים אותנו.

מיכל מרים וולדיגר: החודשים האחרונים היו סוערים אל מול חמאס והג'יהאד בעזה ואל מול פורעים מבית.

מיכל מרים וולדיגר: אני מקווה ומאחלת שלא נגיע לימים של חולשה, הבלגה, הכלה וכל מיני מילים גדולות שמסתירות היעדר מצפן.

מיכל מרים וולדיגר: בסיום דבריי אני רוצה להודות לכותב הנאום שלי, לראש הממשלה המיועד נפתלי בנט.

מיכל מרים וולדיגר: כן, כן, השתמשתי בנאום שלו מהשבעת הממשלה השלושים-וחמש.

מיכל מרים וולדיגר: אלה המילים שלך, נפתלי – –

יעקב מרגי: זה ייכנס בשלושת רבעי דקה?

מיכל מרים וולדיגר: – – כמעט כמעט כולן.

מיכל מרים וולדיגר: תודה.

יעקב מרגי: זהו?

יעקב מרגי: קצר.

יעקב מרגי: תודה רבה לך.

יעקב מרגי: חבר הכנסת אחמד טיבי, בבקשה, אדוני.

שלמה קרעי: רשת ההגנה של הממשלה החדשה.

שלמה קרעי: יש הגדרה לרשת הגנה?

יעקב מרגי: רצועת הביטחון.

שלמה קרעי: זו קו-פוזיציה.

יעקב מרגי: בבקשה, אדוני, עד שלוש דקות לרשותך, וקיבלת עוד רבע דקה מוולדיגר.

אחמד טיבי: תודה רבה.

אחמד טיבי: יש משהו טוב שמתרחש היום, והוא הזזתו של בנימין נתניהו מהשלטון אחרי תקופה ארוכה של שיסוי והפצת שנאה כלפי האחר, בעיקר כלפי הציבור הערבי.

שלמה קרעי: אבל גם הממשלה החדשה – – –

אחמד טיבי: אני מגיע גם אליכם.

אחמד טיבי: סתנא שוויה.

יעקב מרגי: תאמין לי, לא צריך לאתגר את אחמד טיבי, וחבל שאתה נותן לו עוד זמן – איך אתה קורא לזה?

יעקב מרגי: זמן פציעות.

יעקב מרגי: בבקשה, אדוני.

אחמד טיבי: אבל האלטרנטיבה היא ימנית, לעיתים ימנית יותר.

אחמד טיבי: שמעתי את ראש הממשלה המיועד, והוא דיבר על חיזוק ההתנחלויות בכל מקום בארץ ישראל, כך הוא אומר.

אחמד טיבי: הוא דיבר על הסדרה והחזרת משילות לנגב.

אחמד טיבי: כל תושב ערבי בנגב יודע מה הכוונה.

שלמה קרעי: כלאם פאדי.

אחמד טיבי: זה לרכז את הערבים הבדואים ביישובים – ובנט אמר את זה – כי הם מפוזרים.

אחמד טיבי: זו יכולה להיות תוכנית פראוור, תוכנית גולדנברג, שכל הציבור הערבי בנגב ובארץ יצא להפגין נגד התוכניות האלה.

אחמד טיבי: אני ציפיתי שראש הממשלה המיועד בנט יגיד: אני רוצה לפתוח דף חדש עם הציבור הערבי, אני רוצה להביא חוק-יסוד: שוויון.

אחמד טיבי: האמת היא שלא ממש ציפיתי, כי אני מכיר את האידיאולוגיה, מכיר את השקפת החיים, אבל ציפיתי.

אחמד טיבי: למה?

אחמד טיבי: כי הוא נהיה ראש ממשלה בזכות קולות של ערבים.

יעקב מרגי: מה, אתה לא סומך על מנסור עבאס שהוא ידאג לזה?

אחמד טיבי: הממשלה הזאת היא ממשלה שאסור היה לתמוך בה, וקווי היסוד שלה הם בעייתיים ביותר.

אחמד טיבי: אין בה הקפאה של חוק קמיניץ, יש בה המשך של מה שהשגנו מניסנקורן.

שלמה קרעי: יש בה – – –

אחמד טיבי: אין בה הפסקת הריסות בנגב.

אחמד טיבי: נהפוך הוא, יש בה איזה פרצה בכיוון הזה.

אחמד טיבי: אני מודאג מאוד מיום שלישי, מוחרתיים, ממה שקרוי "מצעד הדגלים" בבאב אל-עמוד.

אחמד טיבי: אני מאוד מודאג מהאפשרות של פינוי שייח' ג'ראח, מהמשך הריסות הבתים, ולכן – –

יעקב מרגי: נא לסכם.

אחמד טיבי: – – לומר "שינוי" – זו מילה גדולה.

אחמד טיבי: השינוי היחידי המבורך שאני רואה, כפי שאמרתי, זה הזזת בנימין נתניהו.

אחמד טיבי: ולמה?

אחמד טיבי: אני אסיים במשהו אישי, אדוני היושב-ראש.

אחמד טיבי: 20 שנה – חבל שהוא לא פה – 20 שנה בנימין נתניהו עם דף מסרים וסיסמה שיש בה הסתה: או ביבי או טיבי.

אחמד טיבי: חבל שהוא לא פה, כי כנראה התשובה תתקבל היום – אחד מאיתנו יישאר בתפקידו.

אחמד טיבי: תודה רבה.

יעקב מרגי: תודה רבה, אדוני.

יעקב מרגי: לפני שאני אזמין את הדובר הבא, יועז הנדל, יבגני סובה התעקש לומר נייר קופי בעברית, אז שלחו לי צופים ומאזינים אדוקים: נייר העתקה.

יעקב מרגי: התקשינו להיזכר בנייר הזה – הקצב של הקדמה.

יעקב מרגי: מי שהשתמש הרבה בנייר קופי ולכלך אצבעות, אז זה נייר העתקה.

יעקב מרגי: חבר הכנסת יועז הנדל, בבקשה, אדוני.

שלמה קרעי: אל תהיה מודאג מבנט, כל הדיבורים שלו זה כלאם פאדי.

יעקב מרגי: עד שלוש דקות לרשותך.

יעקב מרגי: בבקשה, אדוני.

יעקב מרגי: קרעי, אף אחד מהליכוד לא מחליף אותך?

עאידה תומא סלימאן: – – – נתניהו לא לימד אותך שגם בדברים – – –

יעקב מרגי: תודה.

יעקב מרגי: נא לא להפריע.

שלמה קרעי: – – – זה בדרך.

יעקב מרגי: קרעי, תודה.

יעקב מרגי: אתה דוחה בקריאות הביניים את זמן ההשבעה של הממשלה.

יעקב מרגי: בבקשה, אדוני.

יועז הנדל: "למדני את השיר הפשוט של הלחם", כתבה רחל שפירא.

יעקב מרגי: קיבלת עוד דקה.

יועז הנדל: זה תפקידה של ממשלה האחדות, שאני נרגש להיות חלק ממנה.

יועז הנדל: אחרי שנתיים של כאוס פוליטי, מה שנדרש הוא פשטות, ממשלה מתפקדת שבין חלקיה יש אמון, יחסים הוגנים – כן, זה אפשרי – שתפקידה לאחד את חלקי העם ולא – – –

שלמה קרעי: יש את ההצבעה לשופטים ולדיינים, הם עוברים מחשאית לגלויה – מה זה אמון, חבל על הזמן.

יועז הנדל: קרעי, אני יודע שאתם עשיתם הרבה: סיפחתם את כל יהודה ושומרון, פיתחתם את הכלכלה, שתלתם – – –

שלמה קרעי: – – –

יעקב מרגי: חבר הכנסת קרעי, אל תזמין.

יעקב מרגי: שמע, אני נותן לך עצות.

יעקב מרגי: בבקשה, אדוני.

יועז הנדל: תפקידה לאחד בין חלקי העם, קרעי, ממשלה שבה תמיד הלאומי גובר על האישי.

יועז הנדל: זה קורה, זה יכול לקרות.

יועז הנדל: נכון, אין פשטות בחיבורים פוליטיים בין אנשי מרצ והעבודה לאנשי ימין כמונו.

יועז הנדל: אין פשטות בקידום מנהיגות של ערביי ישראל, שבפעם הראשונה מעיזה להתנתק מהבדלנות ההיסטורית של המשותפת ולהתחבר.

יועז הנדל: את הפשטות תמצאו בצורך – בצורך של אזרחי ישראל לענייניות, לחינוך, דיור, בריאות, תשתיות תקשורת מתקדמות ועוד.

יועז הנדל: "השיר הפשוט של הלחם" נמצא מחוץ למליאה הזאת, בנורמליות של החיים – אנשי שמאל וימין שמשרתים יחד ונלחמים למען המדינה, מתחתנים יחד, מגדלים ילדים; יהודים וערבים שלא מוכנים לקבל מנהיגות שמרחיקה אותם; חרדים שרוצים תשתיות תקשורת בדיוק כמו כולם, תשתיות אחרות בדיוק כמו כולם, וכשיש אסון הם רוצים חקירה והפקת לקחים – –

שלמה קרעי: במזוודה – – –

יעקב מרגי: שר התקשורת לשעבר, כיו"ר ועדת הכלכלה אני אומר לך שהיום התפרסם שכפר חיטים – זוכר?

יעקב מרגי: פחדנו שמקומות קטנים לא יחוברו.

יועז הנדל: אני יודע, אני שמח שזה קרה.

יעקב מרגי: כפר חיטים חובר.

יועז הנדל: אני שמח, אני שמח, זה תהליך מבורך.

שלמה קרעי: – – – גם תחברו להם תקשורת – – –

יועז הנדל: – – כי חייהם לא פחות חשובים, קרעי, מחייו של אף אזרח אחר, למרות שאתה התנגדת לוועדת חקירה; ממשלה שלא תייצר כותרות כל היום אלא שעמום, תשעמם את האזרחים, כי השרים יעבדו, רחמנא ליצלן, במשרדים שלהם ויתעסקו בלממש את המשימות שלהם.

יועז הנדל: זה יכול לקרות.

יועז הנדל: ממשלה ציונית ששריה ויועציה רואים בשירות המדינה בצבא או בשירות הלאומי אידיאל; ממשלה שמאמינה בהתיישבות, קליטת עלייה, הפרחת השממה – משימות שלא נס ליחן; ממשלה שדואגת למשילות, שלא ייקח 45 דקות להגיע לאזרחים שמתקשרים כי יש פורעים מחוץ לביתם; ממשלה שלא תיתן יד לקיומן של אוטונומיות במדינת ישראל.

שלמה קרעי: – – – ועדת הפנים והנגב למנסור עבאס.

יועז הנדל: ממשלה שתשים חוסם עורקים לתהליך המדמם של ההתפוררות – – –

יעקב מרגי: פעם ראשונה שאני מבקש מבן אדם להתעייף.

יעקב מרגי: תפסיק.

יעקב מרגי: בבקשה.

יועז הנדל: אתה גורם לי לחזור על משפטים.

יועז הנדל: ממשלה שתשים חוסם עורקים על התהליך המדמם של ההתפוררות הפנימית בחברה הישראלית, כי אין לעם היהודי בית אחר; ממשלה של פשטות במנהיגות, דוגמה אישית, צניעות, ממלכתיות, שפה ראויה, חבריי, ובעיקר ממשלה עם תחושת אחריות אין-סופית לנס הגדול שנקרא מדינת ישראל.

יועז הנדל: לסיום, אני פונה מכאן לחבריי באופוזיציה: אנחנו נהיה גם שליחים שלכם, למרות הצעקות.

יעקב מרגי: נא לסכם.

יועז הנדל: תודה לנתניהו על הטוב שעשה בתקופה שלו.

יועז הנדל: אני מאחל לו חיים שלווים, לו ולמשפחתו, חיים שלווים בהמשך.

יועז הנדל: לחברי ראש הממשלה המיועד נפתלי בנט, עלה והצלח, אני משוכנע ביכולותיך.

יועז הנדל: יאיר לפיד, ראש הממשלה החליפי, שגילה מנהיגות, בני גנץ, שספג קיתונות של ביקורת ונוכלות ורמאות, אבל לא ויתר לרגע על המצפן, וכמובן לגדעון סער, שהוביל במו ידיו לתקווה חדשה – הם ושאר השותפים ראויים לתפילה שכתב סבו של הנשיא המיועד הרצוג ונאמרת מדי שבת בבתי הכנסת הציוניים: "אבינו שבשמיים, צור ישראל וגואלו, ברך את מדינת ישראל, ראשית צמיחת גאולתנו.

יועז הנדל: הגן עליה באברת חסדך, ופרוס עליה סוכת שלומך, ושלח אורך ואמיתך לראשיה, שריה ויועציה, ותקנם בעצה טובה מלפניך.

יועז הנדל: חזק את ידי מגיני ארץ קודשנו, והנחילם אלוהינו ישועה ועטרת ניצחון תעטרם, ונתת שלום בארץ, ושמחת עולם ליושביה.

יועז הנדל: "

יעקב מרגי: תודה רבה.

יעקב מרגי: אני ממתין, אני ממתין בשקיקה לנאום סן רמו של חבר הכנסת צבי האוזר.

יעקב מרגי: בבקשה.

שלמה קרעי: – – –

יעקב מרגי: חברת הכנסת ג'ידא רינאוי זועבי, בתקווה שלא שיבשתי את השם.

שלמה קרעי: קודם כול, יועז – – – את הברכה שלך.

שלמה קרעי: המדינה באמת תהיה זקוקה להמון תפילות – – –

יעקב מרגי: קרעי, לג'ידא אתה לא מפריע.

יעקב מרגי: בבקשה, עד שלוש דקות לרשותך.

ג'ידא רינאוי-זועבי: תודה רבה.

ג'ידא רינאוי-זועבי: יושב-ראש הישיבה, חברות וחברי הכנסת הנכבדים, לפני שבועיים, בנאום הבכורה שלי, אמרתי שאני עומדת מעל דוכן זה ביראת כבוד – יראת כבוד כלפי התפקיד וכלפי השליחות של להיות חברת כנסת.

ג'ידא רינאוי-זועבי: יראת הכבוד וכובד האחריות רק מתעצמים.

ג'ידא רינאוי-זועבי: הממשלה הזאת מבשרת שינוי חשוב מאוד, שינוי לא רק מבחינה פוליטית או מפלגתית, אלא בעצם האמירה שלה – האמירה של מי שייך לכאן, מי זכאי ומי זכאית לקחת חלק בקבלת ההחלטות.

ג'ידא רינאוי-זועבי: לפני כמה שנים נאמר לנו שערבים נוהרים לקלפיות.

ג'ידא רינאוי-זועבי: היום אני שמחה להגיד שערבים נוהרים לשותפות פוליטית אמיתית.

ג'ידא רינאוי-זועבי: אני לא נאיבית.

ג'ידא רינאוי-זועבי: אני יודעת שיש אנשים שחושבים, שחוששים לראות אישה ערבייה כמוני כאן.

ג'ידא רינאוי-זועבי: אני יודעת שיש מי שאפילו נמצא במשכן הזה שרואה בנו גיס חמישי.

ג'ידא רינאוי-זועבי: הרי מאז קום המדינה יש קבוצות שלמות בחברה הישראלית המסתכלות עלינו אך ורק דרך הפריזמה הביטחונית.

ג'ידא רינאוי-זועבי: אבל באתי היום להגיד לכם שקם דור חדש בציבוריות הערבית, המתעקש לפתוח כל דלת כדי להיכנס, בין שזו דלת במערכת הבריאות ובין שזה במגזר העסקי או זה האקדמי, וכן, גם הדלת הפוליטית.

ג'ידא רינאוי-זועבי: אתם תראו שלבסוף אנחנו גם נלמד לחיות ביחד חיים משותפים אמיתיים.

ג'ידא רינאוי-זועבי: זה מתחיל כאן, בשותפות פוליטית אמיצה – שותפות לא פשוטה, בוודאי, עם חילוקי דעות מהותיים, מדיניים, פוליטיים, כלכליים, אבל זו שותפות כנה ומכבדת.

שלמה קרעי: מה עם חיילי צה"ל?

יעקב מרגי: הבטחת שאתה לא מפריע.

ג'ידא רינאוי-זועבי: דווקא עכשיו, אחרי החודש הקשה שכל המדינה עברה, ממשלת השינוי תראה שאפשר אחרת.

ג'ידא רינאוי-זועבי: נעבוד יחד, נתווכח יחד, נחוקק יחד, נבצע יחד ונלמד להכיר על אמת אחד את השני.

ג'ידא רינאוי-זועבי: אני מסתכלת על הרכב ממשלת השינוי ורואה עוד שינוי: ייצוג משמעותי חסר תקדים של נשים בעמדות מפתח – שרות, ראשות ועדה וסגניות יושב-ראש הכנסת.

ג'ידא רינאוי-זועבי: זו תחילתה של מהפכה.

ג'ידא רינאוי-זועבי: האחריות שעל כתפיי היא גם על כל מי ששוהה במשכן הזה יחד איתי.

ג'ידא רינאוי-זועבי: אני רוצה להגיד לכם משהו אישי: אני נכנסתי לכנסת וכולי שמחה – –

יעקב מרגי: נא לסכם.

ג'ידא רינאוי-זועבי: תכף אסיים.

ג'ידא רינאוי-זועבי: – – השמחה הכי בסיסית.

ג'ידא רינאוי-זועבי: ואני מסתכלת על מה שקורה בדיונים במליאה ובוועדות, ופשוט הבטן מתכווצת בבושה משיחות שהן שיחות שהן לא מכבדות את המשכן הזה.

ג'ידא רינאוי-זועבי: המילה "ממלכתיות" היא מילה חשובה במשכן הזה.

שלמה קרעי: תראי מה עשתה ממשלת – – – תמר זנדברג בהשוואה – – –

יעקב מרגי: תודה.

יעקב מרגי: תודה רבה.

ג'ידא רינאוי-זועבי: שנתיים של סחרור פוליטי – –

יעקב מרגי: נא לסכם.

ג'ידא רינאוי-זועבי: אני מסיימת.

ג'ידא רינאוי-זועבי: – – שהגיעו בעקבות עשור של זלזול בנורמות הדמוקרטיות, של אובדן של כל זכר של ממלכתיות, של שיח מפלג מלא בשנאה וגזענות.

ג'ידא רינאוי-זועבי: זה חייב להיפסק.

ג'ידא רינאוי-זועבי: זה חייב להשתנות.

ג'ידא רינאוי-זועבי: שיח האלימות, השיסוע, ההדרה ומדיניות הדה-לגיטימציה חייבים להסתיים.

ג'ידא רינאוי-זועבי: אני רוצה לסיים בדברים אופטימיים.

ג'ידא רינאוי-זועבי: אני מאמינה בשיטה הדמוקרטית, ואני אומרת שאין לי את הפריבילגיה אלא להיות אופטימית.

ג'ידא רינאוי-זועבי: בשבועיים האחרונים, לאורך תהליך הרכבת הקואליציה, הראינו שאפשר אחרת.

ג'ידא רינאוי-זועבי: ימנים ושמאלנים, יהודים וערבים, ניהלנו יחד משא ומתן מורכב – –

יעקב מרגי: תודה רבה.

ג'ידא רינאוי-זועבי: – – בצורה ממלכתית ומכבדת אבל בדרכי נועם.

ג'ידא רינאוי-זועבי: אם נשמור על אופן השיח הזה בארבע השנים הבאות – נביא את השינוי.

ג'ידא רינאוי-זועבי: בנג'אח.

ג'ידא רינאוי-זועבי: בנג'אח זה בהצלחה בערבית.

יעקב מרגי: תודה.

יעקב מרגי: מי אמר שאי-אפשר לשמוע בבית הזה נאומים אופטימיים.

יעקב מרגי: בבקשה, גברתי.

ג'ידא רינאוי-זועבי: תודה.

יעקב מרגי: חבר הכנסת יוראי להב הרצנו, בבקשה, אדוני.

שלמה קרעי: חיילי צה"ל, חברת הכנסת, גם עליהם תשמרו או שתשלחו אותם להאג?

יעקב מרגי: עד שלוש דקות לרשותך.

יעקב מרגי: בבקשה, אדוני.

קריאה: – – –

יוראי להב-הרצנו: אדוני היושב-ראש, כנסת נכבדה, אני מתרגש.

יוראי להב-הרצנו: אני מתרגש להצביע היום בעד הממשלה, כי יותר מכול זו הצבעה בעד פוליטיקה של תקווה, פוליטיקה שיש בה עתיד.

יוראי להב-הרצנו: היום יותר מתמיד אני גאה להיות חבר וחלק מיש עתיד בראשות יאיר לפיד, להיות חלק מקבוצה נחושה של אנשים שלפני תשע שנים יצאה לדרך כדי לשנות את המדינה, כדי לתקן את הפוליטיקה, כדי לוודא שאנשים צעירים כמוני לא יצטרכו לשאול את עצמם שאלות קשות, מכאיבות ונוקבות לגבי עתידם, לגבי עתידנו כאן, בארץ הזאת, במדינת ישראל.

יוראי להב-הרצנו: כי מגיעה לנו ממשלה שתעבוד בשבילנו – ממשלה טובה יותר.

יוראי להב-הרצנו: המסע הזה, שעדיין לא הסתיים, כלל עליות, אבל גם לא מעט מורדות.

יוראי להב-הרצנו: אבל לא ויתרנו.

יוראי להב-הרצנו: פעם אחר פעם אחר פעם החזקנו שלטים, חילקנו פליירים, עמדנו על גשרים, הפגנו בכיכרות, דיברו עם כל מתלבט ומתלבטת שפגשנו.

יוראי להב-הרצנו: הפכנו כל אבן אפשרית כדי להחליף את השלטון וכדי לשנות את המדינה.

יוראי להב-הרצנו: הנשיא אובאמה אמר: קול אחד יכול לשנות חדר.

יוראי להב-הרצנו: אם הוא יכול לשנות חדר – הוא יכול לשנות עיר, אם הוא יכול לשנות עיר – הוא יכול לשנות מדינה.

יוראי להב-הרצנו: קול של בן אדם אחד יכול לשנות את העולם.

יוראי להב-הרצנו: ראשי המטות המדהימים שלנו, צעירי יש עתיד וכל אלפי הפעילים של יש עתיד, אתם ההוכחה הניצחת שקבוצה נחושה מספיק של אנשים יכולה לשנות את המדינה, את העולם כולו.

יוראי להב-הרצנו: אני גאה להיות חלק מכם.

יוראי להב-הרצנו: ההישג הזה, ההישג ההיסטורי הזה, רשום על שמכם.

יוראי להב-הרצנו: אני מתרגש וגאה להצביע היום בעד הממשלה – בעד איחוי הקרעים בין חלקי החברה בישראל; בעד ממשלה שתשרת את כלל אזרחי ישראל, את אלו שבחרו בה ואת אלו שלא; בעד ממשלה שתשקם את הכלכלה הישראלית ותחזק את מערכות הבריאות, החינוך והרווחה שלנו, תיאבק במשבר האקלים, תגן על הסביבה, תדאג לאנשים עם צרכים מיוחדים; ממשלה שתיאבק בשחיתות השלטונית היכן שהיא מרימה את ראשה המכוער; בעד התמקדות במכנה המשותף הרחב ביותר, במה שמאחד בינינו, ולא במה שמפריד; ממשלה שתרגיע את הרוחות, בעד שינוי השיח, בעד חילופי שלטון דמוקרטיים במדינת ישראל ולמען עתיד טוב יותר.

יוראי להב-הרצנו: שתהיה לנו הרבה הצלחה.

יוראי להב-הרצנו: תודה לך.

יעקב מרגי: תודה רבה לך, גם על עמידה בלוחות הזמנים.

יעקב מרגי: חבר הכנסת מיקי מכלוף זוהר, בבקשה, אדוני.

יעקב מרגי: כשהוא יגיע יעמדו לרשותו עד שלוש דקות.

יעקב מרגי: אין משוא פנים בקואליציה–אופוזיציה.

יעקב מרגי: בבקשה, אדוני.

מכלוף מיקי זוהר: אדוני היושב-ראש, ראש הממשלה אינו נמצא כאן, אבל חבריי חברות וחברי הכנסת, אנחנו נמצאים כאן היום באירוע השבעת הממשלה החדשה, וצריך לומר את האמת: מדובר בממשלת הונאה.

מכלוף מיקי זוהר: זו ממשלה של מין בשאינו מינו, ובאמת שאני לא זוכר מתי הושבעה כאן ממשלה עם כל כך מעט לגיטימציה מהציבור.

מכלוף מיקי זוהר: עוד שנים רבות היום הזה ייזכר, לדיראון עולם.

מכלוף מיקי זוהר: זוהי הונאה שאין כדוגמתה.

מכלוף מיקי זוהר: אחרי שהשמאל לא הצליח לנצח את נתניהו והליכוד בקלפי, ואחרי שהמזימה המשפטית כנגדו הולכת ומתפוררת לה, יריבינו הפוליטיים מצאו להם פטנט חדש: גנבת הקולות של הימין.

מכלוף מיקי זוהר: הרי מדובר במאות אלפי מצביעי ימין מובהקים שהצביעו לטובת הקמת ממשלת ימין וקיבלו במקום זאת ממשלת שמאל בהנהגת המדינה.

מכלוף מיקי זוהר: בדרך כלל כשאדם דבק ברעיון מסוים לאורך זמן מסוים, הוא משווק אותו בלהט כבסיס לכל האידיאולוגיה שלו, ובסוף הוא יצטרך להיבחן עליו גם במבחן המציאות.

מכלוף מיקי זוהר: נפתלי בנט צעק מעל כל במה אפשרית שהוא איש ימין.

מכלוף מיקי זוהר: הוא דיבר על ריבונות, על סיפוח, על יהודה ושומרון.

מכלוף מיקי זוהר: ומה הוא עשה ברגע שהוא היה צריך להחליט בין טוב לרע?

מכלוף מיקי זוהר: במקום לשמור על האידיאולוגיה שלו ולשים בצד את השאיפות האישיות, הוא בחר לאפסן את האידיאולוגיה שלו בשם האופורטוניזם.

מכלוף מיקי זוהר: כן, הוא נכשל כבר במבחן הראשון שלו.

מכלוף מיקי זוהר: לפני שנתיים הוא הכניס את כל המערכת הפוליטית לסחרור עם המיזם הכושל שלו, כשפיצל את הציונות הדתית ולא הצליח לעבור את אחוז החסימה.

מכלוף מיקי זוהר: ארבעה מנדטים יקרים של הימין, אדוני היושב-ראש, נדרסו תחת גלגלי המיזם הכושל הזה שנקרא "הימין החדש" – כך הוא קרא לזה.

מכלוף מיקי זוהר: ובכן, הוא צדק, יש ימין חדש.

מכלוף מיקי זוהר: הימין החדש זה לקחת קולות מהימין האידיאולוגי ולהעביר אותם לשמאל האידיאולוגי.

מכלוף מיקי זוהר: אכן כן, זהו עוד סטרטאפ של נפתלי בנט.

מכלוף מיקי זוהר: הרי הוא סטרטאפיסט, במקרה הזה סטרטאפיסט לא ממש מוצלח, בלשון המעטה.

מכלוף מיקי זוהר: לעומת זאת, בנימין נתניהו, שכיהן כראש הממשלה של מדינת ישראל ב-12 השנים האחרונות, הוכיח שהוא מנהיג בסדר גודל תנ"כי.

מכלוף מיקי זוהר: הוא הביא הישגים כבירים כמעט – – –

יעקב מרגי: נא לסכם.

מכלוף מיקי זוהר: אוהו.

מכלוף מיקי זוהר: הוא הביא הישגים כבירים עבור מדינת ישראל כמעט בכל תחום: הפך את ישראל למעצמה מדינית, הביא ארבעה הסכמי שלום היסטוריים וחסרי תקדים, והמדיניות ה"אובססיבית" שלו הביאה אותנו להיות הראשונים בעולם שמנצחים את הקורונה.

מכלוף מיקי זוהר: הוא לא זה שכתב ספר "איך מנצחים את הקורונה", הוא פשוט ניצח אותה.

מכלוף מיקי זוהר: מהרגע שהוא זיהה את גודל האירוע, בהישג חסר תקדים, הוא דאג לכמות חיסונים מטורפת, שפתחה את המשק והוציאה את ישראל מהמגפה המסוכנת הזאת.

מכלוף מיקי זוהר: אני שואל את עצמי: מי היה עושה זאת במקומו?

יעקב מרגי: נא לסכם.

מכלוף מיקי זוהר: נתניהו והליכוד הרחיבו את הבנייה בהתיישבות; את האוכלוסייה ביו"ש הכפלנו בעשור האחרון; עצרנו את תופעת המסתננים בגבולות הדרום בנחישות; כמובן, הטיפול הנועז של נתניהו בסוגיה האיראנית, שהייתה קריטית לביטחון ישראל.

מכלוף מיקי זוהר: ואני שואל את עצמי שוב: מי יוכל לעשות זאת במקומו?

מכלוף מיקי זוהר: לסיום, אני אומר לכם, חבריי לימין, בצורה ברורה: נלך לאופוזיציה בראש מורם, נעבוד קשה, ונילחם יחד כדי להפיל את הממשלה הרעה הזאת, ובעזרת השם נחזור חזקים ומאוחדים מתמיד.

מכלוף מיקי זוהר: אתם יודעים למה?

מכלוף מיקי זוהר: כי לצידנו נמצא רוב העם ולצידנו נמצאת גם האמת.

יעקב מרגי: תודה רבה.

יעקב מרגי: חבר הכנסת ינון אזולאי, בבקשה, אדוני.

מכלוף מיקי זוהר: תודה רבה.

יעקב מרגי: גם לך.

יעקב מרגי: ביציע הימני למעלה, נא לשמור על השקט.

יעקב מרגי: בבקשה, עד שלוש דקות לרשותך.

ינון אזולאי: אדוני היושב-ראש, חבריי חברי הכנסת ואורחים נכבדים, בשבילכם זה יום חג.

ינון אזולאי: אני גם מברך אתכם שתרוו הרבה נחת, לכל ההורים, לכל הילדים, לכל האחים, לכל המשפחות.

ינון אזולאי: זה רק במקרה שהשבוע משרד הבריאות מורה להוריד את המסכות.

ינון אזולאי: ממשלת האחדות לא במקרה היום מושבעת.

ינון אזולאי: המסכה מעל ממשלת האחדות, מעל השרים, מעל חברי הכנסת החדשים בממשלה החדשה, נקרעת היום.

ינון אזולאי: ועל כך אני שואל: איזו אחדות?

ינון אזולאי: אחדות שהשותף הבכיר שלה אומר לזרוק את החרדים למזבלה, לקחת אותם במריצה ולזרוק אותם למזבלה?

ינון אזולאי: אחדות נגד ערכים, נגד המסורת?

ינון אזולאי: אחדות במה?

ינון אזולאי: אחדות בשנאת נתניהו, אחדות בשנאת חרדים.

ינון אזולאי: זה הדבר היחיד שבו יש אחדות.

ינון אזולאי: ומצד שני, כשאני מסתכל ואומר: תראו, באים וכועסים פה אולי על בנט – מה אתם רוצים ממנו?

ינון אזולאי: אדם שעושה אקזיטים בחיים שלו.

ינון אזולאי: רק החודש היו לו שני אקזיטים.

יעקב מרגי: בלי עין הרע.

ינון אזולאי: אקזיט אחד – 5 מיליון דולר, ועל כך אני מברך אותו, עשה את זה ביושר, והאקזיט השני – עכשיו.

ינון אזולאי: הוא ראש ממשלה עם שישה מנדטים.

ינון אזולאי: אם תעשו חשבון, זה ראש הממשלה הראשון שיש לו יותר מאבטחים ממנדטים.

ינון אזולאי: הראשון.

ינון אזולאי: אז החודש הזה יש לו חודש מוצלח.

ינון אזולאי: מי שחי על אקזיט, אז אין לו ערכים, אין לי מוסר.

ינון אזולאי: הוא לא יודע מה זה ערכים, הוא לא יודע מה זה מוסר.

ינון אזולאי: כשאני רואה את הממשלה הבזבזנית שקמה לה, ורק נזכר במה שאמרו על הממשלה הקודמת, ממשלת נתניהו-גנץ, על הבזבזנות.

ינון אזולאי: והפעם התקשורת שותקת, הפעם הכול מותר – סגני שרים, שרים לרוב.

ינון אזולאי: על כל מנדט וחצי שר זה בסדר, זה לא בזבוז.

ינון אזולאי: אבל זוהי צביעות.

ינון אזולאי: אם חבר הכנסת מהימין, ועוד חרדי, היה מתבטא נגד קהילה מסוימת, היה קורא לה אולי "סוטים" – מה היו אומרים?

ינון אזולאי: זו קללה; כשמנסור עבאס מתבטא, אומרים: זו תקלה.

ינון אזולאי: אם חבר כנסת חרדי היה מתבטא כך היו אומרים: זה חושך; כשמנסור עבאס מתבטא ככה, אומרים: זו רק הפסקת חשמל.

ינון אזולאי: אנחנו פה כדי להילחם למען העם, למען החלשים.

ינון אזולאי: אנחנו נעשה זאת מהאופוזיציה בראש מורם.

ינון אזולאי: כשאני רואה את המלחמה על התיקים, על משרד הפנים, הפריפריה, הנגב והגליל, על ועדת כספים – תיקים חברתיים שש"ס החזיקה בהם, שיהדות התורה החזיקה בהם – –

יעקב מרגי: נא לסכם.

ינון אזולאי: – – כי מבינים בדיוק איפה החברתיות, יודעים מה אנחנו שווים, יודעים מה אנחנו יכולים.

ינון אזולאי: כולי תקווה שרק תמשיכו בעשייה שלנו.

ינון אזולאי: אם אתם לא מצליחים להרים אותה, לפחות אל תכשילו אותה.

ינון אזולאי: כולנו נחשפנו להסכמים הקואליציוניים והזדעזענו.

ינון אזולאי: האם אנחנו חיים במדינה יהודית בכלל?

ינון אזולאי: אין שבת, אין גיורים כהלכה, כותל רפורמי.

ינון אזולאי: כל דבר שבקדושה נרמס.

ינון אזולאי: רוצים למחוק כל דבר שיש בו סממן יהודי.

יעקב מרגי: נא לסיים.

ינון אזולאי: אנחנו לא ניתן לרפורמים להביא לפה התבוללות, לא ניתן להם לגייר גיורי סיטונאות.

ינון אזולאי: אנחנו נשמור על השבת ועל כל סממן יהודי.

ינון אזולאי: דעו לכם, מי שירים ידו על קודשי ישראל – אגדע את ידו.

ינון אזולאי: לא ניתן לכך – לא נוכל להשלים עם מצב שמחללים שם שמיים.

ינון אזולאי: מה ההבדל בין המדינה היהודית לשאר המדינות?

ינון אזולאי: חבר הכנסת מנסור, יש לי בקשה אליך.

יעקב מרגי: נא לסיים.

ינון אזולאי: תהום אידיאולוגית פעורה בינינו.

ינון אזולאי: בקשה אישית לי אליך: תשמור על הערכים היהודיים, כי לנו הם חשובים מאוד, כי יש לנו משהו שאתה מבין והם לא מבינים.

ינון אזולאי: כיהודי מאמין – – –

יעקב מרגי: תודה.

ינון אזולאי: אני מסיים.

ינון אזולאי: כיהודי מאמין אני יודע שאפילו בהסתרה שבתוך ההסתרה, גם שם נמצא השם יתברך.

ינון אזולאי: יהודי מאמין לא בוכה, יהודי מאמין נלחם בעד מה שהוא מאמין.

יעקב מרגי: תודה.

ינון אזולאי: חברים יקרים, ממשלה חדשה, חובת ההוכחה עליכם ורק עליכם.

יעקב מרגי: תודה רבה.

יעקב מרגי: סמי אבו שחאדה, בבקשה, אדוני.

יעקב מרגי: בבקשה, אדוני, עד שלוש דקות לרשותך.

סמי אבו שחאדה: תודה, אדוני כבוד היושב-ראש.

סמי אבו שחאדה: חברות וחברי הכנסת, היום מצביעים על ממשלת בנט-ליברמן-עבאס, אכן ממשלה חדשה, רק שמדיניות חדשה אין לנו פה.

יעקב מרגי: אחמד טיבי, נא להקשיב, בבקשה.

סמי אבו שחאדה: אותה מדיניות גזענית שממנה סבלנו במשך עשרות שנים – ממשיכים.

סמי אבו שחאדה: אז מה קורה פה באמת היום?

סמי אבו שחאדה: השמאל הציוני מכתיר את יושב-ראש מועצת יש"ע לשעבר לראשות הממשלה במדינת ישראל, מה שמוכיח את מה שתמיד אמרנו: שכנראה שיש איזשהו קונסנזוס או הסכמה רחבה בין השמאל לימין הציוני על המשך הכיבוש ועל שמירת עליונות יהודית, ואין כבוד בכלל לעניין של שוויון.

סמי אבו שחאדה: מה יש בקווי היסוד של הממשלה הזאת שבשל הקווים האלה אנחנו מתנגדים?

סמי אבו שחאדה: יש את המשך ניהולה של מדינת ישראל כמדינה יהודית ודמוקרטית, מה שאנחנו בכלל מבינים שזה דבר והיפוכו.

סמי אבו שחאדה: היא לא יכולה להיות יהודית ודמוקרטית, היא יכולה להיות או יהודית או דמוקרטית.

שלמה קרעי: מה אתה עושה בפרלמנט שלנו?

שלמה קרעי: מה אתה עושה – – –

יעקב מרגי: נא לא להפריע, בבקשה.

יעקב מרגי: נא לא להפריע.

שלמה קרעי: אין לו מקום פה.

יעקב מרגי: נא לא להפריע.

יעקב מרגי: בבקשה.

שלמה קרעי: מה הוא עושה בכנסת?

שלמה קרעי: אתה לא מאמין – – –

הוא איתך באופוזיציה.

יעקב מרגי: אתה סתם מאריך לו את הנאום, אתה לא מבין את זה?

יעקב מרגי: נא לא להפריע, חבר הכנסת קרעי.

הוא איתך באופוזיציה.

התבלבלת.

שלמה קרעי: מה זה?

שלמה קרעי: לא צריך אותו באופוזיציה.

סמי אבו שחאדה: מה עוד יש בקווי היסוד?

סמי אבו שחאדה: מדברים על ייהוד ירושלים; מדברים על פיתוח הגליל.

סמי אבו שחאדה: אני דואג.

סמי אבו שחאדה: כשהציונות מדברת על פיתוח, תטוויר, זה מוביל בסוף לתטייר, גירוש, לא לתטוויר.

סמי אבו שחאדה: כשהשמאל והימין הציוני מדברים בשיח של פיתוח, אני דואג, כי זה פרויקט קולוניאליסטי, והפיתוח שהוא מביא בדרך כלל יש לו קורבנות, והקורבנות האלה הם הערבים.

סמי אבו שחאדה: מה אין בקווי היסוד?

סמי אבו שחאדה: אין הכרה בנו – אין הכרה בעם הפלסטיני, אין הכרה בזכויות קולקטיביות של העם הפלסטיני, אין הכרה בזהות הלאומית של העם הפלסטיני.

שלמה קרעי: בשביל זה יש לכם את הרשות הפלסטינית.

סמי אבו שחאדה: עם זאת, אנחנו רואים שיש ערבים שתומכים בממשלה אחרי 73 שנים, תמיכה מפורשת כזאת, וחוגגים אותה, והשמאל הציוני חוגג והימין הציוני חוגג.

סמי אבו שחאדה: מי לא חוגג?

סמי אבו שחאדה: השותפים הערבים שלהם לא חוגגים.

סמי אבו שחאדה: הם מתביישים בשותפים שלהם בקואליציה, מתביישים בקווי היסוד של הממשלה, מתביישים בכל הדרך של הוויתורים שהם עשו כדי לרצות, על הדרך, ולקבל את ההכשר – מנתניהו, מנפתלי בנט, מהרב דרוקמן, מליברמן ומכל האנשים האחרים.

סמי אבו שחאדה: האמת היא שאני מבין למה הם מתביישים, ולכן אנחנו גם מתנגדים לממשלה הזאת.

סמי אבו שחאדה: אני חושב שכל מנהיג פוליטי שהולך בדרך שמביישת אותו, מן הראוי היה שלא ילך באותה דרך.

יעקב מרגי: נא לסכם.

סמי אבו שחאדה: לסיכום אני אומר, אדוני היושב-ראש, אני רוצה לחזור על המובן מאליו: בלי שוויון אין דמוקרטיה.

סמי אבו שחאדה: אין ולא יהיה שלום עם הכיבוש.

סמי אבו שחאדה: אין ולא תהיה נורמליזציה עם הדיכוי.

סמי אבו שחאדה: אנחנו במשותפת נמשיך להיאבק למען צדק, שלום ושוויון לכל האזרחים.

סמי אבו שחאדה: תודה.

יעקב מרגי: תודה.

יעקב מרגי: חברת הכנסת שרן השכל.

יעקב מרגי: בבקשה, גברתי.

שלמה קרעי: אתה תומך טרור.

שלמה קרעי: מקומך לא בכנסת ישראל, מקומך בכלא.

יעקב מרגי: נא לא לקרוא קריאת ביניים בעמידה.

סמי אבו שחאדה: אתה לא יכול לדבר על טרור, לא כדאי לך.

סמי אבו שחאדה: אתה לא יכול לדבר על טרור, לא כדאי לך.

יעקב מרגי: חבר הכנסת, סמי אבו שחאדה, לא בעמידה.

יעקב מרגי: נא לשבת.

סמי אבו שחאדה: – – –

יעקב מרגי: נא לשבת.

יעקב מרגי: קודם כול שב, תשב.

יעקב מרגי: לא קוראים קריאות ביניים בעמידה.

יעקב מרגי: שב.

סמי אבו שחאדה: – – – תגיד להם – – –

יעקב מרגי: ואם לא תשתוק עכשיו אני קורא אותך לסדר פעם ראשונה.

סמי אבו שחאדה: – – –

יעקב מרגי: אני קורא אותך לסדר פעם שנייה.

יעקב מרגי: אל תנסה אותי.

יעקב מרגי: פעם אחת לא הצליח לך.

יעקב מרגי: בבקשה, גברתי.

יעקב מרגי: עד שלוש דקות לרשותך.

שרן השכל: תודה רבה.

שרן השכל: אדוני היושב בראש, חברות וחברי הכנסת, בשנתיים וחצי האחרונות עברנו סערה אדירה – ארבע מערכות בחירות, מגפה, מלחמה מחוץ, מאבקים מבית וכלכלה על סף תהום – – –

יעקב מרגי: יש רעש מהיציע.

יעקב מרגי: אורחים נכבדים, נא לשמור על השקט.

שרן השכל: אני אתחיל שוב, ברשותך.

יעקב מרגי: בבקשה, גברתי.

שרן השכל: בשנתיים וחצי האחרונות עברנו סערה אדירה – ארבע מערכות בחירות, מגפה, מלחמה מחוץ, מאבקים מבית וכלכלה על סף תהום של גירעון ואבטלה.

שרן השכל: ברקע כל זה הקרעים שהלכו ונפערו בעם, מאיימים להרוס אותנו מבפנים.

שרן השכל: לכן היום אזרחי ישראל נושאים עיניהם אל הבית הזה בתקווה לשקט, לממשלה מתפקדת, לשרות ושרים שעסוקים בעבודתם ולא בעשיית כותרות, בלי דרמות, בלי הסתה, בלי לשסות מגזרים וקבוצות אלה באלה.

שרן השכל: חברות וחברי הכנסת, הממשלה הזאת תתמקד בעשייה, בטיפול בתחומים שהוזנחו כבר שנים.

שרן השכל: היא תבצע רפורמות בתחום המשפט שדובר עליהן רבות בעבר אך הן לא נעשו, ובכך היא תחזק את האמון במערכת המשפט, במשטרה ובנבחרי הציבור.

שרן השכל: הממשלה הזאת תביא לשינוי ביחסי האזרח ומוסדות השלטון ותקצוב את כהונתם של ראשי ממשלה.

שרן השכל: היא תעביר תקציב, היא תדאג לעצמאים ובעלי עסקים ותיזום הקמת תשתיות.

שרן השכל: זו ממשלה שתעביר את החינוך מלידה עד גיל שלוש לאחריות משרד החינוך ותתאים את לוח החופשות לשוק התעסוקה.

שרן השכל: זו ממשלה שמחויבת להחזרת המשילות והסדר בגליל, בנגב, בירושלים ובכל עיר ויישוב בישראל ולהגברת הביטחון האישי של כל אישה ואיש במרחב הציבורי.

שרן השכל: הממשלה הזאת תפעל עם נציגי הציבור הערבי בכנסת למיגור הפשיעה והאלימות בחברה הערבית.

שרן השכל: הממשלה לא תדבר על ירושלים ולא תעורר בה אש ומחלוקות אלא תחזק אותה באמת – בבנייה, בתעסוקה, בפיתוח ובמעמדה הבין-לאומי.

שרן השכל: וכמובן, הממשלה הזאת תהיה מאוחדת בדאגה לביטחון אזרחי ישראל, כל אזרחי ישראל – במטולה, בבאר שבע ובשדרות כמו בירושלים ובתל אביב.

שרן השכל: חברות וחברים, האמת חייבת להיאמר: הדרך היחידה להציל את ישראל מקריסה פנימית היא בשבירת החומות המפרידות בין מגזרים וזרמים בחברה הישראלית בכלל ובמערכת הפוליטית בפרט.

שרן השכל: הקמתה של תקווה חדשה הייתה המהלך שאפשר לעשות את זה.

שרן השכל: סוף-סוף, אחרי שנתיים וחצי של כאוס, יש תקווה.

שרן השכל: הבאנו בשורה לאזרחי ישראל.

שרן השכל: תודה רבה.

יעקב מרגי: תודה רבה לך.

יעקב מרגי: חבר הכנסת עיסאווי פריג', בבקשה, השר המיועד.

יעקב מרגי: מברוכ, אחי.

יעקב מרגי: עד שלוש דקות לרשותך.

עיסאווי פריג': כבוד היושב-ראש, בשעה טובה אנחנו עומדים בפני היסטוריה במדינת ישראל.

עיסאווי פריג': תראה לאן אנחנו מגיעים: אנחנו מקימים ממשלה חדשה שאמורה להיות מושבעת בעוד כשעה, ממשלה שנפתלי בנט יושב בראשה ועיסאווי פריג' יושב בצד השני, והרשימה המאוחדת – וד"ר עבאס מנסור והחברים סעיד אלחרומי, ווליד טאהא ומאזן גנאים הם חלק מהקואליציה.

עיסאווי פריג': תראו, חברים, לאיזה ימים הגענו.

עיסאווי פריג': לפני כשעתיים עלה ראש הממשלה לכאן ונתן נאום מפלג, נאום מרחיק, נאום מדיר, נאום מסית.

שלמה קרעי: הממשלה שלכם מדירה – – –

יעקב מרגי: תודה.

יעקב מרגי: נא לא להפריע.

עיסאווי פריג': זה מה שבנימין נתניהו ראש הממשלה עשה.

שלמה קרעי: חצי מהעם – – – תתביישו לכם.

עיסאווי פריג': אתה כמוני, מישראל השנייה, שראש הממשלה בנימין נתניהו מכר; מכר אותנו, והוא דואג שישראל השנייה, שאתה חלק ממנה וגם אני – אני אולי ישראל השלישית, אבל אנחנו חלק ממנה – מכר אותנו, ולמרות זה אתה ממשיך לסגוד ולהגיד, יס-מן.

עיסאווי פריג': תגידו – – –

שלמה קרעי: ולכן הממשלה – – –

עיסאווי פריג': תגידו, חברים – ישראל השנייה, שאתה חלק ממנה, הוא מכר אותה ומכר אותך, אבל אתה מהופנט, אתה מהופנט.

שלמה קרעי: – – –

עיסאווי פריג': תגידו את מה שצריך.

עיסאווי פריג': הוא נתן כאן נאום מפלג, נאום משסה.

עיסאווי פריג': ואני אומר לכם כאן, חברים: אנחנו באים עם תקווה, עם ציפייה לאיחוד, ותהיה ממשלת שינוי, תהיה ממשלה מתקנת.

עיסאווי פריג': לאחיי, לאחיי בחברה הערבית אני אומר: אני מבין אתכם, חברים, מכל הרמות.

עיסאווי פריג': יש ציפייה גדולה ויש תקווה עם זהירות.

עיסאווי פריג': אני פונה אליכם, לאחיי הערבים ובני חברתי: תנו לנו את הזמן, תנו לנו את הזמן.

עיסאווי פריג': את העוולות של עשרות השנים אנחנו לא יכולים לתקן בארבע-חמש שנים, אבל אנחנו נתקן, נתקן – נתקן ב-10%, נתקן ב-20%.

עיסאווי פריג': אנחנו נביא שינוי, ולשם השינוי הזה, חבריי, משפחתי, אחיי, תנו לנו רוח גבית, תאמינו בנו.

עיסאווי פריג': אנחנו מביאים תקווה במקום האנרכיה ששלטה כאן כ-12 שנה.

יעקב מרגי: נא לסיים.

יעקב מרגי: תודה.

עיסאווי פריג': אני אומר לכם ואני אומר לידידי יאיר לפיד: יאיר, בעיניי אתה הוא הקוסם, שהצלחת – – –

יעקב מרגי: בלי כפיים.

יעקב מרגי: אני אוציא אפילו אורחים.

יעקב מרגי: אין כפיים במליאת הכנסת.

עיסאווי פריג': תקשיב, ידידי יאיר: בעיניי, זה שאתה הצלחת להביא את ימינה, מרכזה ושמאלה, ערבים, יהודים, באותה ממשלה, אתה הוא הקוסם.

יעקב מרגי: תודה.

עיסאווי פריג': נצליח.

עיסאווי פריג': תודה לכם.

יריב לוין: אני מזמין את ראש הממשלה החלופי ושר הביטחון חבר הכנסת בני גנץ.

יריב לוין: בבקשה.

בנימין (בני) גנץ: אדוני יושב-ראש – – –

יריב לוין: רבותיי.

יריב לוין: אדוני ראש הממשלה החלופי ושר הביטחון, רק דקה, ברשותך.

יריב לוין: חברי הכנסת שאשא ביטון, אלקין ובגין, בבקשה לשבת.

יריב לוין: חברי הכנסת שיקלי והשכל, בבקשה לשבת.

יריב לוין: נא לשבת.

יריב לוין: השר טרופר, בבקשה לשבת.

יריב לוין: חבר הכנסת אלקין וחברת הכנסת סילמן, בבקשה לשבת.

יריב לוין: אדוני חבר הכנסת לשעבר והשר המיועד נחמן שי, אנא, לשבת.

יריב לוין: חברת הכנסת זנדברג, בבקשה לשבת.

יריב לוין: חבר הכנסת בגין, בבקשה לשבת.

יריב לוין: חבר הכנסת לפיד, אדוני ראש הממשלה החלופי המיועד, אם תואיל לשבת אני אודה לך.

יריב לוין: תודה לך.

יריב לוין: חבר הכנסת והשר המיועד מאיר כהן, חבר הכנסת כהן, בבקשה לשבת.

יריב לוין: חבר הכנסת, בבקשה לשבת.

יריב לוין: תודה רבה.

יריב לוין: אדוני השר, בבקשה.

בנימין (בני) גנץ: תודה.

בנימין (בני) גנץ: אדוני יושב-ראש הכנסת, חברי הכנסת, ראש הממשלה הנכנס נפתלי בנט, ראש הממשלה החלופי יאיר לפיד, ראש האופוזיציה הנכנס וראש הממשלה היוצא בנימין נתניהו, חברי הכנסת, ב-17 במאי בשנת 2020 עמדתי כאן על הבימה הזאת ואמרתי שתם עידן ממשלת חצי העם.

בנימין (בני) גנץ: צדקתי, אך לצערי החל עידן של שתי ממשלות לעם אחד, האחת ממלכתית והשנייה אינטרסנטית.

בנימין (בני) גנץ: את קולותיה של הממשלה השנייה שמענו היטב היום בהתנהלות אנטי-ממלכתית שאני בוש בה וראוי דינה להיעלם.

בנימין (בני) גנץ: במהלך השנה האחרונה, במקום אחדות והתמקדות במאבק משותף במגפה, נאלצנו, אני וחבריי, להתמודד מול תרגילים פוליטיים בקרבות בלימה נגד פגיעה בשלטון החוק ובמשרד המשפטים.

בנימין (בני) גנץ: היום הניצחון במאבק הזה על הדמוקרטיה נושא את פירותיו, ואני גאה לעמוד כאן בפניכם כשותף לממשלת השינוי.

בנימין (בני) גנץ: מאז כניסתי לפוליטיקה חזרתי ואמרתי ש-80% מאזרחי ישראל מסכימים על 80% מהנושאים, והיום יש לנו הזדמנות לקדם את הדברים שכולנו מסכימים עליהם.

בנימין (בני) גנץ: כולנו רוצים תקציב מדינה עם מנועי צמיחה ופיתוח תשתיות; כולנו רוצים שמערכת הבריאות שלנו תתחזק אחרי שנים של הזנחה ושנת קורונה שחשפה אותנו למצוקות הצוותים המסורים; כולנו מאוחדים במאבק נגד הפשיעה והנשק הבלתי-חוקי במגזר הערבי; כולנו רוצים בשלום ובפיתוח נורמליזציה ומחויבים למנוע מאיראן להגיע לנשק גרעיני.

בנימין (בני) גנץ: ברשותכם, אני חייב להתייחס לדברים החמורים שאמר פה ראש הממשלה היוצא קודם.

בנימין (בני) גנץ: כן, אנחנו נמצאים בתקופה מאתגרת מבחינה ביטחונית, עם סיום המערכה בעזה ומול חזיתות פעילות נוספות ביהודה ושומרון, בירושלים, בלבנון ובסוריה.

בנימין (בני) גנץ: אויבנו לא ייתנו לנו רגע חסד אחד, ואפשר בהחלט שבקרוב יבחנו אותנו.

בנימין (בני) גנץ: אבל עם כל הכבוד, לא אלמן ישראל.

בנימין (בני) גנץ: ביטחונה של ישראל מעולם לא היה תלוי באדם אחד ולעולם לא יהיה תלוי באדם אחד.

בנימין (בני) גנץ: יש לנו מערכת ביטחון מנוסה, מיומנת וחזקה.

בנימין (בני) גנץ: אדוני ראש הממשלה, שנינו יודעים היטב מי ניהל את מערכת הביטחון בשנה האחרונה.

בנימין (בני) גנץ: שנינו יודעים היטב מי נסע לארצות הברית כדי לשמור על העליונות הביטחונית שלנו אחרי עסקת ה-F-35, שאותה ביקשת להסתיר.

בנימין (בני) גנץ: שנינו יודעים היטב מי פועל יחד עם האמריקאים כדי להשפיע על ההסכם המתגבש מול איראן.

בנימין (בני) גנץ: שום מהלך פוליטי לא מצדיק את שבירת השורות שלך והעימות הפומבי שאתה מייצר בשל צרכים פוליטיים מול ארצות הברית, ידידתנו הטובה ביותר.

בנימין (בני) גנץ: אני מבטיח לראש הממשלה היוצא ואני מבטיח לכולכם: אנחנו נמשיך לחזק את היחסים עם ארצות הברית, שהיא בעלת בריתנו החשובה ביותר, ולעבוד יחד עם הממשל על מנת שלאיראן לא יהיה נשק גרעיני.

בנימין (בני) גנץ: נמשיך ונפעל להשפיע כדי שההסכם, אם ייחתם, יהיה בעל מרכיבים חיוביים וירחיק את איראן אחורה מהגעה לסף הגרעיני.

בנימין (בני) גנץ: כמובן שנתנגד להסכם רע, כמובן שנתנגד להסכם רעוע, אבל נעשה זאת בפורום המתאים ובאמצעים הנכונים ולא מעל בימת הכנסת.

בנימין (בני) גנץ: וכן, חשוב שתקשיבו ותקשיבו היטב:

בנימין (בני) גנץ: מתוקף תפקידי אני גם אדאג שלישראל תהיה האופציה הצבאית להגן על עצמה, אופציה שתהיה בת-הפעלה, אם יהיה בכך צורך.

בנימין (בני) גנץ: אעשה זאת ביחד עם שותפיי לממשלה ומתוך אחריות לאומית מהמדרגה הראשונה, וזה יקרה רק אם נעבוד יחד עם שותפים בעולם וננהל את המחלוקת בחדרים הסגורים, בלי לערבב אינטרסים פנימיים ביחסים אסטרטגיים-ביטחוניים.

בנימין (בני) גנץ: המדיניות שאותה הובלתי תימשך ותתעצם גם בממשלה הנוכחית.

בנימין (בני) גנץ: הקשרים שלנו עם ארצות הברית יתחזקו, וכך גם עם מדינות נוספות באזור ומעבר לו.

בנימין (בני) גנץ: אנחנו נמשיך לחזק את הגורמים המתונים, ובהם הרשות הפלסטינית, כדי להביא ליציבות ולשקט.

בנימין (בני) גנץ: כמי שמוביל את מערכת הביטחון, אני יכול להבטיח שנדע לנצח מול כל אתגר, ומכיוון שכבר בימים הקרובים נידרש לכמה פעולות, המסר שנשדר לאויבינו הוא קריטי.

בנימין (בני) גנץ: כל אתגור של ישראל ייענה בעוצמה, בזמן ובמקום שנוח לישראל, ואני מציע למי שבונה תוכניות, להחזיר אותן למגירה.

בנימין (בני) גנץ: חבריי חברי הכנסת, במהלך מבצע שומר החומות פגשתי אלפי חיילים בקבע ובסדיר, אנשי מילואים וגם אזרחים בקו העימות.

בנימין (בני) גנץ: גם אותם הטריד המצב הביטחוני, אבל יותר מכך הדאיג אותם המצב הפנימי.

בנימין (בני) גנץ: הקואליציה הזאת, שמורכבת משמונה סיעות מגוונות, שונות בתפיסותיהן אך מאוחדות במטרתן, היא הזדמנות לחברה הישראלית.

בנימין (בני) גנץ: יש בה לראשונה סיעה ערבית, שזה דבר מבורך, יש בה עולים ודתיים וחילונים – –

קריאה: – – –

בנימין (בני) גנץ: – – ונשים וגברים, להט"בים וסטרייטים.

בנימין (בני) גנץ: ממשלת השינוי שאנו מקימים כעת, המבקשת לקדם אחדות ופיוס, אינה רק כורח של נסיבות פוליטיות אלא הכרח של החברה בישראל.

בנימין (בני) גנץ: כן, אני מודע היטב לכך שישנם גם רבים בעם שזהו יום עצוב עבורם, שבליבם דאגה למדינה או למגזר שאליו הם שייכים, ולהם אני מבקש להבטיח שאני מתכוון להמשיך ולפעול כדי שההוגנות והממלכתיות ורוח האחדות ינצחו ותיגע בכל אחד ואחת מכם, גם באחינו החרדים, שזכותם לחיות לפי אורח חייהם כפי שהם מבינים אותו.

בנימין (בני) גנץ: עלינו להבטיח שתהיה זו ממשלה ממלכתית והוגנת שתפעל למען אלה שהצביעו עבורה וגם עבור אלו שלא.

בנימין (בני) גנץ: אני מבקש לומר לראש הממשלה הנכנס נפתלי בנט: כמי שעשה מהלכים קשים שהיו כרוכים במחירים ציבוריים, תמיד ידעתי שאזרחי ישראל ומדינת ישראל שווים כל סיכון פוליטי.

בנימין (בני) גנץ: אתה יודע כמה זה קשה, אבל גם כמה זה הכרחי.

בנימין (בני) גנץ: אנחנו, שותפיך, רוצים בהצלחתך ובהצלחת מדינת ישראל, שחשובה לנו יותר מיוקרתנו האישית.

בנימין (בני) גנץ: וברשותכם, חברי הכנסת מימין ומשמאל, מילה אחרונה גם לבנימין נתניהו: ביום הזה, שהוא יום קשה עבורך, אני מבקש, למרות חילוקי הדעות שבינינו, להודות לך על כל מה שעשית למען מדינת ישראל, עם ישראל, אזרחי ישראל וביטחון המדינה.

בנימין (בני) גנץ: יש לך זכויות רבות, ותודה לך על עשייתך.

בנימין (בני) גנץ: אנחנו נמשיך מכאן.

בנימין (בני) גנץ: מכובדיי, רוב אזרחי ישראל רוצים בשינוי וביציבות שלטונית.

בנימין (בני) גנץ: הם לא רואים בימנים אויבים ובשמאלנים בוגדים, בחרדים טפילים או בערבים מחבלים, אלא אחים, אזרחים שווים במדינה דמוקרטית.

בנימין (בני) גנץ: הם רוצים חינוך, בריאות, ביטחון חיצוני ופנימי; הם רוצים חוסן לישראל.

בנימין (בני) גנץ: תודה, ושיהיה לנו בהצלחה.

יריב לוין: תודה רבה לראש הממשלה החלופי ושר הביטחון בני גנץ.

יריב לוין: אם כן, חברות וחברי הכנסת, אנא, לשבת.

יריב לוין: חברי הכנסת סעדי ועמאר, אנא, לשבת.

יריב לוין: נא לשבת, בבקשה.

יריב לוין: רבותיי, אם כן, אנחנו עוברים תחילה לבחירת יושב-ראש הכנסת העשרים-וארבע, ואני אסביר את סדרי הבחירה וההצבעה.

יריב לוין: ראשית, אני מבקש לדעת מי מבקש להציע מועמדים לתפקיד.

יריב לוין: אנא הרימו את ידיכם.

יריב לוין: אני מבין, חבר הכנסת מלכיאלי, חברת הכנסת סילמן, מישהו נוסף מבקש?

יריב לוין: חבר הכנסת לפיד מבקש.

יריב לוין: בבקשה.

יריב לוין: אז אני מזמין את חבר הכנסת לפיד למיקרופון להציע מועמד, בבקשה.

יאיר לפיד: סליחה, עידית, לא קלטתי שזו את.

יאיר לפיד: אני מציע את חבר הכנסת מיקי לוי ליושב-ראש הכנסת.

יריב לוין: תודה.

יריב לוין: חבר הכנסת מלכיאלי, בבקשה.

יריב לוין: אנא גש למיקרופון.

מיכאל מלכיאלי: תודה, אדוני היושב-ראש.

מיכאל מלכיאלי: היות שאנחנו עוסקים בממשלה שהולכת להיות ממשלה של ריפוי של כל העם, אנחנו חושבים שדווקא חבר הכנסת יעקב מרגי, אחד שהוא חוצה קואליציה-אופוזיציה, אוהבים אותו כולם, ידוע במתינות שלו – רוצים להציג אותו כיושב-ראש הכנסת.

יריב לוין: תודה.

יריב לוין: חבר הכנסת מיקי לוי, אתה מקבל עליך להיות מועמד?

מיקי לוי: כן.

יריב לוין: תודה.

יריב לוין: חבר הכנסת יעקב מרגי, אתה מקבל עליך להיות מועמד?

יעקב מרגי: כן.

יריב לוין: תודה רבה.

יריב לוין: אם כן, חברות וחברי הכנסת, אני מבקש להסביר את סדרי ההצבעה.

יריב לוין: אנחנו נצביע בהצבעות שמיות, מאחר שהוגשה בקשה כזאת בחתימה של יותר מ-20 חברי כנסת.

יריב לוין: אנחנו נצביע תחילה על מועמדתו של חבר הכנסת יעקב מרגי, ולאחר מכן – על מועמדתו של חבר הכנסת מיקי לוי.

יאיר לפיד: למה?

יריב לוין: אני אסביר.

יריב לוין: אני אענה לחבר הכנסת לפיד שאני עושה את זה לכבוד העניין ולא הפוך.

יריב לוין: ההצבעה איננה בעד ונגד, ההצבעה היא רק בעד, כלומר, מי שתומך במועמד כאשר מצביעים עליו, מצביע בעדו.

יריב לוין: מי שאיננו תומך בו יכול להימנע או לא להשתתף בהצבעה.

יריב לוין: כך ייעשה ביחס לחבר הכנסת מרגי, ולאחר מכן – ביחס לחבר הכנסת לוי.

יריב לוין: מי שיזכה במספר הקולות הגבוה יותר הוא שנבחר לתפקיד יושב-ראש הכנסת.

יריב לוין: אני מקווה, חבר הכנסת לפיד, שבזה עניתי על שאלתך.

קריאה: – – –

יריב לוין: התשובה: לא.

יריב לוין: אנחנו פועלים על פי התקנון.

יריב לוין: אם כן, מזכירת הכנסת, אנא, לעבור להצבעה על מועמדותו של חבר הכנסת יעקב מרגי ליושב-ראש הכנסת העשרים-וארבע.

יריב לוין: בבקשה.

ירדנה מלר-הורוביץ: (קוראת בשמות חברי הכנסת) משה אבוטבול – בעד סמי אבו שחאדה – אינו משתתף בהצבעה אלי אבידר – אינו משתתף בהצבעה יולי יואל אדלשטיין – בעד אמיר אוחנה – בעד ניר אורבך – אינו משתתף בהצבעה ינון אזולאי – בעד ישראל אייכלר – בעד קארין אלהרר – אינה משתתפת בהצבעה סעיד אלחרומי – אינו משתתף בהצבעה זאב אלקין – אינו משתתף בהצבעה דוד אמסלם – בעד אופיר אקוניס – בעד משה ארבל – בעד יעקב אשר – בעד זאב בנימין בגין – אינו משתתף בהצבעה אוריאל בוסו – בעד חיים ביטון – בעד מיכאל מרדכי ביטון – אינו משתתף בהצבעה דוד ביטן – בעד ולדימיר בליאק – אינו משתתף בהצבעה מירב בן ארי – אינה משתתפת בהצבעה רם בן ברק – אינו משתתף בהצבעה איתמר בן גביר – בעד יואב בן צור – בעד נפתלי בנט – אינו משתתף בהצבעה עמר בר לב – אינו משתתף בהצבעה אורנה ברביבאי – אינה משתתפת בהצבעה אליהו ברוכי – בעד קרן ברק – בעד ניר ברקת – בעד יאיר גולן – אינו נוכח מאי גולן – בעד איתן גינזבורג – אינו משתתף בהצבעה יואב גלנט – בעד גילה גמליאל – בעד מאזן גנאים – אינו משתתף בהצבעה בנימין גנץ – אינו משתתף בהצבעה משה גפני – בעד אבי דיכטר – בעד גלית דיסטל אטבריאן – בעד ניצן הורוביץ – אינו משתתף בהצבעה צחי הנגבי – בעד יועז הנדל – אינו משתתף בהצבעה שרן מרים השכל – אינה משתתפת בהצבעה מיכל וולדיגר – בעד מכלוף מיקי זוהר – אינו נוכח תמר זנדברג – אינה משתתפת בהצבעה ווליד טאהא – אינו משתתף בהצבעה בועז טופורובסקי – אינו משתתף בהצבעה אחמד טיבי – אינו משתתף בהצבעה יוסף טייב – בעד יעקב טסלר – בעד חילי טרופר – אינו משתתף בהצבעה דסטה גדי יברקן – בעד אלי כהן – בעד מאיר כהן – אינו משתתף בהצבעה מירב כהן – אינה משתתפת בהצבעה מתן כהנא – אינו משתתף בהצבעה עופר כסיף – אינו משתתף בהצבעה אופיר כץ – בעד חיים כץ – בעד ישראל כץ – בעד רון כץ – אינו משתתף בהצבעה יוראי להב הרצנו – אינו משתתף בהצבעה מיקי לוי – אינו משתתף בהצבעה אורלי לוי אבקסיס – בעד יריב לוין – בעד אביגדור ליברמן – אינו משתתף בהצבעה יאיר לפיד – אינו משתתף בהצבעה אמילי חיה מואטי – אינה משתתפת בהצבעה פטין מולא – בעד מרב מיכאלי – אינה משתתפת בהצבעה יוליה מלינובסקי – אינה נוכחת מיכאל מלכיאלי – בעד אבי מעוז – בעד אבתיסאם מראענה – אינה משתתפת בהצבעה יעקב מרגי – בעד בנימין נתניהו – בעד יואב סגלוביץ' – אינו משתתף בהצבעה יבגני סובה – אינו משתתף בהצבעה אופיר סופר – בעד אורית מלכה סטרוק – בעד עידית סילמן – אינה משתתפת בהצבעה בצלאל סמוטריץ' – בעד אוסאמה סעדי – אינו נוכח גדעון סער –

ירדנה מלר-הורוביץ: אינו משתתף בהצבעה מנסור עבאס – אינו משתתף בהצבעה איימן עודה – אינו נוכח חוה אתי עטייה – בעד חמד עמאר – אינו משתתף בהצבעה עודד פורר – אינו נוכח יצחק פינדרוס – בעד מאיר פרוש – בעד עיסאווי פריג' – אינו נוכח אורית פרקש הכהן – אינה משתתפת בהצבעה אביר קארה – אינו משתתף בהצבעה אלכס קושניר – אינו משתתף בהצבעה יואב קיש – בעד גלעד קריב – אינו משתתף בהצבעה שלמה קרעי – בעד מירי מרים רגב – בעד שמחה רוטמן – בעד עידן רול – אינו משתתף בהצבעה יעל רון בן משה – אינה משתתפת בהצבעה מוסי רז – אינו משתתף בהצבעה יואל רזבוזוב – אינו משתתף בהצבעה אפרת רייטן מרום – אינה משתתפת בהצבעה ג'ידא רינאוי זועבי – אינה משתתפת בהצבעה יפעת שאשא ביטון – אינה משתתפת בהצבעה אלון שוסטר – אינו משתתף בהצבעה יובל שטייניץ – בעד קטי קטרין שטרית – בעד אלעזר שטרן – אינו משתתף בהצבעה עמיחי שיקלי – אינו נוכח רם שפע – אינו משתתף בהצבעה נירה שפק – אינה משתתפת בהצבעה אילת שקד – אינה משתתפת בהצבעה עאידה תומא סלימאן – אינה משתתפת בהצבעה פנינה תמנו – אינה משתתפת בהצבעה

יריב לוין: מזכירת הכנסת, אנא קראי בשמות חברי הכנסת שלא היו נוכחים בעת ההצבעה.

יריב לוין: בבקשה.

ירדנה מלר-הורוביץ: (קוראת בשמות חברי הכנסת) יאיר גולן – אינו משתתף בהצבעה מכלוף מיקי זוהר – בעד יוליה מלינובסקי – אינה נוכחת אוסאמה סעדי – אינו נוכח איימן עודה – אינו משתתף בהצבעה עודד פורר – אינו משתתף בהצבעה עיסאווי פריג' – אינו משתתף בהצבעה עמיחי שיקלי – אינו נוכח

יריב לוין: מזכירת הכנסת, אני מבין שהסתיים הסבב השני של ההצבעה.

יריב לוין: אם כך, האם נוכח במליאה מישהו נוסף שטרם הצביע?

יריב לוין: אחד מחברות וחברי הכנסת מעוניין להצביע?

יריב לוין: אם כך, אנא, לסכם את הקולות.

יריב לוין: תמה ההצבעה בעניינו של חבר הכנסת מרגי.

יריב לוין: אם כן, חברות וחברי הכנסת, בעד חבר הכנסת יעקב מרגי הצביעו 52 חברי כנסת.

יריב לוין: מכאן אנחנו עוברים להצבעה בעניינו של חבר הכנסת מיקי לוי.

יריב לוין: מזכירת הכנסת, בבקשה.

יריב לוין: אני מבקש מהמזכירה להתחיל בהצבעה עם חברת הכנסת מואטי.

יריב לוין: בבקשה.

ירדנה מלר-הורוביץ: (קוראת בשמות חברי הכנסת) אמילי חיה מואטי – בעד משה אבוטבול – אינו משתתף בהצבעה סמי אבו שחאדה – בעד אלי אבידר – בעד יולי יואל אדלשטיין – אינו משתתף בהצבעה אמיר אוחנה – אינו משתתף בהצבעה ניר אורבך – בעד ינון אזולאי – אינו משתתף בהצבעה ישראל אייכלר – אינו משתתף בהצבעה קארין אלהרר – בעד סעיד אלחרומי – בעד זאב אלקין – בעד דוד אמסלם – אינו משתתף בהצבעה אופיר אקוניס – אינו משתתף בהצבעה משה ארבל – אינו נוכח יעקב אשר – אינו נוכח זאב בנימין בגין – אינו נוכח אוריאל בוסו – אינו נוכח חיים ביטון – אינו משתתף בהצבעה מיכאל מרדכי ביטון – בעד דוד ביטן – אינו משתתף בהצבעה ולדימיר בליאק – בעד מירב בן ארי – בעד רם בן ברק – בעד איתמר בן גביר – אינו משתתף בהצבעה יואב בן צור – אינו משתתף בהצבעה נפתלי בנט – בעד עמר בר לב – בעד אורנה ברביבאי – בעד אליהו ברוכי – אינו משתתף בהצבעה קרן ברק – אינה משתתפת בהצבעה ניר ברקת – אינו משתתף בהצבעה יאיר גולן – בעד מאי גולן – אינה משתתפת בהצבעה איתן גינזבורג – בעד יואב גלנט – אינו משתתף בהצבעה גילה גמליאל – אינה משתתפת בהצבעה מאזן גנאים – בעד בנימין גנץ – בעד משה גפני – אינו משתתף בהצבעה אבי דיכטר – אינו משתתף בהצבעה גלית דיסטל אטבריאן – אינה משתתפת בהצבעה ניצן הורוביץ – בעד צחי הנגבי – אינו משתתף בהצבעה יועז הנדל – בעד שרן מרים השכל – בעד מיכל וולדיגר – אינה משתתפת בהצבעה מכלוף מיקי זוהר – אינו משתתף בהצבעה תמר זנדברג – בעד ווליד טאהא – בעד בועז טופורובסקי – בעד אחמד טיבי – בעד יוסף טייב – אינו משתתף בהצבעה יעקב טסלר – אינו משתתף בהצבעה חילי טרופר – בעד דסטה גדי יברקן – אינו משתתף בהצבעה אלי כהן – אינו משתתף בהצבעה מאיר כהן – בעד מירב כהן – בעד מתן כהנא – בעד עופר כסיף – בעד אופיר כץ – אינו משתתף בהצבעה חיים כץ – אינו משתתף בהצבעה ישראל כץ – אינו משתתף בהצבעה רון כץ – בעד יוראי להב הרצנו – בעד מיקי לוי – בעד אורלי לוי אבקסיס – אינה משתתפת בהצבעה יריב לוין – אינו משתתף בהצבעה אביגדור ליברמן – בעד יאיר לפיד – בעד פטין מולא – אינו משתתף בהצבעה מרב מיכאלי – בעד יוליה מלינובסקי – בעד מיכאל מלכיאלי – אינו משתתף בהצבעה אבי מעוז – אינו נוכח אבתיסאם מראענה – בעד יעקב מרגי – אינו משתתף בהצבעה בנימין נתניהו – אינו משתתף בהצבעה יואב סגלוביץ' – בעד יבגני סובה – בעד אופיר סופר – אינו משתתף בהצבעה אורית מלכה סטרוק – אינה משתתפת בהצבעה עידית סילמן – בעד בצלאל סמוטריץ' – אינו משתתף בהצבעה אוסאמה סעדי – בעד גדעון סער –

ירדנה מלר-הורוביץ: בעד מנסור עבאס – בעד איימן עודה – בעד חוה אתי עטייה – אינה משתתפת בהצבעה חמד עמאר – בעד עודד פורר – בעד יצחק פינדרוס – אינו משתתף בהצבעה מאיר פרוש – אינו נוכח עיסאווי פריג' – בעד אורית פרקש הכהן – בעד אביר קארה – בעד אלכס קושניר – בעד יואב קיש – אינו משתתף בהצבעה גלעד קריב – בעד שלמה קרעי – אינו משתתף בהצבעה מירי מרים רגב – אינה משתתפת בהצבעה שמחה רוטמן – אינו משתתף בהצבעה עידן רול – בעד יעל רון בן משה – בעד מוסי רז – בעד יואל רזבוזוב – בעד אפרת רייטן מרום – בעד ג'ידא רינאוי זועבי – בעד יפעת שאשא ביטון – בעד אלון שוסטר – בעד יובל שטייניץ – אינו משתתף בהצבעה קטי קטרין שטרית – אינה משתתפת בהצבעה אלעזר שטרן – בעד עמיחי שיקלי – אינו נוכח רם שפע – בעד נירה שפק – בעד אילת שקד – בעד עאידה תומא סלימאן – בעד פנינה תמנו – בעד

יריב לוין: מזכירת הכנסת, אנא קראי בשמות חברי הכנסת שלא נכחו בהצבעה.

ירדנה מלר-הורוביץ: (קוראת בשמות חברי הכנסת) משה ארבל – אינו נוכח יעקב אשר – אינו נוכח זאב בנימין בגין – בעד אוריאל בוסו – אינו נוכח אבי מעוז – אינו נוכח מאיר פרוש – אינו נוכח עמיחי שקלי – אינו נוכח

יריב לוין: האם נמצא באולם חבר כנסת או נמצאת כאן חברת כנסת שטרם הצביעו ומעוניינים להצביע?

יריב לוין: אם כך, אין, ולפיכך, תמה ההצבעה.

יריב לוין: מזכירת הכנסת, אנא, למנות את הקולות.

יריב לוין: אם כן, חברות וחברי הכנסת, בעד ההצעה לבחור את חבר הכנסת מיקי לוי ליושב-ראש העשרים-וארבע הצביעו 67 חברי כנסת, ולפיכך אני קובע שחבר הכנסת מיקי לוי הוא יושב-ראש הכנסת העשרים-וארבע.

יריב לוין: אני מברך את חבר הכנסת לוי, יושב-ראש הכנסת, בברכת הצלחה, ומזמין אותך לבוא ולקבל את פטיש היושב-ראש ולקבל לידיך את ניהול הישיבה.

קריאות: – – –

מיקי לוי: תודה רבה, כנסת נכבדה.

מיקי לוי: האמת היא שאני נרגש.

מיקי לוי: זה לא דבר מובן מאליו ולא דבר של מה בכך.

מיקי לוי: הכנתי נאום ועבדתי עליו זמן רב, אבל אני בחפץ לב מוותר על הנאום שלי.

מיקי לוי: חברת הכנסת אמילי מואטי הגיעה לכאן עם האמבולנס כדי להצביע, ואנחנו רוצים לפנות אותה לבית החולים בחזרה.

מיקי לוי: ולכן, אני מוותר על הנאום שלי.

מיקי לוי: אני מודה לכם מראש על האמון שנתתם בי.

מיקי לוי: תודה רבה.

מיקי לוי: תודה רבה.

מיקי לוי: הגישו לנו 20 חתימות כדי לגשת להצבעה שמית על ממשלה חלופית.

מיקי לוי: מזכירת הכנסת, בבקשה לקרוא את השמות.

יואב קיש: שאלה, בבקשה, לראשי הממשלה המיועדים, נפתלי בנט ויאיר לפיד: האם אכן, לפי מיטב ידיעתכם, כל ההסכמים והסיכומים כפי שהחוק מחייב הוצגו על שולחן מזכירות הכנסת?

מיקי לוי: כן.

מיקי לוי: בבקשה, חבר הכנסת טופורובסקי.

בועז טופורובסקי: יש הסכמה לדון בסוגיה של משקיפים בקבינט, יש הסכמה לדון במינוי של סגן שר במשרד הביטחון, בשתי הסוגיות אין הכרעה, והן יידונו בהמשך.

מיקי לוי: תודה רבה.

מיקי לוי: אני מבקש לגשת להצבעה.

מיקי לוי: בבקשה.

קריאות: – – –

מיקי לוי: אני מבקש לגשת להצבעה.

מיקי לוי: בבקשה.

מיקי לוי: מזכירת הכנסת תיגש ותקרא את השמות.

מיקי לוי: תודה.

יואב קיש: מה התשובה?

מיקי לוי: שמעת את התשובה.

יואב קיש: – – – הסכמים.

מיקי לוי: יש נושא אחד שנסגר בעל פה.

יואב קיש: אפשר לדעת?

יואב קיש: סליחה.

יואב קיש: היושב-ראש, רק את האמת.

יואב קיש: אנחנו לא רוצים – – –

מיקי לוי: חבר הכנסת טופורובסקי – – –

יואב קיש: שיגיד שאין יותר שום דבר.

מיקי לוי: למי שלא הבין – –

יואב קיש: לא הבנתי.

מיקי לוי: – – בבקשה, חבר הכנסת נפתלי בנט, ראש הממשלה המיועד.

מיקי לוי: בבקשה.

נפתלי בנט: – – – מה שהוא תיאר – – –

מיקי לוי: תודה רבה.

מיקי לוי: אני מודה לך על ההבהרה.

מיקי לוי: הכול הונח על שולחן הכנסת.

מיקי לוי: ניתן לקבל את זה.

מיקי לוי: בבקשה, גברתי מזכירת הכנסת, לקרוא בשמות.

מיקי לוי: תודה.

ירדנה מלר-הורוביץ: (קוראת בשמות חברי הכנסת) אמילי חיה מואטי – בעד משה אבוטבול – נגד סמי אבו שחאדה – נגד אלי אבידר – בעד יולי יואל אדלשטיין – נגד אמיר אוחנה – נגד ניר אורבך – בעד ינון אזולאי – נגד ישראל אייכלר – נגד קארין אלהרר – בעד סעיד אלחרומי – אינו נוכח זאב אלקין – בעד דוד אמסלם – נגד אופיר אקוניס – נגד משה ארבל – נגד יעקב אשר – נגד זאב בנימין בגין – בעד אוריאל בוסו – נגד חיים ביטון – נגד מיכאל מרדכי ביטון – בעד דוד ביטן – נגד ולדימיר בליאק – בעד מירב בן ארי – בעד רם בן ברק – בעד איתמר בן גביר – נגד יואב בן צור – נגד נפתלי בנט – בעד עמר בר לב – בעד אורנה ברביבאי – בעד אליהו ברוכי – נגד קרן ברק – נגד ניר ברקת – נגד יאיר גולן – בעד מאי גולן – נגד איתן גינזבורג – בעד יואב גלנט – נגד גילה גמליאל – נגד מאזן גנאים – בעד בנימין גנץ – בעד משה גפני – נגד אבי דיכטר – נגד גלית דיסטל אטבריאן – נגד ניצן הורוביץ – בעד צחי הנגבי – נגד יועז הנדל – בעד שרן מרים השכל – בעד מיכל וולדיגר – נגד מכלוף מיקי זוהר – נגד תמר זנדברג – בעד ווליד טאהא – בעד בועז טופורובסקי – בעד אחמד טיבי – אינו נוכח יוסף טייב – נגד יעקב טסלר – נגד חילי טרופר – בעד דסטה גדי יברקן – נגד אלי כהן – נגד מאיר כהן – בעד מירב כהן – בעד מתן כהנא – בעד עופר כסיף – נגד אופיר כץ – נגד חיים כץ – נגד ישראל כץ – נגד רון כץ – בעד יוראי להב הרצנו – בעד מיקי לוי – בעד אורלי לוי אבקסיס – נגד יריב לוין – נגד אביגדור ליברמן – בעד יאיר לפיד – בעד פטין מולא – נגד מרב מיכאלי – בעד יוליה מלינובסקי – בעד מיכאל מלכיאלי – נגד אבי מעוז – נגד אבתיסאם מראענה – בעד יעקב מרגי – נגד בנימין נתניהו – נגד יואב סגלוביץ' – בעד יבגני סובה – בעד אופיר סופר – נגד אורית מלכה סטרוק – נגד עידית סילמן – בעד בצלאל סמוטריץ' – נגד אוסאמה סעדי – אינו נוכח גדעון סער – בעד מנסור עבאס – בעד איימן עודה – אינו נוכח חוה אתי עטייה – נגד חמד עמאר – בעד עודד פורר – בעד יצחק פינדרוס – נגד מאיר פרוש – נגד עיסאווי פריג' – בעד אורית פרקש הכהן – בעד אביר קארה – בעד אלכס קושניר – בעד יואב קיש – נגד גלעד קריב – בעד שלמה קרעי – נגד מירי מרים רגב – נגד שמחה רוטמן – נגד עידן רול – בעד יעל רון בן משה –

ירדנה מלר-הורוביץ: בעד מוסי רז – בעד יואל רזבוזוב – בעד אפרת רייטן מרום – בעד ג'ידא רינאוי זועבי – בעד יפעת שאשא ביטון – בעד אלון שוסטר – בעד יובל שטייניץ – נגד קטי קטרין שטרית – נגד אלעזר שטרן – בעד עמיחי שיקלי – נגד רם שפע – בעד נירה שפק – בעד אילת שקד – בעד עאידה תומא סלימאן – נגד פנינה תמנו – בעד

מיקי לוי: אני מבקש ממזכירת הכנסת לקרוא בשמותיהם של אלה שלא נכחו באולם, בבקשה.

ירדנה מלר-הורוביץ: (קוראת בשמות חברי הכנסת) סעיד אלחרומי – נמנע אחמד טיבי – אינו נוכח איימן עודה – נגד אוסאמה סעדי – אינו נוכח

מיקי לוי: יש עוד מישהו?

מיקי לוי: תודה.

שלמה קרעי: – – –

מיקי לוי: חבר הכנסת קרעי, תודה.

מיקי לוי: יש עוד מישהו באולם שמזכירת הכנסת לא קראה בשמו?

מיקי לוי: כן, בבקשה.

ירדנה מלר-הורוביץ: (קוראת בשמות חברי הכנסת) אחמד טיבי – נגד אוסאמה סעדי – נגד

מיקי לוי: יש עוד מישהו באולם?

מיקי לוי: תודה.

מיקי לוי: תמה ההצבעה.

מיקי לוי: תודה.

קריאות: – – –

מיקי לוי: עוד שנייה.

מיקי לוי: חבר הכנסת בן גביר, תודה, תודה.

מיקי לוי: שב, בבקשה.

מיקי לוי: שב, בבקשה.

מיקי לוי: שב.

מיקי לוי: אני אושיב את כולם, כרגע אני פונה אליך.

מיקי לוי: שב, בבקשה.

איתמר בן גביר: – – –

מיקי לוי: אני אפנה גם לכולם.

מיקי לוי: אל תגיד לי מה לעשות.

מיקי לוי: שב, שב.

איתמר בן גביר: – – –

מיקי לוי: אני קורא אותך לסדר פעם ראשונה.

מיקי לוי: אני קורא אותך לסדר פעם שנייה.

מיקי לוי: זהו.

מיקי לוי: שב.

מיקי לוי: אל תפריע לי.

מיקי לוי: בבקשה, חברי הכנסת, נא לשבת.

מיקי לוי: תודה.

מיקי לוי: תוצאות ההצבעה על ממשלת החילופים: 60 בעד, 59 נגד, אחד – תודה, תודה, חברים.

מיקי לוי: אני מבקש, אני מבקש, חברים, חברים, בבקשה.

מיקי לוי: חברים, חברים, בבקשה לשבת, לשמור על איפוק.

מיקי לוי: אני מבקש מחברי הכנסת, שרים לעתיד, אני מבין את השמחה, לשמור על איפוק.

מיקי לוי: בבקשה לשבת.

מיקי לוי: אחד נמנע.

מיקי לוי: אני קובע כי הכנסת הביעה אמון בממשלת החילופים.

מיקי לוי: חברי הכנסת, בבקשה, מי שרוצה לעזוב את האולם, בבקשה.

מיקי לוי: אני רוצה להמשיך בישיבה.

מיקי לוי: חברי הכנסת, בבקשה לשבת.

מיקי לוי: השרים המיועדים, בבקשה לשבת.

מיקי לוי: אני רוצה להמשיך לכיוון הצהרת אמונים.

מיקי לוי: בבקשה לשבת.

מיקי לוי: רבותיי, בבקשה.

מיקי לוי: סדרנים, אני מבקש להושיב את חברי הכנסת.

מיקי לוי: בבקשה לשבת.

מיקי לוי: אני חייב להמשיך.

מיקי לוי: סדרנים, אני מבקש את עזרתכם.

מיקי לוי: אני מבקש שהשרים המיועדים – ראש הממשלה חבר הכנסת נפתלי בנט, בבקשה לתפוס מקום.

מיקי לוי: חבר הכנסת לפיד, בבקשה לתפוס מקום.

מיקי לוי: בבקשה, תפוס את מקומך סביב שולחן הממשלה.

מיקי לוי: אה, עוד לא.

מיקי לוי: להמתין, בבקשה.

מיקי לוי: חבר הכנסת לפיד, עוד שנייה אחת.

מיקי לוי: יואל, חבר הכנסת רזבוזוב, עוד שנייה אחת.

מיקי לוי: השרים עדיין לא הושבעו, ולכן הם לא יכולים לתפוס את מקומם סביב שולחן הממשלה.

מיקי לוי: בבקשה להמתין.

מיקי לוי: בסדר, בבקשה להמתין.

מיקי לוי: חבר הכנסת כהן, חבר הכנסת כהן, בבקשה להמתין.

מיקי לוי: מכיוון שעדיין לא הושבעתם, אינכם יכולים לשבת סביב שולחן הממשלה.

מיקי לוי: תודה רבה.

מיקי לוי: אני מבקש שקט באולם.

מיקי לוי: ברצוני לברך את ראש הממשלה, ראש הממשלה החליפי וחברי הממשלה בשם הכנסת ובשם כל אזרחי מדינת ישראל.

מיקי לוי: ברכה והצלחה לממשלה.

מיקי לוי: חברי הכנסת, אנחנו עוברים להצהרת האמונים של שרי הממשלה.

מיקי לוי: אני אזמין את חברי הממשלה לפי סדר האל"ף-בי"ת לעלות לבמה ולהצהיר אמונים.

מיקי לוי: כל מי שאקרא בשמו, יקרא את נוסח הצהרת האמונים ויחתום עליה בפני מזכירת הכנסת.

מיקי לוי: ראשון יעלה ויבוא ראש ממשלת ישראל חבר הכנסת נפתלי בנט, בבקשה.

מיקי לוי: בבקשה.

מיקי לוי: אפשר להימנע ממחיאות כפיים.

מיקי לוי: תודה.

מיקי לוי: לא נהוג במליאה.

מיקי לוי: תודה.

נפתלי בנט: אני, נפתלי בנט, בן ג'ים יעקב, זכרו לברכה, ומירנה לאה, תיבדל לחיים ארוכים, מתחייב כראש הממשלה וכראש הממשלה החלופי לעתיד לשמור אמונים למדינת ישראל ולחוקיה, למלא באמונה את תפקידי כראש הממשלה וכראש הממשלה החלופי ולקיים את החלטות הכנסת.

נפתלי בנט: (חותם על ההצהרה)

מיקי לוי: תודה רבה.

מיקי לוי: בהצלחה.

מיקי לוי: לא, לא למחוא כפיים.

מיקי לוי: תודה.

מיקי לוי: אחריו יעלה ויבוא ראש הממשלה החלופי חבר הכנסת יאיר לפיד.

מיקי לוי: בבקשה להימנע מלמחוא כפיים.

מיקי לוי: תודה.

יאיר לפיד: אני, יאיר לפיד, בן יוסף טומי, זכרו לברכה, ושולמית לפיד, תיבדל לחיים ארוכים מאוד, מתחייב כראש הממשלה החלופי וכראש הממשלה לעתיד לשמור אמונים למדינת ישראל ולחוקיה, למלא באמונה את תפקידי כראש הממשלה החלופי וכראש הממשלה ולקיים את החלטות הכנסת.

יאיר לפיד: (חותם על ההצהרה)

מיקי לוי: חברים, בבקשה לגלות איפוק.

מיקי לוי: תודה.

מיקי לוי: בהצלחה.

מיקי לוי: אני אקריא את השמות לפי סדר האל"ף-בי"ת, וחברי הכנסת, השרים לעתיד, יעלו על פי הסדר שאני אקריא.

מיקי לוי: חברת הכנסת קארין אלהרר, בבקשה.

קארין אלהרר: אני, קארין אלהרר, בת מרדכי וקולט, מתחייבת כחברת הממשלה לשמור אמונים למדינת ישראל ולחוקיה, למלא באמונה את תפקידי כחברת הממשלה ולקיים את החלטות הכנסת.

קארין אלהרר: (חותמת על ההצהרה)

מיקי לוי: בבקשה, בבקשה, בבקשה.

מיקי לוי: בהצלחה, השרה אלהרר.

מיקי לוי: חבר הכנסת זאב אלקין, בבקשה.

זאב אלקין: אני, זאב אלקין, בן בוריס וליליה, ז"ל, מתחייב כחבר הממשלה לשמור אמונים למדינת ישראל ולחוקיה, למלא באמונה את תפקידי כחבר הממשלה ולקיים את החלטות הכנסת.

זאב אלקין: (חותם על ההצהרה)

מיקי לוי: תודה רבה.

מיקי לוי: בהצלחה, השר אלקין.

מיקי לוי: חברת הכנסת אורנה ברביבאי, בבקשה.

אורנה ברביבאי: אני, אורנה ברביבאי, בת אליהו שוכטמן, זכרו לברכה, וצילה שוכטמן, תיבדל לחיים ארוכים, מתחייבת כחברת הממשלה לשמור אמונים למדינת ישראל ולחוקיה, למלא באמונה את תפקידי כחברת הממשלה ולקיים את החלטות הכנסת.

אורנה ברביבאי: (חותמת על ההצהרה)

מיקי לוי: בהצלחה, השרה אורנה ברביבאי.

מיקי לוי: תודה רבה.

מיקי לוי: חבר הכנסת עמר בר לב, בבקשה.

עמר בר-לב: אני, עמר בר לב, דור תשיעי למגן אברהם, בנו של רב-אלוף חיים בר לב, זיכרונו לברכה, ותמר בר לב, תיבדל לחיים ארוכים, מתחייב כחבר הממשלה לשמור אמונים למדינת ישראל ולחוקיה, למלא באמונה את תפקידי כחבר הממשלה ולקיים את החלטות הכנסת.

עמר בר-לב: (חותם על ההצהרה)

מיקי לוי: בהצלחה.

מיקי לוי: חבר הכנסת השר בנימין גנץ, בבקשה.

בנימין (בני) גנץ: אני, בנימין גנץ, בן נחום ומלכה, זכרם לברכה, מתחייב כחבר הממשלה לשמור אמונים למדינת ישראל ולחוקיה, למלא באמונה את תפקידי כחבר הממשלה ולקיים את החלטות הכנסת.

בנימין (בני) גנץ: (חותם על ההצהרה)

מיקי לוי: בהצלחה לשר גנץ.

מיקי לוי: חבר הכנסת ניצן הורוביץ, בבקשה.

ניצן הורוביץ: אני, ניצן הורוביץ, בן אלכסנדר ודליה, מתחייב כחבר הממשלה לשמור אמונים למדינת ישראל ולחוקיה, למלא באמונה את תפקידי כחבר הממשלה ולקיים את החלטות הכנסת.

ניצן הורוביץ: (חותם על ההצהרה)

מיקי לוי: בהצלחה, השר הורוביץ.

מיקי לוי: חבר הכנסת יועז הנדל, בבקשה.

יועז הנדל: אני, יועז הנדל, בן יונה פנחס ומרים יפה, מתחייב כחבר הממשלה לשמור אמונים למדינת ישראל ולחוקיה, למלא באמונה את תפקידי כחבר הממשלה ולקיים את החלטות הכנסת.

יועז הנדל: (חותם על ההצהרה)

מיקי לוי: בהצלחה, השר יועז הנדל.

מיקי לוי: חברת הכנסת תמר זנדברג, בבקשה.

תמר זנדברג: אני, תמר זנדברג, בת יואל ואסתר, מתחייבת כחברת הממשלה לשמור אמונים למדינת ישראל ולחוקיה, למלא באמונה את תפקידי כחברת הממשלה ולקיים את החלטות הכנסת.

תמר זנדברג: (חותמת על ההצהרה)

מיקי לוי: בהצלחה, השרה זנדברג.

מיקי לוי: תודה.

מיקי לוי: תודה.

מיקי לוי: בבקשה להימנע.

מיקי לוי: חבר הכנסת חילי טרופר, בבקשה.

חילי טרופר: אני, חילי טרופר, בן דניאל ופינה, שכל ששלי שלהם הוא, מתחייב כחבר הממשלה לשמור אמונים למדינת ישראל ולחוקיה, למלא באמונה את תפקידי כחבר הממשלה ולקיים את החלטות הכנסת.

חילי טרופר: (חותם על ההצהרה)

מיקי לוי: בהצלחה, השר חילי טרופר.

מיקי לוי: תודה.

מיקי לוי: בהצלחה.

מיקי לוי: חבר הכנסת מאיר כהן, בבקשה.

מיקי לוי: בבקשה, להימנע.

מיקי לוי: בבקשה להימנע.

מיקי לוי: תודה.

מיקי לוי: להימנע ממחיאות כפיים.

מאיר כהן: אני, מאיר כהן, בן דוד ואסתר, זיכרונם לברכה, מתחייב כחבר הממשלה לשמור אמונים למדינת ישראל ולחוקיה, למלא באמונה את תפקידי כחבר הממשלה ולקיים את החלטות הכנסת.

מאיר כהן: (חותם על ההצהרה)

מיקי לוי: תודה רבה.

מיקי לוי: בהצלחה, השר מאיר כהן.

מיקי לוי: תודה.

מיקי לוי: חברת הכנסת מירב כהן, בבקשה.

מיקי לוי: חברת הכנסת מירב כהן.

מירב כהן: אני, מירב כהן, בת לסעדיה וסולנג' כהן, מתחייבת כחברת הממשלה לשמור אמונים למדינת ישראל ולחוקיה, למלא באמונה את תפקידי כחברת הממשלה ולקיים את החלטות הכנסת.

מירב כהן: (חותמת על ההצהרה)

מיקי לוי: תודה רבה.

מיקי לוי: בהצלחה, השרה מירב כהן.

מיקי לוי: בהצלחה.

מיקי לוי: חבר הכנסת מתן כהנא, בבקשה.

מתן כהנא: אני, מתן כהנא, בן אורה ואליה, מתחייב כחבר הממשלה לשמור אמונים למדינת ישראל ולחוקיה, למלא באמונה את תפקידי כחבר הממשלה ולקיים את החלטות הכנסת.

מתן כהנא: (חותם על ההצהרה)

מיקי לוי: בבקשה להימנע.

מיקי לוי: תודה.

מיקי לוי: תודה רבה.

מיקי לוי: בהצלחה, השר מתן כהנא.

מיקי לוי: חבר הכנסת אביגדור ליברמן, בבקשה.

אביגדור ליברמן: אני, אביגדור ליברמן, בן לב ואסתר, זכרם לברכה, מתחייב כחבר הממשלה לשמור אמונים למדינת ישראל ולחוקיה, למלא באמונה את תפקידי כחבר ממשלה ולקיים את החלטות הכנסת.

אביגדור ליברמן: (חותם על ההצהרה)

מיקי לוי: תודה רבה.

מיקי לוי: בהצלחה, השר ליברמן.

מיקי לוי: דרך צלחה.

מיקי לוי: חברת הכנסת מרב מיכאלי, בבקשה.

מיקי לוי: בבקשה, חברי כנסת, לשמור על שקט.

מרב מיכאלי: אני, מרב מיכאלי, בת עמי מיכאלי וג'וג'י קספר, מתחייבת כחברת הממשלה לשמור אמונים למדינת ישראל ולחוקיה, למלא באמונה את תפקידי כחברת הממשלה ולקיים את החלטות הכנסת.

מרב מיכאלי: (חותמת על ההצהרה)

מיקי לוי: תודה, השרה מיכאלי.

מיקי לוי: בהצלחה.

מיקי לוי: חבר הכנסת גדעון סער, בבקשה.

גדעון סער: אני, גדעון סער, בן סרג'יו שמואל וברוריה, מתחייב כחבר הממשלה לשמור אמונים למדינת ישראל ולחוקיה, למלא באמונה את תפקידי כחבר הממשלה ולקיים את החלטות הכנסת.

גדעון סער: (חותם על ההצהרה)

מיקי לוי: בהצלחה, השר גדעון סער.

מיקי לוי: חבר הכנסת חמד עמאר, בבקשה.

חמד עמאר: אני, חמד עמאר, בן נזימי, זכרו לברכה, ואניסי, תיבדל לחיים, מתחייב כחבר הממשלה לשמור אמונים למדינת ישראל ולחוקיה, למלא באמונה את תפקידי כחבר הממשלה ולקיים את החלטות הכנסת.

חמד עמאר: (חותם על ההצהרה)

מיקי לוי: תודה.

מיקי לוי: בהצלחה, השר חמד עמאר.

מיקי לוי: חבר הכנסת עודד פורר, בבקשה.

עודד פורר: אני, עודד פורר, בן יהושע שוקי ורוניה, מתחייב כחבר הממשלה לשמור אמונים למדינת ישראל ולחוקיה, למלא באמונה את תפקידי כחבר הממשלה ולקיים את החלטות הכנסת.

עודד פורר: (חותם על ההצהרה)

מיקי לוי: תודה רבה, השר עודד פורר.

מיקי לוי: חבר הכנסת עיסאווי פריג', בבקשה.

עיסאווי פריג': אני, עיסאווי פריג', בן כמאל ואמנה, מתחייב כחבר הממשלה לשמור אמונים למדינת ישראל ולחוקיה, למלא באמונה את תפקידי כחבר הממשלה ולקיים את החלטות הכנסת.

עיסאווי פריג': (חותם על ההצהרה)

מיקי לוי: בהצלחה לשר עיסאווי פריג'.

מיקי לוי: חברת הכנסת, השרה אורית פרקש הכהן, בבקשה.

מיקי לוי: שקט במליאה.

מיקי לוי: אני מבקש שקט.

מיקי לוי: הספסלים האחוריים, בבקשה, שקט.

מיקי לוי: סדרנים, נא להושיב את האנשים.

מיקי לוי: בבקשה, שקט.

מיקי לוי: תודה.

אורית פרקש הכהן: אני, אורית פרקש הכהן, בת מיכאל יחיאל פרקש ושושנה בת ישראל מסנברג, מתחייבת כחברת הממשלה לשמור אמונים למדינת ישראל ולחוקיה, למלא באמונה את תפקידי כחברת הממשלה ולקיים את החלטות הכנסת.

אורית פרקש הכהן: (חותמת על ההצהרה)

מיקי לוי: תודה רבה.

מיקי לוי: בהצלחה לשרה אורית פרקש הכהן.

מיקי לוי: חבר הכנסת יואל רזבוזוב, בבקשה.

יואל רזבוזוב: אני, יואל קונסטנטין רזבוזוב, בן לאנטולי ואירנה, מתחייב כחבר הממשלה לשמור אמונים למדינת ישראל ולחוקיה, למלא באמונה את תפקידי כחבר הממשלה ולקיים את החלטות הכנסת.

יואל רזבוזוב: (חותם על ההצהרה)

מיקי לוי: תודה רבה.

מיקי לוי: בהצלחה לשר יואל רזבוזוב.

מיקי לוי: חברת הכנסת יפעת שאשא ביטון, בבקשה.

יפעת שאשא ביטון: אני, יפעת שאשא ביטון, בת משה ורחל, מתחייבת כחברת הממשלה לשמור אמונים למדינת ישראל ולחוקיה, למלא באמונה את תפקידי כחברת הממשלה ולקיים את החלטות הכנסת.

יפעת שאשא ביטון: (חותמת על ההצהרה)

מיקי לוי: בהצלחה, השרה יפעת שאשא ביטון.

מיקי לוי: חבר הכנסת אלעזר שטרן, בבקשה.

אלעזר שטרן: אני, אלעזר שטרן, בן לוי ליפו ושרה לבית אייזנר, זיכרונם לברכה, שורדי השואה, מתחייב כחבר הממשלה לשמור אמונים למדינת ישראל ולחוקיה, למלא באמונה את תפקידי כחבר הממשלה ולקיים את החלטות הכנסת.

אלעזר שטרן: (חותם על ההצהרה)

מיקי לוי: בהצלחה לשר אלעזר שטרן.

מיקי לוי: מכובדי נחמן שי, בבקשה.

נחמן שי: אני, נחמן שי, בן אליעזר שייקביץ' וחוה לבית ג'יכלינסקי, זכרם לברכה, מתחייב כחבר הממשלה לשמור אמונים למדינת ישראל ולחוקיה, למלא באמונה את תפקידי כחבר הממשלה ולקיים את החלטות הכנסת.

נחמן שי: (חותם על ההצהרה)

מיקי לוי: בהצלחה לשר נחמן שי.

מיקי לוי: חברת הכנסת אילת שקד, בבקשה.

איילת שקד: אני, אילת שקד, בת אראלה בן שאול, זיכרונה לברכה, ומנשה בן שאול, ייבדל לחיים ארוכים, מתחייבת כחברת הממשלה לשמור אמונים למדינת ישראל ולחוקיה, למלא באמונה את תפקידי כחברת הממשלה ולקיים את החלטות הכנסת.

איילת שקד: (חותמת על ההצהרה)

מיקי לוי: בהצלחה לשרה אילת שקד.

מיקי לוי: חברת הכנסת השרה פנינה תמנו שטה, בבקשה.

פנינה תמנו: אני, פנינה-פנטה תמנו שטה, בת לשושלת קייסים מיהודי אתיופיה, בתם של וורקו-מנשה-נוואדאג' וטדלה-מזל שטו, מתחייבת כחברת הממשלה לשמור אמונים למדינת ישראל ולחוקיה, למלא באמונה את תפקידי כחברת הממשלה ולקיים את ההחלטות של הכנסת.

פנינה תמנו: (חותמת על ההצהרה)

מיקי לוי: בהצלחה לשרה פנינה תמנו שטה.

מיקי לוי: תם סדר-היום.

מיקי לוי: הישיבה הבאה תתקיים מחר, יום שני, ד' בתמוז, 14 ביוני 2021, בשעה 16:00.

מיקי לוי: ישיבה זו נעולה.

מיקי לוי: תודה.